3.  การประกอบธุรกิจของแต่ละธุรกิจ

________________________________________________________________________­­­

  บริษัทฯ แบ่งการดำเนินงานออกเป็นธุรกิจหลักและกลุ่มธุรกิจ ดังนี้

1.  ธุรกิจสายการบิน เป็นธุรกิจหลักของบริษัทฯ ประกอบด้วย

-   การบริการขนส่งผู้โดยสาร

-   การบริการขนส่งสินค้า พัสดุภัณฑ์ และไปรษณียภัณฑ์

    1.  กิจการหน่วยธุรกิจที่เกี่ยวเนื่องโดยตรงกับการขนส่ง ได้แก่

-   กิจการบริการลูกค้าภาคพื้น

-   กิจการบริการลานจอดและอุปกรณ์ภาคพื้น

-   กิจการพาณิชย์สินค้าและไปรษณียภัณฑ์

-   กิจการครัวการบิน

-   กิจการซ่อมบำรุงอากาศยาน

    1.  กิจการที่สนับสนุนการขนส่ง ได้แก่

-   การให้บริการอำนวยการบิน

-   การจำหน่ายสินค้าปลอดภาษีบนเครื่องบิน

-   การจำหน่ายสินค้าที่ระลึก

    1.  ลักษณะธุรกิจหรือบริการ

ธุรกิจการขนส่งทางอากาศ

ลักษณะการดำเนินธุรกิจการบินโดยทั่วไปเป็นธุรกิจที่มีการลงทุนสูง (High Investment)
ใช้ต้นทุนในการดำเนินงาน
ค่อนข้างสูง (High Operating Cost) แต่ผลกำไรหรือค่าตอบแทนต่ำ (Low Profit Margin)
ซึ่งความต้องการของลูกค้า (Demand)
ในแต่ละช่วงเวลาไม่แน่นอน จึงยากต่อการควบคุมการขายที่นั่งในแต่ละเที่ยวบิน
ทำให้มีอัตราการเสี่ยงต่อผลกำไรหรือขาดทุน
ในแต่ละเที่ยวบินสูง ทั้งนี้ ธุรกิจการบินมีความอ่อนไหวอย่างมากต่อสภาวะแวดล้อมต่างๆ
ที่ทำให้เกิดผลกระทบต่ออุตสาหกรรมการบิน เช่น ปัญหาทางการเมือง ระบบเศรษฐกิจ ภัยพิบัติ
หรือโรคระบาดต่างๆ เป็นต้น

ความมั่นใจหรือความพึงพอใจของผู้โดยสารในการใช้บริการ
จึงขึ้นอยู่กับชื่อเสียงและความน่าเชื่อถือของสายการบิน
ในเรื่องของมาตรฐานความปลอดภัย มาตรฐานการบริการ
และการตรงต่อเวลาของเที่ยวบินเป็นหลัก สิ่งต่างๆ เหล่านี้สร้างขึ้นยากและใช้เวลานาน
แต่สามารถถูกทำลายลงอย่างง่ายดายในเวลาอันรวดเร็ว เช่น ถ้ามีอุบัติเหตุหรืออุบัติการณ์ต่างๆ
เกิดขึ้นโดย
มีสาเหตุมาจากการปฏิบัติการบินหรือมาตรฐานการบินต่ำ ก็จะทำให้ผู้โดยสารลดความเชื่อถือลงทันที

ในปีที่ผ่านมา บริษัทฯ
ได้ปรับเปลี่ยนกลยุทธ์ในการดำเนินธุรกิจให้สอดคล้องกับการเปลี่ยนแปลงของสภาพแวดล้อม
ทางธุรกิจที่เปลี่ยนแปลง โดยยังคงเน้นการเติบโตอย่างมั่นคง
พร้อมทั้งกำหนดตำแหน่งทางยุทธศาสตร์ของบริษัทฯ เป็น Ultimate Service Full Network
Airline ที่เน้นจุดแข็งของความเป็นเครือข่ายการให้บริการ
และให้ความสำคัญต่อการพัฒนาองค์กรโดยเน้นลูกค้าเป็นสำคัญ บริษัทฯ
ได้ทำการวิเคราะห์สภาวะแวดล้อมที่มีผลกระทบต่อการดำเนินธุรกิจของบริษัทฯ ดังนี้

 

การวิเคราะห์จุดแข็งและจุดอ่อน

+------------------------------------+---------------------------------+
| จุดแข็ง                              | จุดอ่อน                           |
+------------------------------------+---------------------------------+
| 1.  เป็นสายการบินแห่งชาติ              | 1.  ต้นทุนการดำเนินงานมีแนวโน้มสูงขึ้น  |
|     ก่อตั้งมาเป็นเวลานานกว่า            |                                 |
|                                    | 2.  มีข้อจำ                       |
|   48 ปี มีภาพลักษณ์เป็นที่เชื่อถือของลูกค้า    | กัดด้านเงินทุนในการขยายกิจการขนาดใหญ่ |
|                                    |                                 |
| 2.                                 |                                 |
|  มีเอกลักษณ์ของความเป็นไทยในการให้บริการ |                                 |
|     เอาใจใส่ลูกค้าอย่างประทับใจ         |                                 |
|                                    |                                 |
| 3.  การเป็นกลุ่มผู้ก่อตั้งพันธมิตรการบิน Star |                                 |
|     Alliance                       |                                 |
|                                    |                                 |
| 4.                                 |                                 |
|   มีเครือข่ายเส้นทางบินครอบคลุมทุกจุดที่สำคัญ |                                 |
|     ทั้งภายในประเทศและต่างประเทศ      |                                 |
|     ทั่วโลก                          |                                 |
|                                    |                                 |
| 5.  มีศัก                            |                                 |
| ยภาพในการดำเนินกิจการซ่อมบำรุงอากาศยาน |                                 |
|     ครัวการบิน การบริการภาคพื้น         |                                 |
|     และการบริการบน                  |                                 |
|     เครื่องบินอย่างครบวงจร             |                                 |
|                                    |                                 |
| 6.  มีศักยภาพในการผลิตนักบิน            |                                 |
|     พนักงานต้อนรับ                    |                                 |
|     บนเครื่องบิน                      |                                 |
|     และบุคลากรการบินอย่างมีคุณภาพ       |                                 |
+------------------------------------+---------------------------------+

จุดแข็ง

1.  เป็นสายการบินแห่งชาติ ก่อตั้งมาเป็นเวลานานกว่า 48 ปี มีภาพลักษณ์เป็นที่เชื่อถือของลูกค้า

การบินไทยเป็นสายการบินแห่งชาติที่มีภาพลักษณ์เป็นที่เชื่อถือของลูกค้าโดยได้รับรางวัลจากสถาบันต่างๆ
อย่างต่อเนื่อง ซึ่งเป็นผลมาจากการที่บริษัทฯ ได้ให้ความสำคัญกับเรื่องคุณภาพการบริการ
มาตรฐานด้านความปลอดภัย และความรับผิดชอบต่อลูกค้า ปัจจัยเหล่านี้ช่วยสนับสนุนให้ตราสินค้า
(Brand) “การบินไทย” มีความแข็งแกร่ง เป็นที่ยอมรับในอุตสาหกรรมการบิน
และได้รับความเชื่อถือจากทุกฝ่าย ทั้งในด้านความมั่นคงของการดำเนินธุรกิจ การบริหารจัดการ
และการบริการในระดับสากล

2.  มีเอกลักษณ์ของความเป็นไทยในการให้บริการ เอาใจใส่ลูกค้าอย่างประทับใจ

การให้บริการของการบินไทยมีเอกลักษณ์ของความเป็นไทย ที่ให้บริการด้วยความอ่อนน้อม
ความเอาใจใส่ และความมีน้ำใจไมตรี นอกจากนี้ บริษัทฯ
ยังได้นำวัฒนธรรมไทยอีกส่วนหนึ่งมาผสมผสานกับรูปแบบของการบริการ คือ การสวัสดี
และการไหว้ จากการต้อนรับผู้โดยสารภาคพื้นและบนเครื่องบิน
นับเป็นสิ่งโดดเด่นที่แตกต่างจากสายการบินอื่นอย่างสิ้นเชิง ซึ่งจากการที่บริษัทฯ
ได้ให้บริการมายาวนานจนเปรียบเสมือนเป็นฑูตทางวัฒนธรรมของประเทศไทย
ทำให้การบริการและเสน่ห์ไทยรวมกันเป็นหนึ่งเดียวจนเป็นที่ชื่นชอบของลูกค้าทั่วโลก ซึ่งบริษัทฯ
ได้รับผลจากความงดงามของวัฒนธรรมและเอกลักษณ์ของความเป็นไทยโดยถือเป็นจุดแข็งที่คู่แข่งลอกเลียนแบบได้ยากยิ่ง
ทำให้การบินไทยได้รับการยกย่อง
ได้รับรางวัลและได้รับการจัดอันดับให้เป็นสายการบินยอดเยี่ยมมาอย่างต่อเนื่อง

3.  การเป็นกลุ่มผู้ก่อตั้งพันธมิตรการบิน Star Alliance

บริษัทฯ เป็น 1 ใน 5 สายการบินผู้ร่วมก่อตั้งกลุ่มพันธมิตรการบินที่ใหญ่ที่สุดในโลก คือ สตาร์
อัลไลแอนซ์ ทำให้บริษัทฯ
มีเครือข่ายการบินเพิ่มมากขึ้น
และมีการร่วมมือประสานระบบการทำงานระหว่างสายการบินในกลุ่มพันธมิตรด้วยการพัฒนา
การเชื่อมต่อเที่ยวบิน โดยกำหนดตารางบินให้สอดคล้องกัน การใช้อุปกรณ์ร่วมกัน การจัดซื้อร่วมกัน
ตลอดจนการพัฒนาการสะสมไมล์แบบพิเศษต่างๆ ร่วมกัน
จึงทำให้ได้รับประโยชน์จากต้นทุนที่ลดลงและผลผลิตที่เพิ่มขึ้นทำให้ผู้โดยสารสามารถเดินทางได้หลากหลายเส้นทาง
ต่อเที่ยวบินได้สะดวก และได้รับสิทธิประโยชน์ รวมทั้งบริการที่สะดวกสบายในสนามบินต่างๆ
นับเป็นการสนองความต้องการ สร้างความพึงพอใจ และประสบการณ์ที่ดีต่อการเดินทางของลูกค้า
และทำให้บริษัทฯ
มีเครือข่ายเส้นทางบินที่ครอบคลุมสามารถรองรับความต้องการเดินทางของลูกค้ากลุ่มต่างๆ
ได้มากขึ้น

4.  มีเครือข่ายเส้นทางบินครอบคลุมทุกจุดที่สำคัญทั้งภายในประเทศและต่างประเทศทั่วโลก

ตามตารางการบินฤดูหนาวปี 2551 (ณ ธันวาคม 2551) บริษัทฯ ให้บริการไปยังเมืองต่างๆ 74
เมืองใน 35 ประเทศ ครอบคลุม 5 ทวีป ประกอบด้วยเมืองภายในประเทศ 12 เมือง
(ไม่รวมกรุงเทพฯ) และเมืองในต่างประเทศ 62 เมือง ใน 35 ประเทศ
โดยมีเที่ยวบินที่ให้บริการทั้งหมด 884 เที่ยวบินต่อสัปดาห์ เป็นเที่ยวบินภายในประเทศ 331
เที่ยวบิน และเที่ยวบินระหว่างประเทศ 553 เที่ยวบิน เส้นทางภูมิภาค 420 เที่ยวบิน
เส้นทางข้ามทวีป 133 เที่ยวบิน นอกจากนี้
ยังได้ร่วมมือกับกลุ่มพันธมิตรเพื่อขยายเครือข่ายเส้นทางบินไปยังส่วนต่างๆ ของโลก
ทำให้มีบริการโดยรวมไปยังเมืองต่างๆ 2,852 เที่ยวบินต่อสัปดาห์ ใน 154 เมือง ใน 39
ประเทศ ครอบคลุม 5 ทวีป

5.  มีศักยภาพในการดำเนินกิจการซ่อมบำรุงอากาศยาน ครัวการบิน การบริการภาคพื้น
    และการบริการบนเครื่องบิน อย่างครบวงจร

การดำเนินกิจการที่เกี่ยวเนื่องโดยตรงกับการขนส่งเป็นสิ่งจำเป็นสำหรับการขนส่งทางอากาศ
ซึ่งจะต้องมีการดำเนินการที่สอดคล้องต่อเนื่องกันอย่างครบวงจร บริษัทฯ
จึงได้ให้ความสำคัญกับการดำเนินการพัฒนาบริการกิจการซ่อมบำรุงอากาศยาน ครัวการบิน
การบริการภาคพื้น และการบริการบนเครื่องบิน โดยนอกจากจะดำเนินงานตามมาตรฐานสากลแล้ว
ยังนำเอกลักษณ์ไทยเข้ามาผสมผสานในการให้บริการในทุกจุดสัมผัสผู้โดยสาร ทำให้ปัจจุบันบริษัทฯ
ได้รับความไว้วางใจจากสายการบินชั้นนำกว่า 50
สายการบินทั่วโลกในการใช้บริการซ่อมบำรุงอากาศยาน ครัวการบิน และบริการภาคพื้น
และได้รับรางวัลจากนิตยสาร สถาบันการจัดอันดับอย่างต่อเนื่อง
โดยล่าสุดได้รับคัดเลือกจากหนังสือพิมพ์ Expressen
ซึ่งเป็นหนังสือพิมพ์รายใหญ่ของประเทศสวีเดนให้เป็นสายการบินด้าน Best in Taste

6.  มีศักยภาพในการผลิตนักบิน พนักงานต้อนรับบนเครื่องบิน และบุคลากรการบินอย่างมีคุณภาพ

บริษัทฯ ยึดมั่นในมาตรการสำคัญที่เสริมสร้างความปลอดภัยและมีมาตรฐานในการปฏิบัติการบิน
โดยการกำหนดนโยบายและมีขั้นตอนการคัดเลือกบุคลากรนักบินอย่างเข้มงวด รวมทั้ง
การคัดเลือกพนักงานต้อนรับบนเครื่องบินและการจัดฝึกอบรมโดยเน้นพัฒนาคุณภาพ ทักษะ
และทัศนคติในการให้บริการของพนักงานต้อนรับบนเครื่องบินอย่างต่อเนื่อง
เพื่อให้การบริการได้ระดับมาตรฐานสากลและมีประสิทธิภาพสามารถแข่งขันได้ในทุกชั้นเดินทางและทุกเส้นทางบิน
โดยในปี 2551 ได้รับการจัดอันดับให้เป็น
ที่ 3 ของสายการบินที่ให้บริการชั้นธุรกิจยอดเยี่ยม และอันดับ 2
ของสายการบินที่มีพนักงานต้อนรับบนเครื่องบินให้บริการในเที่ยวบินยอดเยี่ยม (ขึ้นจากอันดับ 3
จากเมื่อปีที่แล้ว) จากนิตยสารท่องเที่ยวออนไลน์ Smart Travel Asia

จุดอ่อน

1.  ต้นทุนการดำเนินงานมีแนวโน้มสูงขึ้น

ในช่วง 5 ปีที่ผ่านมา (2546/47-2549/50)
ค่าใช้จ่ายในการดำเนินงานมีอัตราการเพิ่มเฉลี่ยร้อยละ 10.3 ค่าใช้จ่ายของบริษัทฯ
มีอัตราเพิ่มสูงกว่าร้อยละ 10 ทุกปีอย่างต่อเนื่องตั้งแต่ปี 2546/47 - 2548/49 ทั้งนี้
เนื่องจากราคาน้ำมันที่เพิ่มขึ้นอย่างต่อเนื่อง โดยในปี 2547/48
มีอัตราเพิ่มของค่าใช้จ่ายสูงที่สุดถึงร้อยละ 14.8
ซึ่งสาเหตุหลักนอกจากจะมาจากค่าน้ำมันที่เพิ่มขึ้นแล้ว
ยังมาจากค่าใช้จ่ายด้านบุคลากรในโครงการร่วมใจจากองค์กรและการปรับปรุงโครงสร้างเงินเดือนของบริษัทฯ
สำหรับปี 2549/50 ค่าใช้จ่ายมีอัตราเพิ่มร้อยละ 5.3
เนื่องจากค่าน้ำมันมีอัตราการเติบโตลดลงร้อยละ1.8 ซึ่งเป็นผลจากค่าเงินบาทที่แข็งขึ้น
ทำให้ประหยัดค่าน้ำมันส่วนที่ชำระเป็นเงินตราต่างประเทศได้บางส่วน
ค่าใช้จ่ายบุคลากรเพิ่มสูงขึ้นจากปีก่อนร้อยละ 6.2 จากการขึ้นเงินเดือนประจำปีเป็นส่วนใหญ่
ในเดือนพฤษภาคม มิถุนายน และกรกฎาคม 2551
ราคาน้ำมันได้ทะยานสูงขึ้นเป็นประวัติการณ์เฉลี่ยอยู่ที่ประมาณ 150 ดอลลาร์สหรัฐต่อแกลลอน
ทำให้ค่าใช้จ่ายในการดำเนินงานครึ่งปีแรกของปี 2551
สูงขึ้นจากปีที่ผ่านมาในช่วงเดียวกันถึงร้อยละ 16.9 เนื่องจากค่าใช้จ่ายด้านน้ำมันเครื่องบิน
ซึ่งเป็นค่าใช้จ่ายหลักของธุรกิจการบินสูงขึ้นถึงร้อยละ 51.7

2.  มีข้อจำกัดด้านเงินทุนในการขยายกิจการที่มีขนาดใหญ่

ธุรกิจการบินเป็นธุรกิจที่มีความจำเป็นต้องใช้เงินลงทุนสูงเพื่อการแข่งขัน
โดยเฉพาะอย่างยิ่งในการจัดหาเครื่องบินที่มีความทันสมัยเพื่อเสริมสร้างศักยภาพในการดำเนินงานทั้งในด้านประสิทธิภาพโดยตรงของสายการบินและการสร้างความพึงพอใจ
แก่ผู้โดยสาร ปัจจุบันฝูงบินของบริษัทฯ มีอายุการใช้งานมานานประมาณ 20 ปี
ซึ่งจะต้องปลดระวางตามมติคณะกรรมการบริษัทฯ และปลดระวางในปี 2561 จำนวนทั้งสิ้น 53 ลำ
บริษัทฯ จึงมีความจำเป็นที่จะต้องลงทุนเพื่อจัดหาเครื่องบินทดแทนเครื่องบินเก่าดังกล่าว
ที่ผ่านมาการลงทุนขนาดใหญ่ของบริษัทฯ
มีข้อจำกัดเนื่องจากผลกำไรไม่เพียงพอรองรับการลงทุนดังกล่าว
แหล่งเงินทุนที่สามารถจัดหาเพิ่มเติมได้แก่ การกู้จากแหล่งทุนต่างๆ และการเพิ่มทุน
ซึ่งจากการเป็นรัฐวิสาหกิจ ทำให้การพิจารณาอนุมัติแผนการดำเนินงานและการลงทุน
มีขั้นตอนที่ต้องใช้ระยะเวลาหลายเดือน
เนื่องจากต้องผ่านความเห็นชอบจากหลายหน่วยงานของภาครัฐฯ
ซึ่งข้อจำกัดด้านการเงินและระยะเวลานานในการพิจารณานี้ส่งผลให้ศักยภาพ
ในการแข่งขันของบริษัทฯ ด้อยกว่าสายการบินคู่แข่ง

การวิเคราะห์โอกาสและภัยคุกคาม

+-----------------------------------+----------------------------------+
| โอกาส                             | ภัยคุกคาม                          |
+-----------------------------------+----------------------------------+
| 1.  เป                            | 1.  ความผันผ                      |
| ็นศูนย์กลางการบินระหว่างประเทศโดยเฉพาะ | วนของอัตราแลกเปลี่ยนเงินตราต่างประเทศ |
|                                   |                                  |
|   ประเท                           | 2.  ความผันผวนของราคาน้ำมัน         |
| ศเพื่อนบ้านในภูมิภาคเอเซียตะวันออกเฉียงใต้ |                                  |
|                                   | 3.  การแข่งขันใ                    |
| 1.  ประเทศไทยเป็น Tourist          | นอุตสาหกรรมการบินและสายการบินต้นทุนต่ำ |
|     Destination                   |                                  |
|     และรัฐบาลมีนโยบ                 | 4.  วิกฤตการณ์ต่าง ๆ                |
| ายในการส่งเสริมการท่องเที่ยวอย่างต่อเนื่อง |                                  |
|                                   |                                  |
| 2.  อ                             |                                  |
| ุตสาหกรรมการบินในภูมิภาคเอเชียมีอัตราการ |                                  |
|     เจริญเติบโตอย่างต่อเนื่อง           |                                  |
|     สูงที่สุดในโลก                    |                                  |
|                                   |                                  |
| 3.                                |                                  |
|   นโยบายรัฐบาลในการส่งเสริมให้กรุงเทพฯ |                                  |
|     เป็นศูนย์กลางการบินระหว่างประเทศ   |                                  |
|     และการเปิดเสรีทางการบินทั่วทั้งภูมิภาค |                                  |
|                                   |                                  |
| 4.  เทคโนโลยีสมัยใหม่                |                                  |
|     มีการเติบโตอย่างรวดเร็ว           |                                  |
+-----------------------------------+----------------------------------+

โอกาส (Opportunity)

1.
เป็นศูนย์กลางการบินระหว่างเส้นทางข้ามทวีปกับประเทศเพื่อนบ้านในภูมิภาคเอเซียตะวันออกเฉียงใต้

กรุงเทพฯ เป็นศูนย์กลางการปฏิบัติการของบริษัทฯ
มีทำเลที่ตั้งเหมาะสำหรับการเป็นศูนย์กลางการบินในการเชื่อมต่อเส้นทางข้ามภูมิภาค ได้แก่
ยุโรป-ออสเตรเลีย เอเชียตะวันออก-เอเชียตะวันออกกลาง เอเชียใต้-อเมริกา
โดยเฉพาะการมีทำเลที่ตั้งอยู่จุดกลางของภูมิภาคตะวันออกเฉียงใต้เป็นโอกาสที่เอื้ออำนวยให้สามารถขยายเส้นทางบินครอบคลุมประเทศต่างๆ
ในกลุ่มประเทศอินโดจีน ซึ่งเป็นตลาดท่องเที่ยวที่สำคัญและมีเมืองที่สำคัญทางธุรกิจจำนวนมาก

2. ประเทศไทยเป็น Tourist Destination
และรัฐบาลมีนโยบายในการส่งเสริมการท่องเที่ยวอย่างต่อเนื่อง

จากการที่รัฐบาลได้ให้ความสำคัญกับการส่งเสริมการท่องเที่ยวโดยกำหนดเป็นนโยบายที่สำคัญของประเทศอย่างต่อเนื่องมาโดยตลอด
ควบคู่ไปกับศักยภาพด้านการท่องเที่ยวของประเทศซึ่งเป็นที่สนใจแก่นักท่องเที่ยว บริษัทฯ
มีนโยบายร่วมมืออย่างใกล้ชิดกับการท่องเที่ยวแห่งประเทศไทยในการส่งเสริมการขาย
เพื่อดึงดูดนักท่องเที่ยวให้เดินทางมาประเทศไทยมากขึ้น โดยใช้บริการของการบินไทย
จึงเป็นโอกาสที่ดีสำหรับบริษัทฯ ที่จะสร้างรายได้เพิ่ม

3.  อุตสาหกรรมการบินในภูมิภาคเอเชีย มีอัตราการเจริญเติบโตอย่างต่อเนื่อง สูงที่สุดในโลก

ในช่วง 2-3 ปีที่ผ่านมา (ปี 2548-2550)
ธุรกิจการบินในภูมิภาคเอเชียมีการขยายตัวอย่างต่อเนื่องมาโดยตลอด
โดยมีกลุ่มประเทศที่เติบโตมาก ได้แก่ BRIC คือ บราซิล รัสเซีย อินเดีย จีน โดยเฉพาะจีน
อินเดีย และรัสเซีย เป็นกลุ่มประเทศในทวีปเอเซีย นอกจากนี้ ยังมีกลุ่มประเทศที่กำลังพัฒนา N11
(Next Eleven Countries) ซึ่งประกอบด้วย บังคลาเทศ อียิปต์
อินโดนีเซีย อิหร่าน เกาหลี เม็กซิโก ไนจีเรีย ปากีสถาน ฟิลิปปินส์ ตุรกี และเวียดนาม
ซึ่งประเทศส่วนใหญ่ตั้งอยู่ในภาคพื้น
เอเชีย เป็นตลาดที่มีการเจริญเติบโตอย่างรวดเร็ว ถึงแม้ว่าในปี 2551
จะได้รับผลกระทบจากภาวะเศรษฐกิจโลกชะลอตัว
เนื่องจากราคาน้ำมัน ทำให้ปริมาณการเดินทางและการเติบโตลดไปบ้าง
จากการวิเคราะห์วิกฤติการณ์ต่างๆ ตั้งแต่ปี 2524
เป็นต้นมา เกิดวิกฤติการณ์ต่างๆ รวมถึงราคาน้ำมัน จะมีผลกระทบเพียงระยะสั้นๆ
จากนั้นก็จะมีการเติบโตเพิ่มสูงขึ้นอย่าง
ต่อเนื่องตลอดมา ดังนั้นบริษัทฯ จึงได้จัดทำแผนกลยุทธ์เชิงรุก เพื่อรองรับสถานการณ์ดังกล่าว
โดยกำหนดอัตราปริมาณ
ผู้โดยสารในภูมิภาคเอเชียมีอัตราการขยายตัวเฉลี่ย 4.2 ต่อปี ในช่วง 10 ปีข้างหน้า ระหว่างปี
2552-2561

ทั้งนี้ สมาคมการขนส่งทางอากาศระหว่างประเทศ (International Air Transport
Association : IATA) ได้พยากรณ์จำนวนผู้โดยสารระหว่างประเทศทั่วโลกระหว่างปี 2552 -
2556 จะมีอัตราขยายเพิ่มขึ้นเฉลี่ยร้อยละ 5.2 ต่อปี ภูมิภาคเอเชียแปซิฟิกรวมถึงประเทศไทย
จะมีอัตราการขยายตัวเฉลี่ยร้อยละ 5.9 ซึ่งสูงกว่าอัตราเฉลี่ยของโลก

สำหรับช่วง ปี 2552 - 2561 บริษัทฯ พยากรณ์ว่าผู้โดยสารระหว่างประเทศจะเพิ่มขึ้นเฉลี่ยร้อยละ
5.0 ต่อปี โดยคาดว่าจะมีผู้โดยสาร 56.0 ล้านคนในปี 2561 เส้นทางภูมิภาคซึ่งเป็นตลาดใหญ่ที่สุด
จะขยายตัวเฉลี่ยร้อยละ 5.2 ต่อปี ในปี 2561 จะมีผู้โดยสารจำนวน 44.9 ล้านคน ทั้งนี้ ในปี
2550 บริษัทฯ ดำเนินการขนส่งผู้โดยสารจำนวน 19.0 ล้านคน และเส้นทางข้ามทวีป
จะมีอัตราการขยายตัวสูงเฉลี่ยร้อยละ 4.1 ในปี 2561 จะมีผู้โดยสารจำนวน 11.1 ล้านคน
เพิ่มขึ้นจากปี 2550 จำนวน 4.0 ล้านคน

4.  นโยบายรัฐบาลในการส่งเสริมให้กรุงเทพฯ เป็นศูนย์กลางการบินระหว่างประเทศ
    และการเปิดเสรีทางการบิน
    ทั่วทั้งภูมิภาค

บริษัทฯ
ได้โอกาสแสวงหาประโยชน์ในการดำเนินธุรกิจจากนโยบายของรัฐบาลในการส่งเสริมให้กรุงเทพฯ
เป็นศูนย์กลางการบินระหว่างประเทศ และการเปิดเสรีด้านการบิน ทำให้บริษัทฯ
มีโอกาสขยายธุรกิจ และเจริญเติบโตขึ้น เนื่องจากปัจจุบันมีสายการบินสมาชิกกลุ่มสตาร์ อัลไลแอนซ์
บินเข้าสู่กรุงเทพฯ เป็นจำนวนมาก ประกอบกับท่าอากาศยานสุวรรณภูมิ มีขนาดของพื้นที่กว้างใหญ่
ทำให้การจัดสรรที่จอดของเครื่องบินของกลุ่มพันธมิตรให้อยู่ในบริเวณเดียวกันสามารถทำได้โดยง่าย
ดังนั้น จึงเป็นอีกเหตุผลหนึ่ง ซึ่งทำให้สตาร์ อัลไลแอนซ์ ให้การสนับสนุนกรุงเทพฯ
เป็นศูนย์กลางการบินในเอเชีย จึงทำให้มีผู้โดยสารเข้ามาป้อนตลาดการบินที่กรุงเทพฯ
เป็นจำนวนมาก นอกจากนั้น การผนึกกำลังกันในเรื่องของระบบสารสนเทศและปฏิบัติการต่างๆ
รวมทั้งติดตั้งสตาร์เน็ตเพื่อเชื่อมโยงระบบคอมพิวเตอร์จะทำให้สามารถประสานการทำงานของแต่ละสายการบินได้อย่างสอดคล้องกันมากขึ้น
นอกจากนี้ นโยบายการจัดทำความตกลงเขตการค้าเสรี (Free Trade Area : FTA)
กับประเทศต่างๆ ส่งผลต่อการค้าการลงทุนและการดำเนินธุรกิจระหว่างประเทศเป็นอย่างมาก
ทำให้มีการเดินทางและการขนส่งสินค้าระหว่างประเทศมากขึ้น
จึงเป็นโอกาสในการรองรับการขยายตัวด้านการขนส่ง

5.  เทคโนโลยีสมัยใหม่ มีการเติบโตอย่างรวดเร็ว

ในช่วง 5 ปีที่ผ่านมามีการเติบโตด้านเทคโนโลยีการสื่อสารอย่างมากนั้นคือ ระบบ Internet
มีประโยชน์ต่อการทำธุรกิจอย่างยิ่ง การสื่อสารโดยระบบ Internet
นอกจากจะช่วยให้ลูกค้าสามารถเข้าถึงข้อมูลการให้บริการได้โดยตรงอย่างสะดวกและรวดเร็ว
จากทุกที่ ทุกเวลาแล้ว ยังเป็นการเพิ่มช่องทางการขาย
ซึ่งเป็นการเพิ่มขีดความสามารถในการแข่งขันทั้งในด้าน
การขาย การให้บริการ ตลอดจนลดค่าใช้จ่าย จึงทำให้สายการบินต่างๆ
ให้ความสำคัญกับการพัฒนานำระบบ Internet
มาใช้เพื่อตอบสนองความต้องการของลูกค้าให้ได้มากที่สุด บริษัทฯ
ได้เล็งเห็นความสำคัญในเรื่องดังกล่าว โดยนอกจากการพัฒนาระบบ e-Ticket และ Internet
Sales แล้ว ยังพัฒนาต่อยอดการบริการ e-Service ให้รองรับทุกจุดบริการเพื่อให้ลูกค้าได้รับ
การบริการแบบเบ็ดเสร็จครบวงจร

ภัยคุกคาม (Threat)

1.  ความผันผวนของอัตราแลกเปลี่ยนเงินตราต่างประเทศ

บริษัทฯ มีรายได้เป็นเงินตราต่างประเทศกว่า 40 สกุล ในขณะที่มีค่าใช้จ่ายและหนี้สินใน 4
สกุลหลัก ได้แก่ เหรียญสหรัฐฯ เยน ยูโร และบาท
ซึ่งความผันผวนของอัตราแลกเปลี่ยนเงินตราต่างประเทศเป็นปัจจัยภายนอกที่ไม่สามารถควบคุมได้
แม้ที่ผ่านมา บริษัทฯ ได้ดำเนินมาตรการในการบริหารความเสี่ยง โดยใช้หลักการ Natural
Hedging ด้วยการควบคุมรายจ่ายให้เป็นเงินสกุลเดียวกับรายได้ ให้มากที่สุด
และปรับโครงสร้างเงินกู้ในสกุลต่างๆ ให้สอดคล้องกับสกุลเงินของเงินสดสุทธิ
จากการดำเนินงาน (Net Operating Cash Flow) ซึ่งสามารถลดความเสี่ยงได้ในระดับหนึ่ง
แต่หากอัตราแลกเปลี่ยนเงินตราต่างประเทศยังคงมีความผันผวนมาก
อาจมีผลกระทบต่อผลประกอบการของบริษัทฯ อย่างมีนัยสำคัญ ซึ่งบริษัทฯ
จะดำเนินการติดตามอย่างใกล้ชิด

2.  ผลกระทบจากราคาน้ำมันเพิ่มขึ้น

ความผันผวนของราคาน้ำมันมีผลโดยตรงต่อค่าใช้จ่ายในการดำเนินงานของบริษัทฯ
เนื่องจากค่าใช้จ่ายด้านน้ำมันเป็น
ค่าใช้จ่ายหลักที่สำคัญในการปฏิบัติการบิน จากสถานการณ์ของราคาน้ำมันโลกที่สูงขึ้นมาก
ในช่วงที่ผ่านมา ทำให้ค่าใช้จ่ายน้ำมันเพิ่มสัดส่วนเป็นร้อยละ 40 ของค่าใช้จ่ายดำเนินงานรวม
จึงส่งผลกระทบต่อต้นทุนการดำเนินงานที่เพิ่มขึ้น ดังนั้น บริษัทฯ จึงได้ดำเนินการบริหารความเสี่ยง
โดยการประกันราคาน้ำมันอากาศยาน (Fuel Price Hedging)
รวมทั้งดำเนินการเรียกเก็บค่าธรรมเนียม
น้ำมัน (Fuel Surcharge)
ให้อยู่ในระดับที่สามารถครอบคลุมค่าใช้จ่ายและการแข่งขันกับสายการบินอื่นๆ

3.  การแข่งขันในอุตสาหกรรมการบิน และสายการบินต้นทุนต่ำ

นอกจากอิทธิพลของสายการบินต้นทุนต่ำที่เข้ามาดำเนินการในประเทศไทยมากขึ้นอย่างแพร่หลายและขยายเส้นทางบินจากเดิมที่เคยบินเฉพาะภายในประเทศ
ออกสู่ต่างประเทศ แล้วสายการบินต่างประเทศซึ่งได้รับประโยชน์จากนโยบายเปิดเสรี
ด้านสิทธิการบินของรัฐบาล ต่างเพิ่มเที่ยวบินเข้าสู่ประเทศไทยมากขึ้น ทำให้บริษัทฯ
ต้องเผชิญสภาวะการแข่งขันที่รุนแรงทั้งกับสายการบินดั้งเดิมที่มีความเข้มแข็ง
สายการบินที่กำลังพัฒนา โดยเฉพาะจากตะวันออกกลาง จีน อินเดีย และสายการบินต้นทุนต่ำ
ตลอดจนสายการบินเช่าเหมาลำที่เพิ่มเที่ยวบินเข้ามาจำนวนมากในลักษณะของเที่ยวบินที่มีกำหนดตารางบินประจำฤดูกาล
ทำให้บริษัทฯ ได้รับผลกระทบบ้างในด้านส่วนแบ่งตลาด ณ เดือนกรกฎาคม 2551
มีสายการบินที่ทำการบินระหว่างประเทศรวม 99 สายการบิน บริษัทฯ มีส่วนแบ่งตลาดร้อยละ 39.8
และยังคงมีผู้โดยสารเพิ่มขึ้นร้อยละ 3.6

4.  วิกฤตการณ์ต่าง ๆ

อุตสาหกรรมการบินมีความอ่อนไหวต่อสภาวะแวดล้อมเป็นอย่างมาก
ปัจจัยภายนอกไม่ว่าจะเป็นภาวะเศรษฐกิจ
การเมือง ภาวะสงคราม โรคระบาดต่างๆ ล้วนมีผลกระทบต่อความเชื่อมั่นในการเดินทาง
ดังเช่นวิกฤตการณ์ที่เกิดขึ้น
ในปี 2551 ได้แก่ วิกฤตเศรษฐกิจโลก อันเนื่องมาจากราคาน้ำมันที่สูงขึ้นมากเป็นประวัติการณ์
และปัญหาซับไพร์ม (Sub Prime) ที่ประเทศสหรัฐอเมริกา
ซึ่งส่งผลต่อต้นทุนการดำเนินงานที่สูงขึ้นและรายได้ที่ลดลงเนื่องจากการเดินทางลดลง

กองทุนการเงินระหว่างประเทศ (IMF) วิเคราะห์ว่าเศรษฐกิจโลกกำลังเข้าสู่การพลิกผันครั้งใหญ่
เศรษฐกิจของประเทศสหรัฐอเมริกา ประเทศในยุโรปจะได้รับผลกระทบและหดตัวลงมาก
แต่เอเชียจะได้รับผลกระทบน้อยกว่า อย่างไรก็ตาม วิกฤติการเงินครั้งนี้
ส่งผลกระทบต่อรายได้และค่าใช้จ่ายของประชาชน
อุตสาหกรรมการบินจะได้รับผลกระทบโดยตรงจากวิกฤติดังกล่าว
ปริมาณความต้องการเดินทางท่องเที่ยวทั้งในประเทศและต่างประเทศโดยเฉพาะในระยะไกลๆ
รวมทั้งการเดินทางด้านธุรกิจจะลดน้อยลงโดยปริยายตามสภาพเศรษฐกิจในปี 2552
อย่างไรก็ตามคาดว่าเศรษฐกิจจะเริ่มดีขึ้นในปลายปี 2553 เป็นต้นไป IMF คาดว่าในปี 2552
เศรษฐกิจของประเทศร่ำรวยจะโตเพียงร้อยละ 0.5
และเศรษฐกิจของประเทศกำลังพัฒนาในภาพรวมจะโตร้อยละ 6.1

1.  การดำเนินงานของธุรกิจหลัก

ฝูงบินของบริษัทฯ

  ------------------------------------------------------------------------
  แบบเครื่องบิน             จำนวน (ลำ)               
  ---------------------- ------------------------ ------------------------
                         ณ วันที่ 31 ธันวาคม 2551     ณ วันที่ 31 ธันวาคม 2550

  โบอิ้ง 747-400           18                       18

  โบอิ้ง 777-300           6                        6

  โบอิ้ง 777-200           8                        8

  โบอิ้ง 777-200ER         6                        6

  โบอิ้ง 737-400           10                       10

  แอร์บัส A340-600         6                        5

  แอร์บัส A340-500         4                        4

  แอร์บัส A330-300         12                       12

  แอร์บัส A300-600         17                       19

  เอทีอาร์ 72              2                        2

  รวม⁽¹⁾                 89                       90
  ------------------------------------------------------------------------

หมายเหตุ : (1) รวมเครื่องบินที่บริษัทฯ ให้บริษัท สายการบินนกแอร์ จำกัด เช่า โดย ณ
ปัจจุบันให้เช่า

เครื่องบินแบบโบอิ้ง 737-400 จำนวน 3 ลำ

ณ วันที่ 31 ธันวาคม 2551 ฝูงบินของบริษัทฯ ประกอบด้วยเครื่องบินรวมทั้งสิ้น 89 ลำ
โดยในเดือนตุลาคม 2551 บริษัทฯ ได้รับมอบเครื่องบินแบบแอร์บัส A340-600 จำนวน 1 ลำ
เพื่อนำมาบินในเส้นทางยุโรป สำหรับตารางการบิน
ฤดูหนาวปี 2551/2552 และบริษัทฯ ได้จำหน่ายเครื่องบินแบบแอร์บัส A300-600 จำนวน 2 ลำ
บริษัทฯ ได้ให้สายการบินนกแอร์เช่าเครื่องบินแบบโบอิ้ง 737-400 จำนวน 3 ลำ ซึ่งเป็นผลให้ ณ
วันที่ 31 ธันวาคม 2551 บริษัทฯ คงเหลือเครื่องบินประจำการ
ในฝูงบินจำนวน 86 ลำ

นอกจากนี้ บริษัทฯ มีแผนจะปรับปรุงที่นั่งของเครื่องแบบโบอิ้ง 777-300 จำนวน 6 ลำ
เพื่อให้มีความสะดวกสบายและทันสมัยมากขึ้น โดยลำที่ 1 ดำเนินการเสร็จในเดือนพฤษภาคม 2551
และลำที่ 2 เริ่มดำเนินการในเดือนธันวาคม 2551 คาดว่าจะแล้วเสร็จในต้นปี 2552 บริษัทฯ
จะทยอยปรับปรุง 4 ลำที่เหลือ โดยคาดว่าจะแล้วเสร็จภายในปี 2552

บริษัทฯ มีแผนการรับมอบเครื่องบินแบบแอร์บัส A330-300HGW จำนวน 6 ลำ
โดยจะทยอยเข้าฝูงบินตั้งแต่เดือน เมษายน 2552 เพื่อรองรับการเติบโตของตลาด นอกจากนี้
บริษัทฯ มีแผนจะขายเครื่องบินแบบแอร์บัส A340-500 จำนวน 4 ลำ ซึ่งเป็นเครื่องบินพิสัยไกล
เนื่องจากบริษัทฯ หยุดให้บริการเส้นทางบินพิสัยไกล กรุงเทพฯ-นิวยอร์ก
และทยอยปรับลดความถี่เส้นทางบินตรงกรุงเทพฯ-ลอสแองเจลิส จาก 7 เที่ยวบินต่อสัปดาห์ เหลือ
5 เที่ยวบินต่อสัปดาห์ มีผลตั้งแต่วันที่ 1 กรกฎาคม 2551
และปรับเปลี่ยนการบินของเที่ยวบินดังกล่าว จากเที่ยวบินตรงเป็นแบบบินผ่านจุดบินอื่น ได้แก่
เส้นทางบินกรุงเทพฯ -
โอซาก้า-ลอสแองเจลิส ด้วยเครื่องบินแบบโบอิ้ง 777-200ER

การพัฒนาเส้นทางบินและจุดบิน

บริษัทฯ ไดพัฒนาเครือขายการบินโดยพิจารณาเปดเสนทางบินใหม่ เพิ่มหรือลดจำนวนเที่ยวบิน
และยกเลิกเส้นทางบิน
บางเส้นทางให้สอดคลองกับแผนการตลาด โดยพิจารณาจากจำนวนเครื่องบินที่มีอยู
การคาดการณอัตราสวนการขนสง
ผู้โดยสาร ความสามารถในการทำกำไร
และความเกื้อหนุนของเสนทางแต่ละเส้นทางต่อเสนทางอื่นๆ ทั้งนี้
แต่ละสำนักงานสาขาของบริษัทฯ จะจัดทำข้อเสนอแนะเบื้องต้น
เพื่อให้คณะทำงานกลยุทธ์ซึ่งประกอบด้วยผู้แทนจากฝ่ายต่างๆ จัดทำข้อเสนอ
การพัฒนาเส้นทางบินของบริษัทฯ เสนอต่อคณะกรรมการฝ่ายบริหารงานนโยบายของบริษัทฯ
เพื่อพิจารณาก่อนนำเสนอ
ขออนุมัติจากคณะกรรมการบริษัทฯ ต่อไป

บริษัทฯ มีเป้าหมายที่จะพัฒนาให้กรุงเทพฯ เป็นศูนย์กลางทางการบินสู่ประเทศต่างๆ
ในแถบเอเชียใต้ อินโดจีน
ลุ่มแม่น้ำโขง จีนตอนใต้ โดยจะให้บริการเที่ยวบินตรงระหว่างกรุงเทพฯ และจุดบินต่างๆ ดังกล่าว
เนื่องจากความต้องการ
เดินทางทางอากาศของผู้โดยสารในภูมิภาคเอเชียมีมากเพียงพอ ดังนั้น บริษัทฯ
จึงได้พัฒนาให้กรุงเทพฯ เป็นจุดเชื่อมโยงของเที่ยวบินระหว่างจุดบินในยุโรปและอเมริกาเหนือ
กับจุดบินในเอเชียตะวันออกเฉียงใต้และออสเตรเลีย บริษัทฯ
มีแผนจะเพิ่มความถี่และจำนวนที่นั่งของเที่ยวบินในเส้นทางที่มีความต้องการการเดินทางสูง
หรือมีศักยภาพในการเติบโตในอนาคต

บริษัทฯ ได้จัดทำตารางบินเป็นสองฤดู ประกอบด้วย ตารางการบินฤดูร้อนและฤดูหนาว
ซึ่งเป็นไปตามข้อกำหนดของสมาคมขนส่งทางอากาศระหว่างประเทศ (IATA) โดยทั่วไปแล้ว
บริษัทฯ จะจัดทำตารางการบินล่วงหน้าเป็นเวลา 6 เดือนก่อนการประกาศใช้ ได้แก่
ตารางการบินฤดูร้อน (Summer Schedule)
เริ่มจากวันอาทิตย์สุดท้ายของเดือนมีนาคมถึงวันเสาร์สุดท้ายของเดือนตุลาคมของแต่ละปี
และตารางการบินฤดูหนาว (Winter Schedule)
เริ่มจากวันอาทิตย์สุดท้ายของเดือนตุลาคมถึงวันเสาร์สุดท้ายของเดือนมีนาคมของแต่ละปี ทั้งนี้
ในแต่ละฤดูจะมีการกำหนดความถี่ของเที่ยวบิน ชนิดเครื่องบิน และตารางการบินไปยังจุดบินต่างๆ
ที่อาจแตกต่างกันตามการเปลี่ยนแปลงของความต้องการในแต่ละช่วงเวลา

ใน 6 เดือนแรกของปี 2551 บริษัทฯ ได้พัฒนาเส้นทางบินในเชิงรุกอย่างต่อเนื่อง
เพื่อให้สามารถแข่งขันได้อย่าง
มีประสิทธิภาพภายใต้สภาวะการแข่งขันที่รุนแรง
โดยขยายเส้นทางบินในตลาดที่มีศักยภาพสูงและเพิ่มจำนวนเที่ยวบินใน
เส้นทางข้ามทวีปและภูมิภาคให้ครอบคลุมกว้างขวางทั้งเมืองที่เป็นศูนย์กลางทางธุรกิจและการท่องเที่ยวทั่วทุกมุมโลก
ขณะเดียวกันได้ปรับตารางเวลาการบิน ความถี่
และเที่ยวบินให้สอดคล้องกับความต้องการเดินทางของผู้โดยสารและ
เครือข่ายเส้นทางบินของกลุ่มพันธมิตรการบิน เพื่อเพิ่มโอกาสในการเลือกใช้บริการของบริษัทฯ
มากขึ้น

ทั้งนี้ ณ วันที่ 31 ธันวาคม 2551 บริษัทฯ มีเครือข่ายเส้นทางบินให้บริการครอบคลุม 62 จุดบิน ใน
35 ประเทศทั่วโลก และ 12 จุดบินภายในประเทศ
และมีแผนพัฒนาเครือข่ายเส้นทางบินระหว่างประเทศให้ครอบคลุม 70 จุดบิน ใน 36 ประเทศ
โดยจะเพิ่มจุดบินที่เซนได ซัปโปโร ประเทศญี่ปุ่น มาเก๊า ประเทศจีน แมนเชสเตอร์
ประเทศอังกฤษ เบอร์ลิน สหพันธ์สาธารณรัฐเยอรมนี อาบูดาบี สหรัฐอาหรับเอมิเรตส์ อัมมาน
ประเทศจอร์แดน และแดกู ประเทศเกาหลีใต้ภายในปี 2555
เพื่อรองรับยุทธศาสตร์เสริมสร้างประเทศไทยให้เป็นศูนย์กลางการบินหลักของภูมิภาคเอเชีย
และยังมีแผนเพิ่มความถี่ในตลาด
ที่มีศักยภาพสูง

เส้นทางภายในประเทศ

ตลาดภายในประเทศเป็นตลาดที่มีศักยภาพสูง ภายหลังจากที่บริษัทฯ
ได้ดำเนินการปรับโครงสร้างอัตราค่าโดยสารเมื่อวันที่ 28 กันยายน 2549 บริษัทฯ
ได้พัฒนาเที่ยวบินในประเทศ โดยให้ความสำคัญต่อจุดบินหลัก ส่วนจุดบินรองและจุดบินย่อยบางจุด
บริษัทฯ จะร่วมมือกับสายการบินพันธมิตรในประเทศเพื่อรักษาส่วนแบ่งการตลาด

เนื่องจากการเปิดใช้ท่าอากาศยานดอนเมืองสำหรับเส้นทางภายในประเทศตั้งแต่วันที่ 25 มีนาคม
2550 เพื่อแบ่งเบาความแออัดที่ท่าอากาศยานสุวรรณภูมิ บริษัทฯ
ได้ปรับเที่ยวบินทั้งหมดโดยทำการบินจากท่าอากาศยานดอนเมือง ยกเว้น
เที่ยวบินจากเชียงใหม่ เชียงราย ภูเก็ต และกระบี่
ซึ่งทำการบินทั้งจากท่าอากาศยานดอนเมืองและท่าอากาศยานสุวรรณภูมิ ทั้งนี้
เพื่ออำนวยความสะดวกให้แก่ผู้โดยสารที่มีการเชื่อมต่อเที่ยวบินต่างประเทศ ณ
ท่าอากาศยานสุวรรณภูมิ ในช่วงไตรมาสแรกของปี 2551 บริษัทฯ ได้เพิ่มจุดบิน 1 จุด
จากท่าอากาศยานสุวรรณภูมิ ไปยังเกาะสมุย ด้วยความถี่ 14 เที่ยวบินต่อสัปดาห์ ทั้งนี้ ณ วันที่ 31
ธันวาคม 2551 บริษัทฯ ทำการบินจากกรุงเทพฯ ไปยัง 12 จุดบินหลักภายในประเทศ ด้วยความถี่
331 เที่ยวบินต่อสัปดาห์ ดังนี้ ภาคเหนือ ได้แก่ เชียงใหม่ เชียงราย แม่ฮ่องสอน พิษณุโลก
ภาคตะวันออกเฉียงเหนือ ได้แก่ อุดรธานี อุบลราชธานี ขอนแก่น ภาคใต้ ได้แก่ ภูเก็ต กระบี่
หาดใหญ่ สุราษฏร์ธานี เกาะสมุย และทำการบินระหว่างเชียงใหม่-ภูเก็ต
และเชียงใหม่-แม่ฮ่องสอน

  นอกจากนี้ บริษัทฯ ยังมีเที่ยวบินรหัสร่วม (Code Sharing) กับสายการบินพีบีแอร์
  ให้บริการในเส้นทางบินต่างๆ
  อีก 6 จุดบิน ได้แก่ ลำปาง น่าน สกลนคร นครพนม ร้อยเอ็ด และบุรีรัมย์ ซึ่งส่งผลให้บริษัทฯ
  สามารถจัดส่งผู้โดยสารที่เดินทางจากต่างประเทศเข้ามาท่องเที่ยวในประเทศไทยได้อย่างต่อเนื่องและครอบคลุมเมืองสำคัญในภูมิภาคได้อย่างทั่วถึง
  ข้อมูลเส้นทางภายในประเทศ

+--------------------------+--------+---------+-----------+------------+
| เส้นทางภายในประเทศ        | ปี 2551 | ปี 25    | ปี 25      | ปี          |
|                          |  (ม.ค. | 50 (ม.ค | 49 (ต.ค.4 | 2548 (ต.ค. |
|                          | -ธ.ค.) | .-ธ.ค.) | 8-ก.ย.49) | 47-ก.ย.48) |
+==========================+========+=========+===========+============+
| รายได้ (ล้านบาท)           | 11,775 | 11,372  | 10,369    | 9,981      |
|                          |        |         |           |            |
| (Passenger Revenues      |        |         |           |            |
| (Baht Million))          |        |         |           |            |
+--------------------------+--------+---------+-----------+------------+
| สัดส่วนต่อรายได้ค่าโดยสารรวม  | 9.2    | 8.2     | 8.3       | 8.3        |
| (%)                      |        |         |           |            |
|                          |        |         |           |            |
| (Percentage of Total     |        |         |           |            |
| Passenger Revenues (%))  |        |         |           |            |
+--------------------------+--------+---------+-----------+------------+
| ปริมาณการขนส่งผู้โดยสาร      | 3      | 3,127.2 | 2,705.2   | 2,782.3    |
| (ล้านคน-กม.)              | ,393.9 |         |           |            |
|                          |        |         |           |            |
| (Revenue                 |        |         |           |            |
| Passenger-Kilometer      |        |         |           |            |
| (Million))               |        |         |           |            |
+--------------------------+--------+---------+-----------+------------+
| ปริมาณที่นั่ง (ล้านที่นั่ง-กม.)    | 4      | 4,231.4 | 3,899.7   | 4,017.7    |
|                          | ,206.4 |         |           |            |
| (Available               |        |         |           |            |
| Seat-Kilometer           |        |         |           |            |
| (Million))               |        |         |           |            |
+--------------------------+--------+---------+-----------+------------+
| อัตราส่วนการขนส่งผู้โดยสาร    | 80.7   | 73.9    | 69.4      | 69.3       |
| (%)                      |        |         |           |            |
|                          |        |         |           |            |
| (Cabin Factor (%))       |        |         |           |            |
+--------------------------+--------+---------+-----------+------------+
| ร                        | 3.47   | 3.64    | 3.83      | 3.59       |
| ายได้จากผู้โดยสารเฉลี่ยต่อหน่วย |        |         |           |            |
| (บาท/คน-กม.)             |        |         |           |            |
|                          |        |         |           |            |
| (Passenger Yield         |        |         |           |            |
| (Baht/RPK))              |        |         |           |            |
+--------------------------+--------+---------+-----------+------------+

หมายเหตุ : 1. เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
ให้เปรียบเทียบได้กับรอบปีระยะเวลาที่เปลี่ยนแปลงใหม่
ซึ่งเริ่มตั้งแต่วันที่ 1 มกราคม – 31 ธันวาคม

  2. รายได้ไม่รวมเที่ยวบินพิเศษ เงินประกันภัย (War Risk Surcharge)
  และค่าธรรมเนียมน้ำมัน (Fuel Surcharge) เรียกเก็บจากผู้โดยสาร

เส้นทางบินระหว่างประเทศ

บริษัทฯ ทำการบินเส้นทางระหว่างประเทศทั้งสิ้น 553 เที่ยวบินต่อสัปดาห์ โดยแบ่งเป็น 2
เส้นทางหลัก ได้แก่ เส้นทาง
ภูมิภาคเอเชีย 420 เที่ยวบินต่อสัปดาห์ 43 จุดบิน 20 ประเทศ และเส้นทางข้ามทวีป 133
เที่ยวบินต่อสัปดาห์ 19 จุดบิน 14 ประเทศ ซึ่งมีรายละเอียดดังนี้

เส้นทางภูมิภาคเอเชีย

บริษัทฯ
ได้ปรับแผนเครือข่ายการบินให้สอดคล้องกับยุทธศาสตร์การพัฒนาเครือข่ายการบินเพื่อเชื่อมโยงให้ประเทศไทยเป็นศูนย์กลางการบินในภูมิภาคเอเชียครอบคลุม
43 จุดบินหลัก โดยปรับเวลาตารางการบินและเพิ่มความถี่ของเที่ยวบินไปยังตลาดประเทศอินเดีย
และตะวันออกกลาง ซึ่งมีอัตราการเติบโตของการเดินทางสูง รวมทั้งร่วมมือกับกลุ่มพันธมิตร สตาร์
อัลไลแอนซ์ เพิ่มขีดความสามารถด้านการแข่งขัน
โดยการนำผู้โดยสารเข้ามาใช้บริการในภูมิภาคมากขึ้น

ปัจจุบัน บริษัทฯ ได้แบ่งเส้นทางภูมิภาคเอเชียเป็น 5 เส้นทาง ได้แก่ เส้นทางสายเหนือ
เส้นทางสายใต้ เส้นทางสายอินโดจีนเส้นทางสายตะวันตก และเส้นทางสายตะวันออกกลาง
โดยมีรายละเอียดดังนี้

เส้นทางสายเหนือ 

เส้นทางนี้เป็นเส้นทางที่มีปริมาณผู้โดยสารหนาแน่นและทำรายได้สูงให้แก่บริษัทฯ อย่างต่อเนื่อง ประกอบด้วย จุดบินทั้งหมด 15 จุด ได้แก่ ฮ่องกง โตเกียว โอซากา นาโกยา ฟูกูโอกะ ไทเป โซล มะนิลา ปักกิ่ง ปูซาน เซี่ยงไฮ้ กวางโจว คุนหมิง เซี๊ยะเหมิน และเฉิงตู โดยตามตารางการบินฤดูร้อนปี 2551 บริษัทฯ ได้ลดเที่ยวบินลง 13 เที่ยวบิน จาก 189 เที่ยวบินต่อสัปดาห์ ตามตารางการบินฤดูหนาวปี 2550/51 เหลือ 176 เที่ยวบินต่อสัปดาห์ เนื่องจากปัญหา ภัยธรรมชาติในเมืองเฉิงตู และคุนหมิงในเดือนกรกฎาคมและเดือนสิงหาคม 2551 ส่งผลให้ความต้องการการเดินทางลดลง ประกอบกับปัญหาเศรษฐกิจโลกชะลอตัวตั้งแต่เดือนสิงหาคม 2551 บริษัทฯ ได้ดำเนินการตามมาตรการระยะสั้น ในการปรับลดเที่ยวบินไปยัง เฉิงตู คุนหมิง เซี่ยงไฮ้ ปักกิ่ง กวางโจว ตั้งแต่เดือนกรกฎาคม 2551 เป็นต้นมา

เส้นทางสายใต้

เป็นเส้นทางที่มีสายการบินต้นทุนต่ำเข้ามาแข่งขันกันมาก ได้แก่ ไทยแอร์เอเชีย เจ็ทสตาร์เอเชีย
และไทเกอร์แอร์ บริษัทฯ ยังคงทำการบินอย่างต่อเนื่องตามแผนการบินเดิม
แต่ได้ทำการปรับแบบเครื่องบินให้เหมาะสมกับปริมาณความต้องการ
เดินทาง และการขายในระบบเครือข่ายการบิน
เพื่อสามารถแข่งขันกับสายการบินต้นทุนต่ำที่เข้ามาทำการบินในภูมิภาคนี้
มากขึ้น ปัจจุบัน บริษัทฯ ให้บริการจุดบินในเส้นทางสายนี้ รวม 5 จุดไปยัง สิงคโปร์ กัวลาลัมเปอร์
ปีนัง เดนปาซาร์ และ
จาการ์ตา ด้วยความถี่ 66 เที่ยวบินต่อสัปดาห์ ตามตารางการบินฤดูหนาวปี 2551/2552 ทั้งนี้
เนื่องจากปัญหาเศรษฐกิจ
ชะลอตัวทำให้ผู้โดยสารเดินทางลดลง บริษัทฯ
จึงได้ดำเนินมาตรการระยะสั้นให้ปรับลดเที่ยวบินไปยัง สิงคโปร์ กัวลาลัมเปอร์ และปีนัง
ตั้งแต่เดือนกรกฎาคม 2551 เป็นต้นมา

เส้นทางสายอินโดจีน

เป็นเส้นทางที่มีการเติบโตและมีศักยภาพในการทำกำไรสูง แต่ถูกจำกัดสิทธิการบิน
โดยประเทศเวียดนามยินยอมให้เพิ่มเที่ยวบินได้ปีละ 1
เที่ยวบินเฉพาะเส้นทางกรุงเทพฯ-โฮจิมินห์เท่านั้น บริษัทฯ
จึงได้ร่วมมือกับสายการบินในกลุ่มประเทศเพื่อนบ้าน
เพื่อเน้นให้ประเทศไทยเป็นศูนย์กลางการบินในภูมิภาคเป็นสำคัญ บริษัทฯ
ให้บริการเส้นทางสายอินโดจีน
4 จุดบินได้แก่ โฮจิมินห์ ฮานอย พนมเปญ และเวียงจันทน์ ด้วยความถี่ตามตารางการบินฤดูร้อนปี
2551 จำนวน 60 เที่ยวบินต่อสัปดาห์ โดยเพิ่มขึ้นจากช่วงตารางการบินฤดูหนาวปี 2550/2551
จำนวน 1 เที่ยวบินต่อสัปดาห์ ในเส้นทางกรุงเทพฯ-โฮจิมินห์

เส้นทางสายตะวันตก

เป็นเส้นทางที่มีปริมาณผู้โดยสารสูงและมีการเติบโตที่ดี โดยเฉพาะในตลาดหลัก คือ อินเดีย ปัจจุบัน
บริษัทฯ
มีจุดบินให้บริการ 6 ประเทศ 16 เมือง ได้แก่ เดลี กัลกัตตา มุมไบ บังกาลอร์ ธากา กาฐมาณฑุ
โคลัมโบ ย่างกุ้ง จิตตะกอง
เชนไน ไฮเดอราบัด การาจี อิสลามาบัด ลาฮอร์ พาราณสี และพุทธคยา ทั้งนี้
เนื่องจากความต้องการในการเดินทางสูง บริษัทฯ ได้เพิ่มเที่ยวบินเส้นทางกรุงเทพฯ-เชนไน
ไป-กลับ จำนวน 3 เที่ยวบินต่อสัปดาห์ ตั้งแต่วันที่ 1 เมษายน 2551 เส้นทางบินกรุงเทพฯ-เดลี
ไป-กลับ จำนวน 4 เที่ยวบินต่อสัปดาห์ตั้งแต่วันที่ 16 พฤษภาคม 2551
และเส้นทางกรุงเทพฯ-มุมไบ ไป-กลับ จำนวน 3 เที่ยวบินต่อสัปดาห์ ตั้งแต่วันที่ 1 ธันวาคม 2551
ส่งผลให้เส้นทางนี้มีเที่ยวบินทั้งหมด รวม 91 เที่ยวบินต่อสัปดาห์ ตามตารางการบินฤดูหนาวปี
2551/2552

เส้นทางตะวันออกกลาง

บริษัทฯ ทำการบินไปยัง 3 เมือง ได้แก่ มัสกัต ดูไบ และคูเวต ด้วยความถี่ 14 เที่ยวบินต่อสัปดาห์
แต่เนื่องจาก
สถานการณ์การเมืองในประเทศปากีสถาน ประกอบกับเศรษฐกิจโลกชะลอตัว
ส่งผลให้ความต้องการทางการเดินทางลดลง
ในเส้นทางดังกล่าว บริษัทฯ ได้ควบรวมเที่ยวบินกรุงเทพฯ-การาจี และกรุงเทพฯ-มัสกัต ไป-กลับ
โดยทำการบิน กรุงเทพฯ-
การาจี-มัสกัต ทั้งนี้ บริษัทฯ ได้ดำเนินกลยุทธ์ส่งเสริมการขายด้านต่างๆ
เพื่อให้ผู้โดยสารเข้ามาท่องเที่ยวและพักผ่อน
ในประเทศไทยมากขึ้น

ข้อมูลเส้นทางภูมิภาคเอเชีย

+--------------------------+--------+---------+-----------+-----------+
| เส้นทางภูมิภาคเอเชีย         | ปี 2551 | ปี 25    | ปี 25      | ปี 25      |
|                          |  (ม.ค. | 50 (ม.ค | 49 (ต.ค.4 | 48 (ต.ค.4 |
|                          | -ธ.ค.) | .-ธ.ค.) | 8-ก.ย.49) | 7-ก.ย.48) |
+==========================+========+=========+===========+===========+
| รายได้ (ล้านบาท)           | 51,957 | 58,392  | 58,350    | 56,492    |
|                          |        |         |           |           |
| (Passenger Revenues      |        |         |           |           |
| (Baht Million))          |        |         |           |           |
+--------------------------+--------+---------+-----------+-----------+
| สัดส่วนต่อรายได้ค่าโดยสารรวม  | 40.5   | 42.1    | 46.8      | 47.1      |
| (%)                      |        |         |           |           |
|                          |        |         |           |           |
| (Percentage of Total     |        |         |           |           |
| Passenger Revenues %)    |        |         |           |           |
+--------------------------+--------+---------+-----------+-----------+
| ปริมาณการขนส่งผู้โดยสาร      | 20     | 2       | 22,164.1  | 20,550.7  |
| (ล้านคน-กม.)              | ,886.6 | 3,283.3 |           |           |
|                          |        |         |           |           |
| (Revenue                 |        |         |           |           |
| Passenger-Kilometer      |        |         |           |           |
| (Million))               |        |         |           |           |
+--------------------------+--------+---------+-----------+-----------+
| ปริมาณที่นั่ง (ล้านที่นั่ง-กม.)    | 30     | 3       | 30,298.9  | 30,130.4  |
|                          | ,012.6 | 1,299.9 |           |           |
| (Available               |        |         |           |           |
| Seat-Kilometer           |        |         |           |           |
| (Million))               |        |         |           |           |
+--------------------------+--------+---------+-----------+-----------+
| อัตราส่วนการขนส่งผู้โดยสาร    | 69.6   | 74.4    | 73.2      | 68.2      |
| (%)                      |        |         |           |           |
|                          |        |         |           |           |
| (Cabin Factor (%))       |        |         |           |           |
+--------------------------+--------+---------+-----------+-----------+
| ร                        | 2.49   | 2.51    | 2.63      | 2.75      |
| ายได้จากผู้โดยสารเฉลี่ยต่อหน่วย |        |         |           |           |
| (บาท/คน-กม.)             |        |         |           |           |
|                          |        |         |           |           |
| (Passenger Yield         |        |         |           |           |
| (Baht/RPK))              |        |         |           |           |
+--------------------------+--------+---------+-----------+-----------+

 

เส้นทางข้ามทวีป

เส้นทางอเมริกาเหนือ

เนื่องจากอเมริกาเหนือเป็นตลาดที่มีขนาดใหญ่และมีการแข่งขันสูงมาก
การให้บริการเส้นทางบินขึ้นอยู่กับการเชื่อมโยงกับเครือข่ายภายในประเทศสหรัฐอเมริกาและแคนาดา
ปัจจุบัน บริษัทฯ ทำการบินไปยังลอสแองเจลิส รวม 5 เที่ยวบินต่อสัปดาห์
เนื่องมาจากราคาน้ำมันที่ปรับตัวสูงขึ้นอย่างต่อเนื่อง บริษัทฯ
ได้ปรับลดความถี่ของเที่ยวบินจากกรุงเทพฯ ไปยังลอสแองเจลิส จาก 7 เที่ยวบินต่อสัปดาห์ เหลือ
5 เที่ยวบินต่อสัปดาห์ และจะปรับเปลี่ยนการบินของเที่ยวบินดังกล่าวจากบินตรงเป็นบินผ่านจุดบินอื่น
ได้แก่ เส้นทางกรุงเทพฯ-โอซาก้า-ลอสแองเจลิส โดยจะเริ่มทำการบินในวันที่ 1 กุมภาพันธ์ 2552
และเปลี่ยนไปใช้เครื่องบินแบบ 2 เครื่องยนต์แทน เช่น โบอิ้ง 777-200ER เพื่อประหยัดน้ำมัน
และหยุดให้บริการเส้นทางกรุงเทพฯ-นิวยอร์ก ไป-กลับ ตั้งแต่วันที่ 1 กรกฎาคม 2551

  การร่วมมือกับกลุ่มพันธมิตร สตาร์ อัลไลแอนซ์ ได้แก่ สายการบิน ยูไนเต็ดแอร์ไลน์
  และลุฟท์ฮันซา โดยการทำเที่ยวบินรหัสร่วม (Code Sharing) ไปยังจุดบินอีก 9
  จุดบินในสหรัฐอเมริกา ได้แก่ ชิคาโก ซานฟรานซิสโก นิวยอร์ก ดัลลัส วอชิงตัน ดี.ซี.
  แอตแลนตา ไมอามี เดนเวอร์ และซีแอตเติล โดยเส้นทางข้ามแปซิฟิก บริษัทฯ
  ได้จัดเที่ยวบินรหัสร่วมกับสายการบิน
  ยูไนเต็ดแอร์ไลน์ โดยมีลอสแองเจลิสเป็นศูนย์กลางไปยังชิคาโก ซานฟรานซิสโก นิวยอร์ก
  เดนเวอร์ ซีแอตเติล และวอชิงตัน ดี.ซี. ส่วนเส้นทางข้ามแอตแลนติก บริษัทฯ
  จัดเที่ยวบินรหัสร่วมกับสายการบินลุฟท์ฮันซา โดยมีแฟรงค์เฟิร์ตเป็นศูนย์กลาง ไปยังนิวยอร์ก
  ดัลลาส แอตแลนตา ไมอามี ชิคาโก และวอชิงตัน ดี.ซี.
  ส่วนเส้นทางไปแคนาดาได้ร่วมมือกับสายการบินแอร์แคนาดา บินจากแฟรงค์เฟิร์ตและลอนดอน
  ไปยัง 3 จุดบินในแคนาดา ได้แก่ โตรอนโต มอนทรีออล และแวนคูเวอร์
  จะเห็นได้ว่าด้วยความร่วมมือกับสายการบินกลุ่มพันธมิตร สตาร์ อัลไลแอนซ์ ทำให้บริษัทฯ
  มีเครือข่ายเส้นทางบินเข้าสู่ประเทศสหรัฐอเมริกา
  ได้ 2 ทางทั้งจากทวีปเอเชีย และยุโรป ครอบคลุมจุดบินทั้งสองฝั่งของประเทศสหรัฐอเมริกา
  และแคนาดา

ข้อมูลเส้นทางอเมริกาเหนือ

+------------------------+---------+---------+------------+-----------+
| เส้นทางอเมริกาเหนือ       | ปี 25    | ปี 25    | ปี          | ปี 25      |
|                        | 51 (ม.ค | 50 (ม.ค | 2549 (ต.ค. | 48 (ต.ค.4 |
|                        | .-ธ.ค.) | .-ธ.ค.) | 48-ก.ย.49) | 7-ก.ย.48) |
+========================+=========+=========+============+===========+
| รายได้ (ล้านบาท)         | 4,439   | 6,308   | 4,005      | 3,970     |
|                        |         |         |            |           |
| (Passenger Revenues    |         |         |            |           |
| (Baht Million))        |         |         |            |           |
+------------------------+---------+---------+------------+-----------+
| ส                      | 3.5     | 4.6     | 3.2        | 3.3       |
| ัดส่วนต่อรายได้ค่าโดยสารรวม |         |         |            |           |
| (%)                    |         |         |            |           |
|                        |         |         |            |           |
| (Percentage of Total   |         |         |            |           |
| Passenger Revenues     |         |         |            |           |
| (%))                   |         |         |            |           |
+------------------------+---------+---------+------------+-----------+
| ปริมาณการขนส่งผู้โดยสาร    | 2,124.1 | 3,002.4 | 1,903      | 2,262.1   |
| (ล้านคน-กม.)            |         |         |            |           |
|                        |         |         |            |           |
| (Revenue               |         |         |            |           |
| Passenger-Kilometer    |         |         |            |           |
| (Million))             |         |         |            |           |
+------------------------+---------+---------+------------+-----------+
| ปริมาณที่นั่ง (ล้านที่นั่ง-กม.)  | 2,905.9 | 3,903.1 | 2,496.0    | 3,055.3   |
|                        |         |         |            |           |
| (Available             |         |         |            |           |
| Seat-Kilometer         |         |         |            |           |
| (Million))             |         |         |            |           |
+------------------------+---------+---------+------------+-----------+
| อัตราส่วนการขนส่งผู้โดยสาร  | 73.1    | 76.9    | 76.3       | 74.0      |
| (%)                    |         |         |            |           |
|                        |         |         |            |           |
| (Cabin Factor (%))     |         |         |            |           |
+------------------------+---------+---------+------------+-----------+
| ราย                    | 2.1     | 2.1     | 2.10       | 1.75      |
| ได้จากผู้โดยสารเฉลี่ยต่อหน่วย |         |         |            |           |
| (บาท/คน-กม.)(Passenger |         |         |            |           |
| Yield (Baht/RPK))      |         |         |            |           |
+------------------------+---------+---------+------------+-----------+

เส้นทางยุโรป 

ปัจจุบัน บริษัทฯ มีบริการเที่ยวบินไปยังทวีปยุโรปรวม 81 เที่ยวบินต่อสัปดาห์ ใน 12 เมือง 10
ประเทศ ได้แก่ โรม โคเปนเฮเกน แฟรงค์เฟิร์ต ลอนดอน สตอกโฮล์ม ซูริก มิวนิก เอเธนส์
มิลาน มาดริด ปารีส และมอสโก ตามตารางการบิน
ฤดูหนาวปี 2551/2552 บริษัทฯ ได้ปรับเพิ่มความถี่เที่ยวบินไปยังมอสโก จาก 3 เที่ยวบินต่อสัปดาห์
เป็น 4 เที่ยวบินต่อสัปดาห์ และปรับลดความถี่ของเที่ยวบินไปยังเอเธนส์จาก 4 เที่ยวบินต่อสัปดาห์
เป็น 3 เที่ยวบินต่อสัปดาห์ เพื่อให้เหมาะสมกับจำนวนผู้โดยสาร

นอกจากนี้ บริษัทฯ ได้ร่วมพัฒนาเครือข่ายเส้นทางบินกับกลุ่มพันธมิตร สตาร์ อัลไลแอนซ์
ที่มีศูนย์กลางการบินใน
ยุโรป ได้แก่ สายการบินลุฟท์ฮันซ่า ที่แฟรงค์เฟิร์ต และมิวนิก สายการบินบริติชมิดแลนด์ ที่ลอนดอน
และสายการบิน
ออสเตรียนแอร์ไลน์ ที่เวียนนา เพื่อเชื่อมโยงเที่ยวบินและจุดบินให้ต่อเนื่องกับเที่ยวบินของบริษัทฯ
ไปยังเมืองต่างๆ ในยุโรปที่บริษัทฯ ไม่ได้ทำการบิน
และสามารถนำผู้โดยสารเข้ามายังเครือข่ายของบริษัทฯ ได้โดยตรง ทำให้บริษัทฯ
สามารถให้บริการเที่ยวบินครอบคลุม 54 เมือง ใน 19 ประเทศ โดยบริษัทฯ ทำการบินเอง 12
เมือง และใช้รหัสบินร่วม (Code Sharing) กับกลุ่มพันธมิตร สตาร์ อัลไลแอนซ์ 42 เมือง
ครอบคลุมเมืองสำคัญในยุโรป เช่น ออสโล เฮลซิงกิ โกเทนเบอร์ก เคียฟ
อัมสเตอร์ดัม เจนีวา เวียนนา บรัสเซล บาร์เซโลนา ลิสบอน บูดาเปสต์ ปราก และวอร์ซอ
ครอบคลุม 6 จุดบินในประเทศ

เยอรมนี ได้แก่ นูเรมเบอร์ก ดึสเซลดอร์ฟ เบอร์ลิน ซตุทท์การ์ท ฮัมบูร์ก และฮันโนเวอร์
ครอบคลุม 5 จุดบิน ในประเทศ
ออสเตรีย ได้แก่ กราซ อินซ์บรุค คลาเกนฟูร์ท ลินซ์ และซาลซ์บูร์ก และครอบคลุม 7
จุดบินในประเทศอังกฤษ ไอร์แลนด์ และ
สกอตแลนด์ ได้แก่ ดับลิน กลาสโกว์ เอดินบะระ เบลฟัสต์ ลีดส์ แมนเชสเตอร์ และทีส์ไซด์

แม้ว่าสภาวะเศรษฐกิจของยุโรปได้รับผลกระทบจากวิกฤตเศรษฐกิจของประเทศสหรัฐอเมริกาก็ตาม
แต่ยังไม่ส่งผล
ต่อความต้องการในการเดินทางของผู้โดยสาร บริษัทฯ
จึงคงความถี่ของจำนวนเที่ยวบินในเส้นทางยุโรปไว้เช่นเดิม

ข้อมูลเส้นทางยุโรป

+---------------------------+-------+-------+-----------+------------+
| เส้นทางยุโรป                | ปี 2   | ปี 2   | ปี 25      | ปี          |
|                           | 551 ( | 550 ( | 49 (ต.ค.4 | 2548 (ต.ค. |
|                           | ม.ค.- | ม.ค.- | 8-ก.ย.49) | 47-ก.ย.48) |
|                           | ธ.ค.) | ธ.ค.) |           |            |
+===========================+=======+=======+===========+============+
| รายได้ (ล้านบาท)            | 4     | 4     | 41,104    | 38,830     |
|                           | 3,389 | 5,169 |           |            |
| (Passenger Revenues (Baht |       |       |           |            |
| Million))                 |       |       |           |            |
+---------------------------+-------+-------+-----------+------------+
| สัดส่วนต่อรายได้ค่าโดยสารรวม   | 33.8  | 32.6  | 33.0      | 32.4       |
| (%)                       |       |       |           |            |
|                           |       |       |           |            |
| (Percentage of Total      |       |       |           |            |
| Passenger Revenues (%))   |       |       |           |            |
+---------------------------+-------+-------+-----------+------------+
| ปริมาณการขนส่งผู้โดยสาร       | 20,   | 22,   | 20,905.7  | 18,741.0   |
| (ล้านคน-กม.)               | 870.3 | 613.7 |           |            |
|                           |       |       |           |            |
| (Revenue                  |       |       |           |            |
| Passenger-Kilometer       |       |       |           |            |
| (Million))                |       |       |           |            |
+---------------------------+-------+-------+-----------+------------+
| ปริมาณที่นั่ง (ล้านที่นั่ง-กม.)     | 26,   | 26,   | 25,837.9  | 24,213.7   |
|                           | 196.8 | 556.9 |           |            |
| (Available Seat-Kilometer |       |       |           |            |
| (Million))                |       |       |           |            |
+---------------------------+-------+-------+-----------+------------+
| อัตราส่วนการขนส่งผู้โดยสาร (%) | 79.7  | 85.2  | 80.9      | 77.4       |
|                           |       |       |           |            |
| (Cabin Factor (%))        |       |       |           |            |
+---------------------------+-------+-------+-----------+------------+
| รายได้จากผู้โดยสารเฉลี่ยต่อหน่วย | 2.08  | 2.00  | 1.97      | 2.07       |
| (บาท/คน-กม.)              |       |       |           |            |
|                           |       |       |           |            |
| (Passenger Yield          |       |       |           |            |
| (Baht/RPK))               |       |       |           |            |
+---------------------------+-------+-------+-----------+------------+

 

เส้นทางออสเตรเลีย และนิวซีแลนด์

บริษัทฯ ให้บริการ 5 จุดบิน ได้แก่ ซิดนีย์ โอ๊คแลนด์ เมลเบอร์น บริสเบน และเพิร์ท รวม 44
เที่ยวบินต่อสัปดาห์
ในช่วงตารางการบินฤดูหนาวปี 2551/2552 บริษัทฯ ได้ปรับลดเที่ยวบินไปโอ๊คแลนด์ จาก 5
เที่ยวบินต่อสัปดาห์ เหลือ 4 เที่ยวบิน
ต่อสัปดาห์

ในส่วนการจัดเที่ยวบินรหัสร่วม (Code Sharing) กับกลุ่มพันธมิตรการบิน บริษัทฯ
ได้เชื่อมโยงการต่อเที่ยวบินกับ
สายการบินแอร์นิวซีแลนด์ไปยังเมืองท่องเที่ยวต่างๆ ของประเทศนิวซีแลนด์
และในทางกลับกันสายการบินแอร์นิวซีแลนด์
ได้เพิ่มทางเลือกบนเที่ยวบินของตนเข้ามายังเครือข่ายของบริษัทฯ
โดยจัดเที่ยวบินรหัสร่วมบนเที่ยวบินตรงของบริษัทฯ มายังกรุงเทพฯ เพิ่มเชื่อมต่อเที่ยวบินของบริษัทฯ
ไปยังยุโรปและเมืองหลักอื่นๆ ในภูมิภาคเอเชีย

  ข้อมูลเส้นทางออสเตรเลียและนิวซีแลนด์

+---------------------------+--------+--------+-----------+-----------+
| เส้นทางออสเตรเลียและนิวซีแลนด์ | ปี 2551 | ปี 2550 | ปี 2549    | ปี 2548    |
|                           | (ม.ค.  | (ม.ค.  | (ต.ค.4    | (ต.ค.4    |
|                           | -ธ.ค.) | -ธ.ค.) | 8-ก.ย.49) | 7-ก.ย.48) |
+===========================+========+========+===========+===========+
| รายได้ (ล้านบาท)            | 14,949 | 15,721 | 10,922    | 10,633    |
|                           |        |        |           |           |
| (Passenger Revenues (Baht |        |        |           |           |
| Million))                 |        |        |           |           |
+---------------------------+--------+--------+-----------+-----------+
| สัดส่วนต่อรายได้ค่าโดยสารรวม   | 11.7   | 11.3   | 8.8       | 8.9       |
| (%)                       |        |        |           |           |
|                           |        |        |           |           |
| (Percentage of Total      |        |        |           |           |
| Passenger Revenues (%))   |        |        |           |           |
+---------------------------+--------+--------+-----------+-----------+
| ปริมาณการขนส่งผู้โดยสาร       | 8      | 8      | 6,049.7   | 5,507.6   |
| (ล้านคน-กม.)               | ,332.7 | ,789.4 |           |           |
|                           |        |        |           |           |
| (Revenue                  |        |        |           |           |
| Passenger-Kilometer       |        |        |           |           |
| (Million))                |        |        |           |           |
+---------------------------+--------+--------+-----------+-----------+
| ปริมาณที่นั่ง (ล้านที่นั่ง-กม.)     | 10     | 10     | 8,618.6   | 8,191.6   |
|                           | ,795.7 | .824.2 |           |           |
| (Available Seat-Kilometer |        |        |           |           |
| (Million))                |        |        |           |           |
+---------------------------+--------+--------+-----------+-----------+
| อัตราส่วนการขนส่งผู้โดยสาร (%) | 77.2   | 81.2   | 70.2      | 67.2      |
|                           |        |        |           |           |
| (Cabin Factor (%))        |        |        |           |           |
+---------------------------+--------+--------+-----------+-----------+
| รายได้จากผู้โดยสารเฉลี่ยต่อหน่วย | 1.79   | 1.79   | 1.81      | 1.93      |
| (บาท/คน-กม.)              |        |        |           |           |
|                           |        |        |           |           |
| (Passenger Yield          |        |        |           |           |
| (Baht/RPK))               |        |        |           |           |
+---------------------------+--------+--------+-----------+-----------+

  หมายเหตุ : 1.เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
  ให้เปรียบเทียบได้กับรอบระยะเวลาที่เปลี่ยนแปลงใหม่
  ซึ่งเริ่มตั้งแต่วันที่ 1 มกราคม – 31 ธันวาคม
  2.รายได้ไม่รวมเที่ยวบินพิเศษ เงินประกันภัย (Insurance Surcharge)
  และค่าธรรมเนียมน้ำมัน ( Fuel Surcharge) เรียกเก็บจากผู้โดยสาร

เส้นทางแอฟริกา

บริษัทฯ ทำการบินตรงจากกรุงเทพฯ ไปโจฮันเนสเบอร์ก สาธารณรัฐแอฟริกาใต้ จำนวน 3
เที่ยวบินต่อสัปดาห์ โดยร่วมมือกับสายการบินเซาท์แอฟริกา เชื่อมต่อเที่ยวบินไปยังเมืองเคปทาวน์
และเมืองอื่นๆ ที่มีแหล่งท่องเที่ยวสำคัญ

ข้อมูลเส้นทางแอฟริกา

+---------------------------+--------+--------+-----------+-----------+
| เส้นทางแอฟริกา              | ปี 2551 | ปี 2550 | ปี 2549    | ปี 2548    |
|                           | (ม.ค.  | (ม.ค.  | (ต.ค.4    | (ต.ค.4    |
|                           | -ธ.ค.) | -ธ.ค.) | 8-ก.ย.49) | 7-ก.ย.48) |
+---------------------------+--------+--------+-----------+-----------+
| รายได้ (ล้านบาท)            | 929    | 1,067  | -         | -         |
|                           |        |        |           |           |
| (Passenger Revenues (Baht |        |        |           |           |
| Million))                 |        |        |           |           |
+---------------------------+--------+--------+-----------+-----------+
| สัดส่วนต่อรายได้ค่าโดยสารรวม   | 0.7    | 0.8    | -         | -         |
| (%)                       |        |        |           |           |
|                           |        |        |           |           |
| (Percentage of Total      |        |        |           |           |
| Passenger Revenues (%))   |        |        |           |           |
+---------------------------+--------+--------+-----------+-----------+
| ปริมาณการขนส่งผู้โดยสาร       | 484.5  | 554.4  | -         | -         |
| (ล้านคน-กม.)               |        |        |           |           |
|                           |        |        |           |           |
| (Revenue                  |        |        |           |           |
| Passenger-Kilometer       |        |        |           |           |
| (Million))                |        |        |           |           |
+---------------------------+--------+--------+-----------+-----------+
| ปริมาณที่นั่ง (ล้านที่นั่ง-กม.)     | 730.4  | 748.1  | -         | -         |
|                           |        |        |           |           |
| (Available Seat-Kilometer |        |        |           |           |
| (Million))                |        |        |           |           |
+---------------------------+--------+--------+-----------+-----------+
| อัตราส่วนการขนส่งผู้โดยสาร (%) | 66.3   | 74.1   | -         | -         |
|                           |        |        |           |           |
| (Cabin Factor (%))        |        |        |           |           |
+---------------------------+--------+--------+-----------+-----------+
| รายได้จากผู้โดยสารเฉลี่ยต่อหน่วย | 1.92   | 1.92   | -         | -         |
| (บาท/คน-กม.)              |        |        |           |           |
|                           |        |        |           |           |
| (Passenger Yield          |        |        |           |           |
| (Baht/RPK))               |        |        |           |           |
+---------------------------+--------+--------+-----------+-----------+

  หมายเหตุ : 1.เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
  ให้เปรียบเทียบได้กับรอบระยะเวลาที่เปลี่ยนแปลงใหม่
  ซึ่งเริ่มตั้งแต่วันที่ 1 มกราคม – 31 ธันวาคม

  2.รายได้ไม่รวมเที่ยวบินพิเศษ เงินประกันภัย (Insurance Surcharge)
  และค่าธรรมเนียมน้ำมัน ( Fuel Surcharge) เรียกเก็บจากผู้โดยสาร

พันธมิตรการบิน

นโยบายสำคัญอย่างหนึ่งของบริษัทฯ
เพื่อรองรับการแข่งขันของธุรกิจการบินพาณิชย์ที่เพิ่มความรุนแรงขึ้น คือ
การร่วมมือกับกลุ่มพันธมิตร สตาร์ อัลไลแอนซ์ (Star Alliance)
ซึ่งในปัจจุบันมีจำนวนสมาชิกหลัก 21 สายการบินและสมาชิกระดับภูมิภาค 3 สายการบิน
มีเครือข่ายการบินกว้างขวางที่สุดในโลกคือ 975 สนามบินใน 162 ประเทศ ด้วยเที่ยวบินมากกว่า
18,110 เที่ยวบินต่อวัน และมีเที่ยวบินร่วม (Code Share) จำนวนมากถึง 17,020
เที่ยวบินต่อวัน ทั้งนี้
จากการที่สายการบินสมาชิกได้ปรับตารางการบินให้สอดคล้องและสนับสนุนซึ่งกันและกัน
จึงเป็นการช่วยเพิ่มความเข้มแข็ง
รวมทั้งเพิ่มปริมาณการขนส่งผู้โดยสารเข้ามาในเครือข่ายการบินของบริษัทฯ

บริษัทฯ ยังร่วมมือกับกลุ่มพันธมิตร สตาร์ อัลไลแอนซ์
ในการพัฒนารูปแบบการดำเนินการตลอดจนการทำงานใน
ทิศทางที่ส่งเสริมซึ่งกันและกันอย่างเป็นระบบ
ตลอดจนมีการแบ่งปันความรู้และประสบการณ์อันเป็นปัจจัยนำไปสู่การเพิ่มรายได้และลดต้นทุนให้กับสมาชิกอย่างมีประสิทธิภาพ
อีกทั้งยังเน้นการนำนวัตกรรมสมัยใหม่เข้ามาประยุกต์เพื่อผลิตสินค้าและบริการที่ทันสมัยรวมทั้งเพิ่มความสะดวกสบายทุกด้านแก่ผู้โดยสาร
โดยคำนึงถึงผลกระทบต่อสิ่งแวดล้อมควบคู่กันไป ตัวอย่างโครงการต่างๆ ที่บริษัทฯ
ร่วมมือกับกลุ่มพันธมิตร สตาร์ อัลไลแอนซ์ ได้แก่

โครงการด้านการขาย เช่น ในปีที่ผ่านมาบริษัทฯ ร่วมมือกับสายการบินสมาชิกในกลุ่มพันธมิตร สตาร์
อัลไลแอนซ์
นำเสนอสัญญาการขายบัตรโดยสาร (Corporate Plus Program)
ให้กับบริษัทข้ามชาติยักษ์ใหญ่ที่มีสำนักงานอยู่ใน
ต่างประเทศ จำนวน 24 สัญญา ซึ่งนับเป็นความสำเร็จที่สำคัญอีกรูปแบบที่บริษัทฯ
ได้รับจากความร่วมมือกับกลุ่มพันธมิตร
สตาร์ อัลไลแอนซ์ นอกเหนือจากการขายบัตรโดยสารร่วมกันในโครงการต่างๆ เช่น Circle
Fare และ Airpass ต่างๆ

โครงการความร่วมมือกับท่าอากาศยานสำคัญๆ เช่น ท่าอากาศยานสุวรรณภูมิ นาริตะ เซี่ยงไฮ้
ปักกิ่ง เกาหลี คือ
โครงการ Move Under One Roof (MUOR)
ซึ่งเป็นประโยชน์ทั้งต่อสายการบินสมาชิกและผู้โดยสาร โดยการสนับสนุนให้
สายการบินสมาชิกอยู่ภายในอาคารผู้โดยสารหลังเดียวกัน
เพื่อสะดวกในการติดต่อสื่อสารและดำเนินกิจการร่วมกันในอันที่จะเพิ่มศักยภาพการให้บริการผู้โดยสารร่วมกัน
เช่น Check-in Counter, Transfer Area และ Baggage Facilities
ตลอดจนมีความพยายามที่จะปรับระยะเวลาการเชื่อมต่อเที่ยวบินของสายการบินสมาชิกให้รวดเร็วขึ้น
เพื่อสร้างเสริมประสบการณ์
การเดินทางแบบไร้รอยต่อ (Seamless Travel) ให้กับผู้โดยสาร
โครงการนี้จะช่วยลดค่าใช้จ่ายจากการใช้อุปกรณ์และ
สิ่งอำนวยความสะดวกสำหรับผู้โดยสารร่วมกัน
นับเป็นโครงการที่สำคัญมากโครงการหนึ่งที่ริเริ่มโดยกลุ่มพันธมิตร สตาร์
อัลไลแอนซ์ และจะขยายความร่วมมือกับท่าอากาศยานอื่นๆ ต่อไป เช่น ที่ท่าอากาศยานฮีทโรว์
ลอนดอน เป็นต้น

ทั้งนี้ ณ ท่าอากาศยานสุวรรณภูมิ บริษัทฯ ยังได้ร่วมมือกับกลุ่มพันธมิตร สตาร์ อัลไลแอนซ์ จัดตั้ง
Star Connection Center (SCC)
เพื่อเพิ่มประสิทธิภาพในการดำเนินการด้านสัมภาระของผู้โดยสาร
โดยเฉพาะกรณีที่มีการเชื่อมต่อเที่ยวบินในระยะเวลาที่สั้น (Short Connection)
ซึ่งมีความเสี่ยงสูงที่สัมภาระอาจไม่ไปถึงจุดหมายปลายทางที่ต้องการ
โครงการนี้ได้เปิดดำเนินการเพิ่มขึ้น ณ ท่าอากาศยานแฟรงค์เฟิร์ต มิวนิค และลอสแองเจลลิส
นับเป็นโครงการที่ประสบความสำเร็จเป็นที่พอใจกับผู้โดยสาร
และยังช่วยลดรายจ่ายจำนวนมากของสายการบินสมาชิก สิ่งที่ยืนยันความสำเร็จของ กลุ่มพันธมิตร
สตาร์ อัลไลแอนซ์ คือการได้รับรางวัลจากสถาบันต่างๆ
ตลอดระยะเวลาที่ผ่านมาอย่างต่อเนื่องได้แก่ รางวัล Best Airline Alliance
จากสกายแทรกซ์ (SkyTrax) ในปี 2546 2548 2550 และ Business Traveler Magazine
ในปี 2546 2549 2550 ตามลำดับ โดยเฉพาะอย่างยิ่ง ในปี 2551 นิตยสาร Air Transport
World ได้มอบรางวัล Market Leadership Award ให้กับกลุ่มพันธมิตร สตาร์ อัลไลแอนซ์ ด้วย

นอกจากนี้ บริษัทฯ ยังได้ทำเที่ยวบินรหัสร่วม (Code Shareing)
เพื่อขยายเครือข่ายการบินของบริษัทฯ ให้กว้างขวาง
ยิ่งขึ้นและยังเป็นการเพิ่มรายได้จากการขนส่งผู้โดยสารระหว่างกัน กับสายการบินต่างๆ
ทั้งในกลุ่มสายการบินพันธมิตร สตาร์
อัลไลแอนซ์ (จำนวน 14 สายการบิน) สายการบินอื่นๆ (18 สายการบิน)
และสายการบินภายในประเทศ (2 สายการบิน) รวมทั้งสิ้น 34
สายการบินเพื่อนำเสนอเที่ยวบินร่วมประมาณ 560 เที่ยวบินต่อวันให้กับผู้โดยสาร

การพาณิชย์

เพื่อเพิ่มขีดความสามารถในการแข่งขันได้อย่างแข็งแกร่งภายใต้สภาวะการแข่งขันที่ทวีความรุนแรงของธุรกิจ
การบินพาณิชย์ รวมถึงผลกระทบจากปัจจัยภายนอกที่ไม่สามารถควบคุมได้ เช่น
ความไม่แน่นอนของเศรษฐกิจโลก และเศรษฐกิจภูมิภาค ความผันผวนของราคาน้ำมันในตลาดโลก
ปัจจัยทางการเมืองของประเทศไทย เป็นต้น ดังนั้นในปี 2551 บริษัทฯ
ได้กำหนดนโยบายการตลาดในเชิงรุกอย่างต่อเนื่อง เพื่อเพิ่มรายได้และส่วนแบ่งการตลาดให้มากขึ้น
ด้วยการรักษาฐานลูกค้าเดิม
และแสวงหาฐานลูกค้าใหม่เพิ่มขึ้นโดยเฉพาะกลุ่มลูกค้าเป้าหมายที่มีศักยภาพสูง
ทั้งกลุ่มผู้โดยสารชั้นหนึ่ง
และชั้นธุรกิจ (Premium Class) รวมถึงกลุ่มลูกค้าองค์กร (Corporate Client)
และผู้โดยสารในชั้นประหยัดด้วย เพื่อเพิ่มจำนวนผู้โดยสารและรายได้ให้กับบริษัทฯ อย่างยั่งยืน

นอกเหนือจากการพัฒนาฝูงบินให้ทันสมัย
และเพิ่มความจุ/ความถี่ของเที่ยวบินไปยังตลาดที่มีศักยภาพแล้ว บริษัทฯ
ยังมุ่งเน้นการขายแบบเครือข่าย (Network Sales)
โดยอาศัยความเป็นสายการบินที่มีเครือข่ายครอบคลุมอย่างกว้างขวาง
(Full Network Airline) ผ่านเครือข่ายสายการบินของกลุ่มพันธมิตร สตาร์ อัลไลแอนซ์
(Star Alliance) และสายการบินคู่ค้าอื่นๆ (Partner Airline)
ตลอดจนตัวแทนจำหน่ายทั่วโลก

บริษัทฯ ยังได้ร่วมมือกับพันธมิตรธุรกิจอื่นๆ
จัดรายการส่งเสริมการขายให้ตรงกับความต้องการของลูกค้ากลุ่ม
เป้าหมายอย่างต่อเนื่อง โดยมุ่งเน้นกลุ่มผู้โดยสารชั้นหนึ่งและชั้นธุรกิจ ทั้งนี้
เพื่อเป็นการเพิ่มรายได้และขยายฐานลูกค้า
รวมถึงกระตุ้นตลาดช่วงการท่องเที่ยวชะลอตัวและเป็นการรักษาฐานส่วนแบ่งการตลาดจากการแข่งขันของสายการบินต้นทุนต่ำ
และสายการบินคู่แข่งรายอื่นๆ

ด้านการเพิ่มคุณค่าสินค้าและบริการ บริษัทฯ
ได้พัฒนารายการท่องเที่ยวทั้งในและต่างประเทศของรอยัล ออร์คิด ฮอลิเดย์ (Royal Orchid
Holidays : ROH) ให้มีความหลากหลายมากขึ้น
เพื่อตอบสนองความต้องการของลูกค้าได้อย่างครบถ้วน
ในปี 2551 รอยัล ออร์คิด ฮอลิเดย์ เสนอแพ็กเกจมากกว่า 800 แพ็กเกจ ไปยัง 35
ประเทศครอบคลุมสถานที่ท่องเที่ยว
ใน 128 เมือง

ด้านระบบพาณิชย์อิเล็กทรอนิกส์ (e-Commerce) บริษัทฯ
มีนโยบายการส่งเสริมการขายผ่านทางอินเทอร์เน็ต
(Royal e-Booking) ซึ่งเป็นที่นิยมสูงสุดในปัจจุบัน
เพื่อเพิ่มความสะดวกสบายให้ผู้โดยสารสามารถจองที่นั่ง ตรวจสอบราคา
ค่าโดยสาร และซื้อบัตรโดยสารอิเล็กทรอนิกส์ด้วยตนเองผ่านทางเว็บไซต์ของบริษัทฯ
ได้ตลอดเวลาและเป็นการเพิ่ม
ศักยภาพในการแข่งขันกับสายการบินอื่นๆ รวมถึงเพิ่มช่องทางในการชำระบัตรโดยสารผ่าน ATM
และสร้างความเชื่อมั่น
ให้กับผู้โดยสารด้วยการเพิ่มระบบรักษาความปลอดภัยของระบบจ่ายเงินด้วยบัตรเครดิต นอกจากนั้น
ยังพัฒนาเว็บไซต์
ของบริษัทฯ ให้ผู้โดยสารสามารถค้นหาข้อมูลในการเดินทางง่ายยิ่งขึ้น
เป็นการดึงดูดผู้เข้าเยี่ยมชมและใช้บริการมากขึ้นเพื่อเพิ่มประสิทธิภาพการขาย

นอกจากนี้ บริษัทฯ ยังได้พัฒนาระบบ Centralized Intelligent Fares System (CIF)
และ CIF On-Line Fare Filling
โดยการนำเทคโนโลยีมาใช้เพื่อช่วยตัวแทนจำหน่ายทั่วโลกในการกระจายราคาขายได้อย่างถูกต้องและรวดเร็ว
ทันต่อ
เหตุการณ์ที่เปลี่ยนแปลงตลอดเวลาเพื่อให้สามารถแข่งขันกับคู่แข่งทุกสายการบิน

บริษัทฯ ได้เพิ่มความสะดวก รวดเร็วแก่ลูกค้าในการสำรองที่นั่งและออกบัตรโดยสาร
ด้วยการปรับสัดส่วนการขาย
โดยเพิ่มส่วนของการขายแบบตรง (Direct Channel) มากกว่าการขายผ่านตัวแทนจำหน่าย
ปรับปรุงการขายให้ผ่านระบบเทคโนโลยีสารสนเทศ (ICT) มากขึ้น เพื่อลดค่าตอบแทน (Agency
Commission) เช่น การขายผ่าน Internet การขายผ่านโทรศัพท์มือถือ
และการขายผ่านเครื่องอัตโนมัติ (Kiosk) เป็นต้น

การบริการลูกค้า

บริษัทฯ ตระหนักถึงความสำคัญของการบริการลูกค้า
ซึ่งเป็นปัจจัยหลักสู่ความสำเร็จของภารกิจการให้บริการการขนส่ง
ทางอากาศของบริษัทฯ
โดยเฉพาะอย่างยิ่งภายใต้สภาวะวิกฤตการณ์การแข่งขันที่ทวีความรุนแรงของสายการบินพาณิชย์
ในปัจจุบันขณะที่ความต้องการในการเดินทางของผู้โดยสารลดลง บริษัทฯ
จึงมุ่งมั่นพัฒนาและปรับปรุงคุณภาพการบริการลูกค้า
อย่างสม่ำเสมอและต่อเนื่อง ภายใต้นโยบายเชิงรุกซึ่งสอดคล้องกับเป้าหมาย และกลยุทธ์ของบริษัทฯ
ที่มุ่งปรับเปลี่ยนวัฒนธรรม
การทำงานให้เอื้ออำนวยต่อการแข่งขัน
ด้วยการปลูกฝังและปรับเปลี่ยนวัฒนธรรมของการมุ่งเน้นลูกค้า (Customer Oriented Culture)
บริษัทฯ
ได้จัดโครงการรณรงค์ให้พนักงานทุกคนตระหนักถึงความสำคัญของการเพิ่มคุณค่าของบริการจากใจ
“การบินไทย บริการไทยจากใจ” หรือ “Service from the Heart”
เน้นการบริการจากใจด้วยเอกลักษณ์ความเป็นไทยและเสน่ห์ไทยทุกจุดบริการแบบครบวงจร (Magic
Service Ring) เพื่อนำไปสู่ความเป็นเลิศและความสม่ำเสมอ (Service Excellence and
Consistency) สนองความต้องการของลูกค้า เพิ่มความสะดวกสบาย ราบรื่นและรวดเร็ว
สร้างความแตกต่างตลอดการใช้บริการของลูกค้า
อันจะนำมาซึ่งความประทับใจและกลับมาใช้บริการของบริษัทฯ ทั้งยังส่งผลให้บริษัทฯ
สามารถบรรลุวิสัยทัศน์การเป็นสายการบินที่ลูกค้าเลือกเป็นอันดับแรกได้

ด้านการบริการบนเครื่องบิน บริษัทฯ
ได้พัฒนาการบริการอาหารและเครื่องดื่มบนเครื่องให้เป็นเลิศอย่างต่อเนื่อง
โดยปรับเปลี่ยนเพิ่มความแตกต่างและหลากหลายของการบริการ
และรายการอาหารบนเครื่องอย่างสม่ำเสมอ อาทิ อาหาร
ยอดนิยมของแต่ละท้องถิ่น อาหารฮาลาลและอาหารไทย ที่คัดสรรคุณภาพวัตถุดิบที่ใช้
โดยผ่านการจัดเตรียมอย่างมีคุณภาพ
เน้นความสะอาดถูกต้องตามสุขลักษณะและปลอดภัยตามมาตรฐานสากล

นอกจากนี้ บริษัทฯ ยังมุ่งพัฒนาผลิตภัณฑ์บนเครื่องบิน
เพื่อเพิ่มความสะดวกสบายให้แก่ผู้โดยสารมากขึ้น เป็นการเพิ่มความสามารถในการแข่งขันให้สูงขึ้น
เช่น บรรยากาศภายในห้องโดยสาร (Cabin Ambience) ที่นั่ง
อุปกรณ์สื่อสารและระบบสาระบันเทิง บริษัทฯ ได้ปรับปรุงผลิตภัณฑ์ฝูงบินต่างๆ อย่างต่อเนื่อง
โดยในปี 2551 ได้ปรับปรุงผลิตภัณฑ์ฝูงบิน
โบอิ้ง 777-300 จำนวน 6 ลำ ซึ่งจะแล้วเสร็จภายในเดือนสิงหาคม 2552 นอกจากนี้ บริษัทฯ
ยังได้ตกแต่งห้องโดยสารด้วยเอกลักษณ์องค์กรใหม่ (New Corporate Identity)
เพื่อสร้างความโดดเด่น นำสมัย เน้นความเป็นไทย และได้ติดตั้งที่นั่ง
ผู้โดยสารที่กว้างและให้ความสะดวกสบายมากขึ้น พร้อมทั้งติดตั้งจอภาพส่วนตัว (Personal
Television : PTV) ทุกที่นั่งรวมทั้งที่นั่งในชั้นประหยัดด้วย
เพื่อให้ผู้โดยสารได้รับความสนุกสนานและเพลิดเพลินกับสาระบันเทิงในรูปแบบ Interactive
ความก้าวหน้าในการพัฒนามาตรฐานผลิตภัณฑ์และการบริการด้านต่างๆ ของบริษัทฯ
เป็นผลมาจากข้อมูลการศึกษาและวิเคราะห์วิจัยตามโครงการสำรวจความพึงพอใจของลูกค้า (THAI
Customer Satisfaction Survey) ตามข้อตกลงประเมินผล
การดำเนินการรัฐวิสาหกิจระหว่างกระทรวงการคลัง และบริษัทฯ
ซึ่งกำหนดให้มีการวัดความพึงพอใจของผู้โดยสารเป็นประจำทุกปี
โดยกำหนดให้หน่วยงานอิสระภายนอกที่เป็นกลางภายใต้การยินยอมของกระทรวงการคลังและบริษัทฯ
เป็นผู้ประเมิน การประเมินความพึงพอใจของผู้โดยสารนี้ มีการสำรวจในทุกจุดบริการ
นับตั้งแต่กระบวนการ pre-flight in-flight และ post-flight
รวมทั้งข้อมูลการศึกษาเปรียบเทียบกับความพึงพอใจของลูกค้าด้านผลิตภัณฑ์และบริการของสายการบินคู่แข่ง
และโครงการติดตามวัดผลคุณภาพผลิตภัณฑ์และการบริการ เพื่อนำไปสู่การปรับปรุงและพัฒนา ทั้งนี้
เพื่อเพิ่มประสิทธิภาพในการบริการแบบครบวงจรของบริษัทฯ

บริษัทฯ ยังให้ความสำคัญต่อการพัฒนางานลูกค้าสัมพันธ์
โดยได้ดำเนินการโครงการระบบจัดการลูกค้าสัมพันธ์ (Customer Relationship Management
: CRM) เพื่อส่งเสริมบริการที่แตกต่างแบบเฉพาะรายสามารถเข้าถึงลูกค้าได้โดยตรง
และตอบสนองความต้องการ รวมทั้งการสร้างสานความสัมพันธ์ที่ดีกับลูกค้าได้ตามความคาดหมาย

นอกจากนี้ บริษัทฯ ยังได้จัดตั้งศูนย์ THAI Contact Center
เพื่อบริการตอบสนองลูกค้าที่ติดต่อทางโทรศัพท์
ได้รวดเร็วขึ้น รวมทั้งสร้างระบบฐานความรู้ (Knowledge Base)
เพื่อให้ข้อมูลลูกค้าได้เร็วขึ้นและตรงตามความต้องการ บริษัทฯ ได้นำระบบ Customer Feedback
Management System (CFMS) มาใช้ในการติดตามดูแลลูกค้าในกรณีที่มีปัญหา
หรือได้รับบริการที่ไม่เป็นไปตามความคาดหวังในทุกจุดบริการ ทั้งที่สถานีกรุงเทพฯ ต่างจังหวัด
และต่างประเทศ

การปฏิบัติการบิน

ภารกิจหลักของบริษัทฯ ที่สำคัญยิ่งอีกประการหนึ่ง คือ การปฏิบัติการบินเพื่อนำผู้โดยสาร สินค้า
พัสดุภัณฑ์ และ
ไปรษณียภัณฑ์ สู่จุดหมายปลายทางด้วยความสะดวก สบาย ตรงต่อเวลา
และตระหนักถึงความปลอดภัยสูงสุดตามมาตรฐานสากลเป็นสำคัญ
โดยมุ่งเน้นมาตรฐานความปลอดภัยของกรมการขนส่งทางอากาศ (Department of Civil
Aviation : DCA)
องค์การการบินพลเรือนระหว่างประเทศ (International Civil Aviation Organization
: ICAO) องค์การร่วมเพื่อบริการการบินแห่งยุโรป (Joint Aviation Authorities : JAA)
องค์กรบริหารการบินแห่งสหรัฐอเมริกา (Federal Aviation Administration : FAA)
และการตรวจประเมินความปลอดภัยด้านการปฏิบัติการบินของสมาคมการขนส่งทางอากาศระหว่างประเทศ
ดังนั้น บริษัทฯ จึงมีมาตรการสำคัญ ที่จะเสริมสร้างความปลอดภัยในการปฏิบัติการบิน คือ
การกำหนดนโยบายในการคัดสรรบุคลากรนักบินอย่างเข้มงวด
นอกจากการตรวจสอบความพร้อมทั้งด้าน ร่างกาย จิตใจ ความรู้ (Knowledge) ทักษะ (Skill)
พฤติกรรม (Behavior) แล้ว นักบินของบริษัทฯ จะต้องผ่านการทดสอบและประเมินผลความถนัด
(Aptitude) และจิตวิทยาการบิน (Aviation Psychology)
โดยคณะผู้ชำนาญการด้านจิตวิทยาการบินพาณิชย์และความถนัดด้านวิชาชีพนักบินจากประเทศสวีเดน
รวมทั้งมีการทดสอบความสามารถและทักษะทางการบิน
เพื่อเป็นการเสริมสร้างคุณภาพบุคลากรด้านการบินพาณิชย์ของบริษัทฯ

ด้านการฝึกอบรม บริษัทฯ มีความพร้อมในด้านการฝึกอบรม
ทั้งบุคลากรและอุปกรณ์เครื่องช่วยในการฝึกบิน (Flight Simulator)
ที่ทันสมัยและมีประสิทธิภาพสูง อีกทั้งเพียงพอต่อการฝึกอบรม
นักบินทุกคนจะได้รับการฝึกฝนเพื่อทบทวนและ
เพิ่มพูนทักษะทุกๆ 6 เดือน โดยทำการฝึกในเครื่องบินจำลอง (Flight Simulator)
ซึ่งนับว่าเป็นอุปกรณ์ฝึกบินที่มีคุณภาพสูงที่สุด สามารถจำลองสถานการณ์ได้เหมือนจริง
เพื่อให้นักบินได้ทำการฝึกจนเกิดความชำนาญในการปฏิบัติการบิน โดยเน้นหนัก
ด้านการฝึกแก้ปัญหาเฉพาะหน้าในหลายรูปแบบ ทั้งจากสภาพอากาศ ระบบเทคนิคต่างๆ
ของเครื่องบิน ปัญหาจากเครื่องยนต์
ไฟไหม้ และการร่อนลงฉุกเฉินในสถานการณ์ต่างๆ โดยบริษัทฯ จัดให้มีเครื่องฝึกบินจำลองทุกๆ
แบบเครื่องบิน เพื่อเสริมสร้างประสิทธิภาพสูงสุดในการฝึกนักบิน นอกจากนี้ บริษัทฯ
ได้พัฒนาหลักสูตรการฝึกอบรม ด้านความปลอดภัยในการบินอย่างต่อเนื่อง โดยจัดการฝึกร่วมกัน
(Joint Training) ของนักบินและพนักงานต้อนรับบนเครื่องบิน เพื่อให้ความรู้และ
เสริมสร้างทักษะในการปฏิบัติงานได้ทุกสถานการณ์
ซึ่งเป็นการสร้างความเชื่อมั่นให้แก่ลูกค้าในด้านการปฏิบัติการบินของบริษัทฯ
การบริหารจัดการมาตรฐานความปลอดภัย เพื่อดำรงไว้ซึ่งความปลอดภัยสูงสุดของการปฏิบัติการบิน
ได้แก่
การปฏิบัติการ (Flight Operational Trend Analysis : FOTA) ซึ่งเป็นการนำ Digital
Data
ที่บันทึกข้อมูลการบินอย่างละเอียดมาประมวลผลและวิเคราะห์ด้านความปลอดภัยในการจัดการระบบรายงานด้านคุณภาพและความปลอดภัย
เช่น
Voyage report และ Air safety Report (ASR) เป็นต้น
เพื่อหาแนวทางในการป้องกันและแก้ไขอุบัติเหตุ/อุบัติการณ์ และจัดทำ
รายงานข้อมูล Safety Index ตลอดจนการดำเนินการติดต่อ ประสานงาน
และร่วมประชุมกับองค์กรต่างๆ ทั้งในและ
ต่างประเทศ เช่น องค์การการบินพลเรือนระหว่างประเทศ (International Civil
Aviation Organization : ICAO) สมาคมสายการบินภูมิภาคเอเชียแปซิฟิก (Association
of Asia Pacific Airlines : AAPA) สมาคมการขนส่งทางอากาศระหว่างประเทศ
(International Aviation Transportation Association : IATA)
กรมการขนส่งทางอากาศ (Department of Civil Aviation : DCA) บริษัท
วิทยุการบินแห่งประเทศไทย จำกัด (Aeronautical Radio of Thailand : AEROTHAI)
และบริษัท ท่าอากาศยานไทย จำกัด (มหาชน) (Airports of Thailand Public Company
Limited : AOT) เป็นต้น เพื่อพัฒนาและ
ปรับปรุงในเรื่องมาตรฐานความปลอดภัยทางด้านการปฏิบัติการบินอย่างสม่ำเสมอ นอกจากนี้ บริษัทฯ
อยู่ระหว่างดำเนินการพัฒนาระบบ Line Operation Safety Audit (LOSA)
เพื่อเพิ่มคุณภาพความปลอดภัย โดยการนำเทคโนโลยีมาช่วย
ในการตรวจสอบข้อมูลการปฏิบัติจริงและวิเคราะห์ผล เพื่อหาอุปสรรคและข้อบกพร่องของการปฏิบัติ
เพิ่มคุณภาพ
ความปลอดภัย รวมถึงการจัดการความรู้ (Knowledge Management)
เพื่อเพิ่มประสิทธิภาพในการปฏิบัติงาน บริษัทฯ ได้ดำเนินการโครงการต่างๆ เช่น โครงการ Risk
Reduction Program เพื่อหาแนวทางในการแก้ไขที่มีประสิทธิภาพและ
ประสิทธิผลสูงสุด นอกจากนี้
ยังมีการปรับปรุงคู่มือปฏิบัติและข้อบังคับของแต่ละฝูงบินอย่างต่อเนื่องเพื่อให้ทันสมัยอยู่เสมอ

การพัฒนาระบบ e-Learning
เพื่อเป็นการทบทวนและเพิ่มพูนความรู้แก่นักบินให้สอดคล้องกับเทคโนโลยีการบิน
อย่างต่อเนื่อง อาทิ หลักสูตรฝึกหัดนักบินใหม่ (Airline Transition Training Program :
ATT Program) หลักสูตรฝึกอบรม
ครูการบิน (Flight Instructor Training Program : FIT Program)
และหลักสูตรเปลี่ยนแบบ (Conversion Training)

อีกทั้งมีการเสริมทักษะในเรื่อง Flight Management Skill
และการพัฒนาระบบการทำงานเป็นทีม บริษัทฯ ได้นำแนวคิดทางด้านการจัดการความรู้
(Knowledge Management)
มาพัฒนาการฝึกอบรมนักบินด้วยการถ่ายทอดความรู้ที่ผสมผสานระหว่างความรู้ที่ชัดแจ้ง (Explicit
Knowledge) และความรู้ที่ฝังลึก (Tacit Knowledge) โดยจัดเตรียมห้องเรียน ปรับปรุง
โสตทัศนูปกรณ์ที่ทันสมัย สามารถถ่ายทอดความรู้โดยตรงจากผู้สอน หรือฝึกฝนตนเองด้วยระบบ
Computer Based Training หรือ CBT Work Station ซึ่งเป็นคอมพิวเตอร์ช่วยการสอน
ขณะเดียวกัน บริษัทฯ ได้ดำเนินโครงการบริหาร
จัดการเชื้อเพลิงอากาศยาน (Operation Fuel Management)
ซึ่งเป็นโครงการต่อเนื่องมาตั้งแต่เดือนตุลาคม 2548 ส่งผลให้บริษัทฯ
สามารถลดการใช้เชื้อเพลิงได้อย่างมีประสิทธิภาพและยังเป็นการช่วยลดภาวะโลกร้อนอีกด้วย

นอกเหนือจากการเน้นการปฏิบัติการบินที่มีความปลอดภัยแล้ว บริษัทฯ
ยังให้ความสำคัญแก่การให้บริการลูกค้าด้วยความเป็นเลิศ
ด้วยการสร้างประสบการณ์การเดินทางที่ราบรื่นประทับใจ (Smooth as Silk Travel
Experience)
แก่ผู้โดยสารโดยการมุ่งเน้นการฝึกอบรมทั้งภาคทฤษฎีและภาคปฏิบัติแก่พนักงานต้อนรับบนเครื่องบินให้มีความรู้
ความชำนาญแบบมืออาชีพ มีทัศนคติและใจรักต่องานบริการควบคู่ไปกับเน้นความปลอดภัย
โดยได้จัดหลักสูตรการเข้าอบรม
อย่างต่อเนื่องนับตั้งแต่เริ่มเข้าเป็นพนักงานต้อนรับบนเครื่องบิน
ตลอดจนถึงการฝึกอบรมทบทวนเรื่องระบบความปลอดภัยและการบริการอย่างสม่ำเสมอเพื่อให้ผู้โดยสารมีความเชื่อมั่นในการปฏิบัติการบินที่ปลอดภัยและประทับใจในการบริการ
ที่เป็นเลิศตลอดการเดินทาง (In-Flight service Consistency)

การรักษามาตรฐานความปลอดภัยและความมั่นคงด้านการบิน

ภารกิจและคุณค่าหลักของบริษัทฯ ในฐานะสายการบินแห่งชาติ คือ การเสริมสร้างรักษา
และพัฒนามาตรฐานด้านความปลอดภัยและความมั่นคงการบินในระดับสากลอย่างต่อเนื่อง
เพื่อสร้างความมั่นใจว่าการดำเนินงานทุกส่วนของบริษัทฯ จะให้ความปลอดภัยสูงสุดต่อลูกค้า
พนักงาน และผู้เกี่ยวข้อง รวมทั้งเป็นไปตามกฎเกณฑ์ ข้อบังคับ มาตรฐาน และกฎหมาย
ที่เกี่ยวข้องกับการดำเนินธุรกิจของบริษัทฯ ในการที่จะบรรลุเป้าหมายที่กล่าวมาข้างต้น บริษัทฯ
ได้กำหนดนโยบายเป้าหมาย ด้านความปลอดภัยและความมั่นคงการบิน ตลอดจนจัดให้มีโครงสร้าง
ระบบงาน มาตรฐานการปฏิบัติ การฝึกอบรม ระบบข้อมูลข่าวสาร ตลอดจนการตรวจสอบติดตาม
และวัดผล ครอบคลุมในทุกกิจกรรมของบริษัทฯ ภายในองค์กร

ในปี 2551 บริษัทฯ
ยังคงได้รับการรับรองมาตรฐานการตรวจประเมินความปลอดภัยด้านการปฏิบัติการของสมาคม
การขนส่งทางอากาศระหว่างประเทศ (IATA Operational Safety Audit : IOSA)
ซึ่งเป็นมาตรฐานด้านความปลอดภัยและ
ความมั่นคงทางการบินของสายการบินที่กำหนดโดยสมาคมการขนส่งทางอากาศระหว่างประเทศ
(International Air Transport Association : IATA) จึงทำให้มั่นใจได้ว่า บริษัทฯ
ได้ดำเนินการบริหารจัดการด้านความปลอดภัยและมาตรฐาน
ความมั่นคงการบินอย่างครบถ้วน ทันสมัย และก่อให้เกิดความปลอดภัยแก่ลูกค้า

บริษัทฯ ได้จัดให้มีคณะกรรมการบริหารความปลอดภัยของบริษัทฯ (Company Safety Committee
: CSC) และ
คณะกรรมการความมั่นคงการบินของบริษัทฯ (Aviation Security Committee : ASC)
ประกอบด้วยผู้แทนจากหน่วยงานต่างๆ ของบริษัทฯ ดำเนินการประชุมเป็นประจำทุกเดือน
เพื่อพิจารณา ทบทวน และสอบทานประสิทธิผลการดำเนินงาน
ด้านความปลอดภัย และด้านความมั่นคงการบินของบริษัทฯ โดยผลการประชุมถูกนำไปปฏิบัติ
เพื่อพัฒนา และยกระดับการจัดการด้านความปลอดภัย และความมั่นคงการบินให้มีประสิทธิภาพยิ่งขึ้น
ในการบริหารเชิงรุกด้านความปลอดภัยด้านการบิน บริษัทฯ
มีแผนการพัฒนาระบบการบริหารจัดการด้านความปลอดภัยด้านการบิน (Safety Management
System : SMS) อย่างต่อเนื่อง ซึ่งเป็นการบริหารความเสี่ยงที่เกี่ยวเนื่องกับการปฏิบัติการบิน
การปฏิบัติการด้านภาคพื้น และการซ่อมบำรุง
เพื่อยกระดับมาตรฐานความปลอดภัยของการปฏิบัติการของบริษัทฯ ให้อยู่ในระดับสูงยิ่งขึ้น

บริษัทฯ ได้นำระบบบริหารข้อมูลความปลอดภัยทั่วทั้งองค์กร (Corporate Safety Information
System : CSIS) มาใช้เมื่อกลางปี 2550
และได้ฝึกอบรมพนักงานให้มีความชำนาญในการใช้ระบบอย่างต่อเนื่อง
เพื่อเป็นการเพิ่มประสิทธิภาพระบบการบริหารจัดการด้านความปลอดภัยด้านการบิน (Safety
Management System : SMS) ของบริษัทฯ ซึ่งส่งผลให้ระบบ
การป้องกันอุบัติเหตุจะมีประสิทธิภาพมากขึ้นด้วยเช่นกัน

บริษัทฯ ยังให้ความสำคัญสูงสุดต่องานด้านความมั่นคงการบิน (Aviation Security)
โดยได้ติดตามสร้าง และพัฒนา
มาตรฐาน และระบบบริหารจัดการด้านความมั่นคงการบินอย่างต่อเนื่อง
เพื่อใช้เป็นมาตรฐานในการปฏิบัติงานทั้งในสถานการณ์ปกติ
และในสถานการณ์ที่ต้องเพิ่มมาตรการพิเศษด้านความมั่นคงการบิน
ตลอดจนให้เป็นไปตามกฎเกณฑ์/ข้อบังคับ/มาตรการด้านความมั่นคงการบินตามมาตรฐานสากล
และของประเทศต่างๆ ที่บริษัทฯ ทำการบิน
รวมทั้งจัดให้มีแผนเผชิญเหตุเพื่อเตรียมความพร้อมในการบริหารและป้องกันในกรณีเกิดเหตุการณ์
เพื่อให้บริษัทฯ สามารถดำเนินงานเป็นไปตามแผนธุรกิจ
อย่างต่อเนื่อง ซึ่งได้รับการรับรองจากกรมการขนส่งทางอากาศ
เพื่อเป็นการยืนยันถึงความมุ่งมั่นของบริษัทฯ ในด้านความมั่นคงการบิน
โดยเชื่อว่าความสำเร็จของงานด้านความมั่นคงการบิน
ต้องเกิดจากความร่วมแรงร่วมใจของพนักงานทุกคน บริษัทฯ ได้ปลูกจิตสำนึก
และสร้างวัฒนธรรมด้านความมั่นคงการบิน โดยการฝึกอบรมความรู้และทักษะ ตลอดจนการจัด
กิจกรรมต่างๆ เพื่อเผยแพร่ข้อมูลข่าวสารด้านความมั่นคงการบินอย่างต่อเนื่อง

บริษัทฯ ได้สร้างและพัฒนาเครือข่ายและระบบติดตามข้อมูลข่าวสาร รวมทั้งการประเมินสถานการณ์
และความเสี่ยงด้านความมั่นคงการบินในทุกสถานีที่บริษัทฯ ทำการบิน ซึ่งเป็นอีกวิธีหนึ่งที่บริษัทฯ
นำมาใช้เพื่อเป็นการเตรียมพร้อมในเชิงรุก
อันจะนำไปสู่การกำหนดมาตรการด้านความมั่นคงการบินที่เหมาะสมในการที่จะรับมือกับเหตุการณ์ต่างๆ
ที่อาจเกิดขึ้นได้อย่างมีประสิทธิภาพ
รวมทั้งจัดให้มีระบบในการตรวจประเมินและควบคุมคุณภาพด้านความมั่นคงการบิน
ตลอดจนมีการฝึกซ้อมร่วมกับหน่วยงานภาครัฐอย่างสม่ำเสมอ

เทคโนโลยีสารสนเทศ

บริษัทฯ ได้ให้ความสำคัญต่อการพัฒนาเทคโนโลยีสารสนเทศและเครือข่ายสื่อสารอย่างต่อเนื่อง
โดยได้กำหนดนโยบายเชิงรุกในการส่งเสริมให้ทุกกิจกรรมของบริษัทฯ
ใช้ประโยชน์จากเทคโนโลยีสารสนเทศอย่างจริงจังและต่อเนื่อง
ในการพัฒนาผลิตภัณฑ์และบริการรูปแบบใหม่ๆ ที่สะดวกรวดเร็ว
สามารถตอบสนองความต้องการและสร้างความพึงพอใจให้ลูกค้า รวมทั้งสามารถเข้าถึงบริการต่างๆ
ได้โดยตรง บริษัทฯ ยังคงส่งเสริมด้านการเพิ่มประสิทธิภาพการปฏิบัติงาน
การพัฒนาบุคลากรและการบริหารด้านทุนและค่าใช้จ่าย เพื่อให้เกิดประโยชน์คุ้มค่าต่อองค์กร
ขณะเดียวกัน บริษัทฯ
ได้วางแผนทบทวนและปรับปรุงกระบวนการวางกลยุทธ์และการจัดทำแผนแม่บทไอที
การวางแผนโครงสร้างสถาปัตยกรรม
การลงทุนและวิจัยพัฒนาด้านไอที การใช้ทรัพยากรร่วมกัน
โดยมุ่งเน้นการพัฒนาโครงการแบบบูรณาการ
ให้สัมฤทธิ์ผลและสอดคล้องกับนโยบายกลยุทธ์ของบริษัทฯ ด้านความก้าวหน้าทางเทคโนโลยี
และอุตสาหกรรมการบิน

ในปี 2551 บริษัทฯ ได้พัฒนาและขยายการบริการ e-Services ให้หลากหลาย
และครบวงจรมากขึ้น เพื่อสร้างความ
พึงพอใจให้ลูกค้าในการเลือกใช้บริการหลากหลายรูปแบบได้อย่างสะดวกสบาย อาทิ
การให้บริการชำระเงิน (e-Payment)
ค่าบัตรโดยสารผ่านบัตรเครดิตด้วยสกุลเงินต่างประเทศได้หลายสกุล
การให้บริการแลกรางวัลโดยการยกระดับชั้นโดยสาร (upgrade) สำหรับสมาชิกรอยัล ออร์คิด
พลัส ผ่านเว็บไซต์ของบริษัทฯ www.thaiairways.com ได้ด้วยตนเอง
การให้บริการข้อมูลผ่านระบบ SMS เช่น
การแจ้งรหัสการสำรองที่นั่งสำหรับผู้โดยสารที่สำรองที่นั่งผ่านทาง THAI Contact Center
การแจ้งยืนยันการได้ที่นั่งบนเที่ยวบินสำหรับผู้โดยสาร wait-list โดยอัตโนมัติ
การแจ้งเตือนการหมดอายุของไมล์สะสม
รอยัล ออร์คิด พลัส ในแต่ละปี
และการแจ้งรหัสการชำระเงินให้กับผู้โดยสารที่ต้องการชำระค่าบัตรโดยสารผ่านทาง ATM
การบริการ Electronic Ticketing สำหรับผู้โดยสารที่เดินทางกับการบินไทยทุกเส้นทาง
การบริการ Cargo e-Booking
เป็นระบบสำรองระวางบรรทุกสินค้า ตรวจดูตารางการบิน
และสามารถตรวจสอบสถานะของสินค้าที่สำรองไว้
ได้ผ่านทางเว็บไซต์ www.thaicargo.com โดยให้บริการกับลูกค้าที่เป็นตัวแทนส่งสินค้า (Cargo
Appointed Agent) ของสถานีขายต่างๆ ทั่วโลก

บริษัทฯ
ยังได้พัฒนาและติดตั้งระบบสารสนเทศที่สนับสนุนการปฏิบัติงานของกิจกรรมธุรกิจหลักและกิจกรรมที่เกี่ยวข้องโดยตรงกับการขนส่ง
ได้แก่

-   ระบบ Electronic Publishing System
    เพื่อปรับปรุงและเพิ่มประสิทธิภาพของกระบวนการผลิตเอกสารการบินในรูปแบบอิเล็กทรอนิกส์และบริหารจัดการข้อมูลเที่ยวบินสำหรับนักบินให้มีความรวดเร็วและถูกต้องแม่นยำ

-   ระบบ Network Management
    System เพื่อสนับสนุนการตัดสินใจในการวางแผนเครือข่ายการบินในทางเลือกต่างๆ
    (Scenario Analysis)

-   ระบบ Ground Operation Control เพื่อสนับสนุนการทำงานของศูนย์การประสานงาน
    การตัดสินใจ และสั่งการ
    ปฏิบัติการ ณ ท่าอากาศยานสุวรรณภูมิ เพื่อดูแลบริหารจัดการการบริการภาคพื้นของบริษัทฯ
    ให้มีประสิทธิภาพสูงสุด

-   ระบบ Mobile Information and Communication System
    เพื่อสนับสนุนการบริการลูกค้าภาคพื้นให้มีประสิทธิภาพมากยิ่งขึ้น
    โดยพนักงานที่กำลังปฏิบัติหน้าที่สามารถใช้อุปกรณ์ Personal Digital Assistance
    (PDA) ในการค้นหาและแก้ไขข้อมูลในระบบต่างๆ ทั้ง Reservation, Departure
    Control System, Ground Operation Control Center, Resource System,
    Lounge Access System เพื่อให้บริการผู้โดยสาร ณ ท่าอากาศยาน เช่น
    การตรวจดูสถานะภาพการเดินทางของผู้โดยสาร ติดตามกระเป๋าและสัมภาระ
    ข้อมูลรายละเอียดของเที่ยวบิน และสถานะของการปฏิบัติการภาคพื้นในแต่ละเที่ยวบิน เป็นต้น

ในด้านการบริหารจัดการด้านการปฏิบัติการไอที ระบบโครงสร้างพื้นฐาน
และยกระดับคุณภาพการบริการไอที
โดยรวม บริษัทฯ ได้ทำการติดตั้งระบบ Business Service Management
ให้สามารถตรวจสอบและติดตามประสิทธิภาพของระบบสารสนเทศจากต้นทางถึงปลายทาง (End to
End Performance) ค้นหาต้นเหตุของปัญหาต่างๆ
ได้สะดวกรวดเร็วขึ้นและนำไปใช้ในการบริหารจัดการคุณภาพและกำหนดการบริการ (Service
Level Agreement) กับหน่วยงานผู้ใช้ รวมทั้งมีการปรับปรุงกระบวนการทำงานไอที
โดยติดตั้งระบบ IT Service Management เพื่อให้การปฏิบัติงาน การแก้ปัญหาต่างๆ
การติดตามผล เป็นไปอย่างมีประสิทธิภาพ ส่วนของโครงการหลักที่กำลังดำเนินงาน ณ ขณะนี้
เป็นการวางระบบโครงสร้างพื้นฐาน เพื่อรองรับโครงการต่างๆ อาทิ

-   การจัดตั้งศูนย์คอมพิวเตอร์สำรองเพื่อกู้คืนระบบแห่งใหม่
    และเตรียมพร้อมสำหรับการกู้คืนระบบและคลังข้อมูลให้กลับคืนสู่สภาพปกติ
    ในกรณีที่เกิดภัยพิบัติต่างๆ หรือได้รับความเสียหายจากเหตุการณ์ที่ไม่คาดคิด ทั้งนี้
    เพื่อให้ระบบบริการลูกค้า และการใช้งานของระบบสารสนเทศต่างๆ ของบริษัทฯ
    ดำเนินไปอย่างต่อเนื่อง โดยไม่กระทบ
    หรือกระทบน้อยที่สุดต่อการดำเนินธุรกิจของบริษัทฯ

-   การพัฒนาระบบ Project Portfolio Management
    เพื่อประยุกต์ใช้กับงานวางแผนกลยุทธ์และบริหารโครงการ
    สารสนเทศในองค์กร ซึ่งจะส่งผลให้ผู้บริหารและผู้ใช้ระบบทุกระดับ
    สามารถบริหารและติดตามความก้าวหน้าโครงการไอทีร่วมกันทั้งในด้านบุคลากร
    และค่าใช้จ่ายได้อย่างมีประสิทธิภาพผ่านระบบศูนย์กลางระบบเดียว

-   การจัดเก็บเอกสาร และการพัฒนาทรัพยากรบุคคล อาทิ ระบบจัดการเอกสารอิเล็กทรอนิกส์
    (e-Document) ระบบบริหารจัดการการเรียนการสอนทางอิเล็กทรอนิกส์ (e-Learning)
    เป็นต้น

นอกจากนี้ บริษัทฯ ได้ตระหนักถึงความสำคัญด้านความมั่นคงปลอดภัยของระบบสารสนเทศ
รวมทั้งปริมาณการทำ
ธุรกรรมทางอิเล็กทรอนิกส์ผ่านระบบเครือข่ายสื่อสารที่เพิ่มขึ้นอย่างรวดเร็วทั้งภายในและภายนอก
ประกอบกับมีการประกาศใช้พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ.
2550 โดยได้มีการแต่งตั้งคณะทำงานด้านความมั่นคงปลอดภัยเทคโนโลยีสารสนเทศ
เพื่อจัดเตรียมความพร้อมสำหรับสนับสนุน พ.ร.บ. การกระทำความผิดทางคอมพิวเตอร์
รวมถึงกฎหมายอื่นๆ ที่เกี่ยวข้อง
การปรับปรุงนโยบายและกำหนดมาตรการการรักษาความปลอดภัยเทคโนโลยีสารสนเทศและกำหนดมาตรฐานการพัฒนาระบบเทคโนโลยีสารสนเทศให้มีระบบรักษาความปลอดภัยที่มี
มาตรฐานตามแบบสากล ทั้งนี้ เพื่อสร้างความมั่นใจในการใช้งานระบบเครือข่ายสื่อสาร
และการบริการระบบสารสนเทศ ตลอดจนการทำธุรกรรมทางอิเล็กทรอนิกส์ให้มีความปลอดภัยสูง

การบริหารและพัฒนาทรัพยากรบุคคล

ด้วยตระหนักว่าบุคลากรเป็นทรัพยากรที่สำคัญและมีค่ายิ่งต่อความสำเร็จในการขับเคลื่อนบริษัทฯ
ให้บรรลุเป้าหมายการเป็นสายการบินชั้นนำด้านการให้บริการที่ดีเลิศด้วยเสน่ห์ไทย
สร้างความประทับใจและความพึงพอใจสูงสุดแก่ลูกค้า บริษัทฯ
จึงได้กำหนดนโยบายการบริหารและพัฒนาทรัพยากรบุคคลที่มุ่งเน้นเสริมสร้างภาวะผู้นำความเป็นมืออาชีพและ
การทำงานเป็นทีม เพื่อเพิ่มประสิทธิภาพการทำงานของพนักงานอย่างต่อเนื่อง รวมทั้งสร้างความรัก
ความผูกพัน และความภูมิใจที่ได้เป็นส่วนหนึ่งในองค์กร
ด้วยการพัฒนาระบบการบริหารทรัพยากรบุคคลที่โปร่งใสเป็นธรรม ตามหลัก
ธรรมาภิบาล
โดยการนำเทคโนโลยีสารสนเทศมาใช้ในการบริหารจัดการระบบการสรรหาคัดเลือกบุคลากร
ระบบการจ้างงาน
ที่ยุติธรรม การกำหนดค่าตอบแทนและสวัสดิการที่เหมาะสม
สอดคล้องกับตลาดแรงงานและอุตสาหกรรม จัดให้มีความก้าวหน้า
ในวิชาชีพ เพื่อสร้างขวัญ กำลังใจ และแรงจูงใจของพนักงาน
ตลอดจนเสริมสร้างและปลูกจิตสำนึกให้พนักงานมีส่วนร่วมในกิจกรรมด้านต่างๆ เช่น
ด้านการกำกับดูแลกิจการ ด้านความรับผิดชอบต่อสังคม ด้านการอนุรักษ์สิ่งแวดล้อม และ
ด้านกิจกรรมเพื่อสาธารณประโยชน์ เป็นต้น

นอกจากนี้ บริษัทฯ
ยังได้ปรับโครงสร้างองค์กรและวางแผนอัตรากำลังคนให้สอดคล้องกับวิสัยทัศน์และภารกิจ
ของบริษัทฯ รวมทั้งทบทวนการประเมินค่างานทุกตำแหน่ง
ตลอดจนพัฒนาและปรับปรุงระบบการบริหารผลการปฏิบัติงาน
ซึ่งเป็นระบบการวัดผลงานและพิจารณาผลตอบแทนให้สอดคล้องกับผลงาน
อีกทั้งได้พิจารณาจัดทำสายทางก้าวหน้าในอาชีพ (Career Path)
ให้สอดคล้องกับศักยภาพของพนักงาน เพื่อเตรียมบุคลากรไว้รองรับการขยายธุรกิจในอนาคต ที่สำคัญ
บริษัทฯ
ได้ส่งเสริมให้ผู้บริหารและพนักงานทุกคนมีจิตสำนึกในการดำเนินธุรกิจโดยตั้งมั่นอยู่บนพื้นฐานของคุณธรรมและ
จริยธรรม ประพฤติปฏิบัติตนตามจรรยาบรรณการบินไทยโดยมีความซื่อสัตย์
และความรับผิดชอบต่อหน้าที่ และต่อผล
การปฏิบัติงาน ตลอดจนรักษาผลประโยชน์อันชอบธรรมของบริษัทฯ

ด้านการพัฒนาทรัพยากรบุคคล บริษัทฯ ได้ปรับปรุงและสร้างวัฒนธรรมการบินไทย (THAI spirit)
ซึ่งประกอบด้วย
ทัศนคติในการทำงานร่วมกันเป็นทีม การมีสุขภาพร่างกายและจิตใจที่ดีของพนักงาน ความตื่นตัว
กระตือรือร้น ในการปฏิบัติงาน และ
แรงบันดาลใจในการทำงาน รวมทั้งปรับเปลี่ยนวัฒนธรรมการทำงานให้เอื้อต่อการแข่งขัน
ผลักดันให้เป็นวัฒนธรรมของการ
มุ่งเน้นลูกค้า โดยพนักงานทุกคนต้องเน้นและให้ความสำคัญต่อการบริการลูกค้า
เพื่อให้เกิดความแตกต่างในการให้บริการ และเกิดความได้เปรียบในการแข่งขัน

บริษัทฯ ได้เร่งดำเนินการพัฒนาปรับปรุงการบริหารจัดการองค์ความรู้ทั่วทั้งบริษัทฯ
รวมทั้งหลักสูตรด้านอุตสาหกรรมการบิน ตลอดจนหลักสูตรการฝึกอบรมด้านต่างๆ
โดยมุ่งเน้นควบคุมคุณภาพของหลักสูตรให้เป็นไปตามมาตรฐานสากล
เพื่อให้บรรลุเป้าหมายของบริษัทฯ ในการเป็นสายการบินที่ลูกค้าเลือกใช้บริการเป็นอันดับแรก

บริษัทฯ ได้พัฒนาและจัดหลักสูตรด้านธุรกิจการบิน เพื่อเสริมสร้างศักยภาพเฉพาะทางวิชาชีพ ได้แก่
การพาณิชย์ การบริการสถานี การขนส่งสินค้าทางอากาศ การบริการลานจอด
รวมทั้งการฝึกอบรมด้านคุณภาพอาชีวอนามัยและ
ความปลอดภัย เพื่อให้เป็นไปตามข้อกำหนดและกฎหมายที่เกี่ยวข้อง
ตลอดจนพัฒนาศักยภาพด้านภาษาและวัฒนธรรมนานาชาติ
ซึ่งเป็นการสร้างเสริมประสบการณ์และให้พนักงานเข้าใจและมีทัศนคติที่ดีต่อผู้รับบริการที่มาจากวัฒนธรรมที่หลากหลาย
เพื่อเป้าหมายการสร้างความพึงพอใจสูงสุดให้แก่ลูกค้า

บริษัทฯ ยังได้จัดการฝึกอบรมหลักสูตรด้านการบริหารงานและพฤติกรรมศาสตร์ (General
Management Training) ให้สอดคล้องกับนโยบาย วิสัยทัศน์ และกลยุทธ์ ของบริษัทฯ
โดยจัดการฝึกอบรมและกิจกรรมต่างๆ เพื่อปลูกจิตสำนึกและสร้างแรงจูงใจให้พนักงานมีทัศนคติ
ค่านิยม ตลอดจนประพฤติปฏิบัติงานให้สอดคล้องกับวัฒนธรรมองค์กร

บริษัทฯ ได้นำนวัตกรรมการเรียนการสอนในระบบ Electronic Media และ Network
Multimedia มาประยุกต์ใช้ในการจัดการเรียนการสอนผ่านระบบ e-Learning ทั้งนี้
เพื่อเพิ่มประสิทธิภาพในการฝึกอบรม นอกจากนี้
ได้ร่วมมือทางวิชาการกับสถาบันการศึกษาและองค์กรภายนอกในการจัดฝึกอบรมและพัฒนาบุคลากรในองค์กรอย่างต่อเนื่อง
และได้ให้บริการ
การจัดฝึกอบรมแก่ลูกค้าภายนอกบริษัทฯ อีกด้วย

กิจการบริการลูกค้าภาคพื้น

ด้วยนโยบายที่มุ่งเน้นความเป็นเลิศในการบริการที่จะสร้างความประทับใจและความพึงพอใจสูงสุดแก่ลูกค้า
บริษัทฯ ได้เสนอการบริการแบบวิถีไทยที่สะดวก รวดเร็ว
มีคุณภาพเหนือความคาดหมายครบวงจรอย่างสมบูรณ์และต่อเนื่อง
ทั้งในรูปของผลิตภัณฑ์และสิ่งอำนวยความสะดวกที่ได้มาตรฐานสากล
และการให้บริการที่ดีเลิศของพนักงาน

บริษัทฯ ได้จัดการบริการและสิ่งอำนวยความสะดวกต่างๆ ให้กับผู้โดยสาร ณ
ท่าอากาศยานสุวรรณภูมิ เริ่มตั้งแต่บริการต้อนรับผู้โดยสารชั้นหนึ่งและชั้นธุรกิจ บริเวณชานชาลา
(Curbside Service) บริการตรวจรับบัตรโดยสารในห้อง
รับรองพิเศษสำหรับผู้โดยสารชั้นหนึ่ง (Royal First Check-in Lounge)
บริการเคาน์เตอร์ตรวจรับบัตรโดยสารสำหรับ
ผู้โดยสารชั้นธุรกิจ พร้อมที่นั่งพักบริเวณ Royal Orchid Premium
และบริการช่องทางพิเศษสำหรับพิธีการตรวจคนเข้าเมือง
ขาออก (Fast Track Service) สำหรับผู้โดยสารชั้นหนึ่งและชั้นธุรกิจ นอกจากนี้
ยังมีศูนย์บริการแบบครบวงจร (One Stop Service) สำหรับผู้โดยสาร เพื่อให้บริการสำรองที่นั่ง
ให้ข้อมูลเกี่ยวกับการเดินทาง และการบริการพิเศษสำหรับผู้โดยสาร
ที่ต้องการความช่วยเหลือ ได้แก่ เด็ก ผู้สูงอายุ ผู้โดยสารที่เดินทางเป็นครั้งแรก เป็นต้น

บริษัทฯ ยังได้จัดบริการห้องรับรองพิเศษเพื่อให้บริการและอำนวยความสะดวกแก่ผู้โดยสารชั้นหนึ่ง
ชั้นธุรกิจ
และสมาชิกบัตรทอง (Royal Orchid Plus Gold Member)
โดยมีบริการอาหารและเครื่องดื่มในลักษณะ A-La-Carte Restaurant Concept ในห้อง
Royal First Lounge บริการห้องพักผ่อนส่วนตัว (Slumber Room)
ห้องพักผ่อนสำหรับครอบครัว (Family Room) ห้องสำหรับเด็ก (Kids Room)
พร้อมทั้งให้บริการห้องอบไอน้ำ ห้องซาวน่า และบริการสปาอย่างครบ
วงจร ในห้อง Royal Orchid Spa ทั้งนี้ ห้อง Royal First Lounge ยังได้รับรางวัล Best
First Class Airline Lounge Award ในอันดับ 2 จากการจัดอันดับโดยสกายแทรกซ์
(Skytrax ในปี 2551

บริษัทฯ ได้นำเทคโนโลยีสารสนเทศมาให้บริการที่สอดรับและสัมพันธ์กันแบบไร้รอยต่อ (Seamless
Service)
แก่ลูกค้า ณ ท่าอากาศยานสุวรรณภูมิอย่างครบวงจร (Total IT Solution Approach)
ตามแผนพัฒนา Magic Service Ring อาทิ การนำอุปกรณ์สื่อสารดิจิตอลแบบพกพา (Personal
Digital Assistance : PDA) มาพัฒนาในระบบ Mobile Information Communication
System (MICS) เพื่อเพิ่มประสิทธิภาพในการให้บริการผู้โดยสารในทุกจุดบริการอย่างต่อเนื่อง
การบริการเช็คอินทางอินเทอร์เน็ต (iCheck-in)
การเช็คอินผ่านเครื่องตรวจรับบัตรโดยสารและออกบัตรที่นั่งอัตโนมัติ (Self-service
Check-in)

นอกจากนี้ บริษัทฯ ได้เปิดให้บริการ THAI City Air Terminal ณ
สถานีรถไฟฟ้าใต้ดินลาดพร้าว อย่างเต็มรูปแบบ ได้แก่
การให้บริการตรวจรับบัตรโดยสารและกระเป๋าสัมภาระ พร้อมทั้งบริการรถรับส่งไป-กลับ
สำหรับเที่ยวบินภายในประเทศ
ที่บินเข้า-ออก ท่าอากาศยานดอนเมือง พร้อมทั้งบริการรถรับส่งไป-กลับท่าอากาศยานดอนเมือง
รวมทั้งการให้บริการตรวจรับบัตรโดยสารล่วงหน้าสำหรับผู้โดยสารที่เดินทางเป็นหมู่คณะ (Group
Check-in)

บริษัทฯ เปิดใช้ศูนย์ควบคุมการปฏิบัติการภาคพื้น (Ground Operations Control Center :
GOCC) ขึ้น เพื่อเป็นศูนย์กลาง
ในการสื่อสาร ควบคุมดูแล และตรวจสอบกิจกรรมการบริการภาคพื้นโดยรวม มีจุดมุ่งหมาย
เพื่อพัฒนาการบริการภาคพื้นให้มีประสิทธิภาพมากยิ่งขึ้น ทั้งในด้านการตรงต่อเวลาของเที่ยวบิน
(On-time Performance) การหมุนเวียนของเครื่องบิน (Aircraft Rotation)
การต่อเที่ยวบินของผู้โดยสารและกระเป๋าสัมภาระ (Transfer of Passenger and Baggage)
การแก้ไขปัญหาในกรณีที่เกิดเหตุการณ์ไม่ปกติ (Irregularities)
รวมถึงการลดค่าใช้จ่ายในการปฏิบัติการ (Operating Cost Reduction) ของบริษัทฯ อีกด้วย

ความมุ่งมั่นในการพัฒนาระบบงาน และนวัตกรรมการบริการลูกค้าภาคพื้น
รวมทั้งศักยภาพของพนักงานฝ่ายบริการ
ลูกค้าภาคพื้น เป็นปัจจัยสำคัญที่ทำให้บริษัทฯ บรรลุเป้าหมายของความเป็นเลิศด้านบริการ
อันจะนำไปสู่การเป็นสายการบิน
ที่ลูกค้าเลือกเป็นอันดับแรก และก้าวสู่ความเป็นหนึ่งด้านบริการลูกค้าภาคพื้นในระดับแนวหน้าของโลก
ทั้งนี้ ในปี 2551 บริษัทฯ ได้รับการจัดอันดับจาก Skytrax ให้เป็นอันดับ 1
ในด้านการให้บริการที่ท่าอากาศยานสุวรรณภูมิ (Airport Services Ranking)
สำหรับผู้โดยสารชั้นหนึ่งและชั้นธุรกิจ และเป็นอันดับ 2
ในด้านการให้บริการที่ท่าอากาศยานสุวรรณภูมิ (Airport Services Ranking)
สำหรับผู้โดยสารชั้นประหยัดอีกด้วย

กิจการบริการลานจอดและอุปกรณ์ภาคพื้น

ด้วยความมุ่งมั่นที่จะเป็นผู้ให้บริการลานจอดและอุปกรณ์ภาคพื้นที่สายการบินลูกค้าเลือกใช้บริการเป็นอันดับแรก
บริษัทฯ จึงมีเป้าหมายพัฒนาปัจจัยหลัก 3 ประการ คือ
คุณภาพการให้บริการในระดับสากลที่ให้ความสำคัญในทุกรายละเอียดของกระบวนการ
การมีมาตรฐานความปลอดภัยในการให้บริการที่ลูกค้าเชื่อมั่นและไว้วางใจ
และมาตรฐานที่ตรงต่อเวลาของเที่ยวบิน ด้วยบุคลากรที่เปี่ยมด้วยทักษะและประสบการณ์
การใช้อุปกรณ์ที่มีเทคโนโลยีทันสมัย
ทำให้การให้บริการของกิจกรรมบริการลานจอดและอุปกรณ์ภาคพื้นของบริษัทฯ
ได้รับผลตอบรับที่ดีและได้รับความไว้วางใจจากลูกค้าเป็นอันดับหนึ่งเสมอมา ปัจจุบันบริษัทฯ
เป็นผู้นำของธุรกิจบริการลานจอดด้วยส่วนแบ่งตลาดถึงร้อยละ 71 มีสายการบินลูกค้าจำนวนมากกว่า
80 สายการบิน ให้บริการเที่ยวบินต่อปีมากกว่า 200,000 เที่ยวบิน
มีศักยภาพในการรองรับการให้บริการทั่วทุกพื้นที่ในเขตลานจอดของท่าอากาศยานสุวรรณภูมิ

การบริการลานจอดและอุปกรณ์ภาคพื้น
เป็นหนึ่งในกิจกรรมสนับสนุนธุรกิจสายการบินโดยให้บริการควบคู่กับ
การบริการภาคพื้นต่างๆ ทั้งการบริการลูกค้าภาคพื้น การบริการพาณิชย์สินค้าและไปรษณียภัณฑ์
การบริการซ่อมบำรุงอากาศยาน และครัวการบิน ทำให้เกิดการบริการที่ครบวงจรแบบ
One-Stop-Services อันเป็นจุดเด่นในการบริการของบริษัทฯ
ที่สร้างความได้เปรียบในการแข่งขัน ทั้งที่ท่าอากาศยานสุวรรณภูมิ ท่าอากาศยานดอนเมือง
รวมทั้งท่าอากาศยานภูมิภาคที่มีเที่ยวบิน
ของบริษัทฯ ให้บริการ

การบริหารจัดการต้นทุนในการดำเนินงานเป็นเป้าหมายที่สำคัญในปีที่ผ่านมา
เพื่อเพิ่มอัตราผลกำไรของบริษัทฯ
ด้วยโครงการประหยัดการใช้น้ำมันเชื้อเพลิงในอุปกรณ์ภาคพื้น
และการลดต้นทุนในการเก็บรักษาอะไหล่สำหรับซ่อมบำรุงอุปกรณ์ภาคพื้น เป็นต้น
นอกเหนือจากการบริหารต้นทุนที่ได้ดำเนินการอย่างจริงจังและต่อเนื่องแล้ว บริษัทฯ ยังคงให้
ความสำคัญกับการแสวงหาลูกค้าใหม่และการรักษาฐานลูกค้าเดิมควบคู่กันไป
เพื่อสร้างความเชื่อมั่นและจูงใจลูกค้า ด้วยการจัดประชุมสายการบินลูกค้าอย่างสม่ำเสมอ
การโฆษณาประชาสัมพันธ์เพื่อสื่อสารกับลูกค้ากลุ่มเป้าหมาย
การเข้าร่วมในงานนิทรรศการต่างๆในต่างประเทศ รวมทั้งการโฆษณาผ่านเว็บไซต์
www.thaigse.com

นอกจากนี้ บริษัทฯ มีการพัฒนาปรับปรุงกระบวนการให้บริการอย่างต่อเนื่อง
โดยนำเทคโนโลยีมาใช้เพื่อเพิ่มประสิทธิภาพในการให้บริการ สร้างความพึงพอใจให้กับลูกค้า
ด้วยโครงการศูนย์ควบคุมการปฏิบัติการภาคพื้น (Ground Operation Control Center :
GOCC) เพื่อให้ทุกเที่ยวบินที่รับบริการภาคพื้นจากบริษัทฯ มั่นใจในการบริการที่มีการประสานงาน
อย่างใกล้ชิด โดยผู้ควบคุมงานที่มีความชำนาญงาน
การตัดสินใจและการแก้ปัญหาเฉพาะหน้าอย่างถูกต้องและรวดเร็ว
สามารถสร้างความมั่นใจให้กับลูกค้าได้ว่าการให้บริการจะสำเร็จลุล่วงอย่างราบรื่น
ด้วยบริการอย่างมีคุณภาพ ปลอดภัย และรักษาความตรงต่อเวลาของเที่ยวบิน

บริษัทฯ มุ่งพัฒนาความพร้อมเพื่อรองรับการขยายตัวของปริมาณเที่ยวบินที่ท่าอากาศยานสุวรรณภูมิ
ตลอดจนเพิ่มขีดความสามารถในการแข่งขันได้อย่างมีประสิทธิภาพภายใต้แผนการดำเนินงานด้านต่างๆ
ตามระบบมาตรฐานคุณภาพ ISO 9001 : 2000 อย่างต่อเนื่อง
การเตรียมพร้อมอุปกรณ์ภาคพื้นและกำลังคนให้เพียงพอต่อจำนวนเที่ยวบินที่จะเพิ่มขึ้น
ปรับปรุงระบบมาตรฐานความปลอดภัยให้ครอบคลุมในทุกพื้นที่ปฏิบัติงาน
เป็นไปตามมาตรฐานของสมาคมการขนส่งทางอากาศระหว่างประเทศ (International Air
Transport Association : IATA) ด้วยโครงการจัดการความปลอดภัยในลานจอด (Ground
Damage Prevention Program : GDPP) ร่วมกันในทุกกิจกรรมการให้บริการของบริษัทฯ
เพื่อให้เกิดเอกภาพในการป้องกันและควบคุมงานด้านความปลอดภัยให้เกิดประสิทธิภาพสูงสุดต่อการให้บริการอากาศยานในเขตลานจอด
และรักษาไว้
ซึ่งการรับรองมาตรฐานการตรวจประเมินความปลอดภัยด้านการปฏิบัติการของสมาคมขนส่งทางอากาศระหว่างประเทศ
(IATA Operational Safety Audit : IOSA) อย่างต่อเนื่อง

การบริการพาณิชย์สินค้าและไปรษณียภัณฑ์

ด้วยเป้าหมายในการเป็นผู้นำการให้บริการขนส่งสินค้าและไปรษณียภัณฑ์ทางอากาศ บริษัทฯ
จึงได้ทุ่มเทเสริมสร้างพัฒนาคุณภาพของผลิตภัณฑ์และการบริการ
โดยมุ่งพัฒนาปรับปรุงด้านความเอาใจใส่ของการให้บริการในทุกขั้นตอน
เพื่อให้ลูกค้าเกิดความพึงพอใจสูงสุด ด้วยแนวคิด “THAI Cargo Thai Care”
ซึ่งเป็นส่วนสำคัญในการสร้างการรับรู้ถึงความมุ่งมั่นของบริษัทฯ ซึ่งเน้นปรัชญา “ลูกค้า คือ
หัวใจของการบริการ” และ “การให้บริการด้วยใจไทย” พร้อมทั้งปลูกฝังวิธีการปฏิบัติงานตามระบบ
Value Chain รวมถึงเน้นนโยบายความปลอดภัย อาชีวอนามัย
การสร้างสิ่งแวดล้อมและสภาพแวดล้อมที่ดี
ในการทำงานควบคู่กับการบริการรวดเร็ว มีประสิทธิภาพด้วยเทคโนโลยีทันสมัยอย่างต่อเนื่อง

กิจการบริการขนส่งสินค้า พัสดุภัณฑ์ และไปรษณียภัณฑ์

บริษัทฯ ดำเนินธุรกิจการขนส่งสินค้าและไปรษณียภัณฑ์
โดยใช้พื้นที่ระวางบรรทุกของเที่ยวบินผู้โดยสารของบริษัทฯ
เป็นหลัก
และยังมีการซื้อหรือเช่าพื้นที่ระวางการบรรทุกจากสายการบินพันธมิตรในบางเส้นทางที่มีความต้องการสูง

เพื่อสร้างการรับรู้ถึงมาตรฐานการบริการ บริษัทฯ
ให้ความสำคัญกับการสื่อสารแก่ลูกค้ากลุ่มเป้าหมาย โดยเน้นการโฆษณาและประชาสัมพันธ์
การใช้สื่อส่งเสริมการขาย ณ จุดที่ลูกค้าสัมผัสตราสินค้าได้ (Brand Contact) การเข้าร่วมใน
งานนิทรรศการต่างๆ
ทั้งในและต่างประเทศรวมถึงการจัดโปรแกรมส่งเสริมการตลาดการขายสำหรับลูกค้าอย่างสม่ำเสมอ
นอกจากนี้ บริษัทฯ
ยังได้นำเทคโนโลยีสารสนเทศมาพัฒนาระบบงานด้านการบริการลูกค้าเพื่ออำนวยความสะดวกแก่ผู้รับ
ผู้ส่ง ตัวแทนขนส่งสินค้า
และผู้สนใจทั่วไปในการติดตามข้อมูลการขนส่งและตรวจสอบสถานภาพการขนส่งสินค้า รวมทั้งตาราง
การบินผ่านทางเว็บไซต์ www.thaicargo.com
โดยลูกค้าทั่วไปสามารถตรวจสอบสถานภาพสินค้าได้ด้วยตนเองตลอด
24 ชั่วโมง อีกทั้งได้พัฒนาระบบสำรองพื้นที่ระวาง (e-Reservation)
ผ่านทางเว็บไซต์ของบริษัทฯ เพื่ออำนวยความสะดวกให้
ลูกค้า บริษัทฯ ยังมุ่งขยายฐานลูกค้าโดยการตั้งตัวแทนขาย (General Sales Agent : GSA)
สำหรับสถานีขายที่มีศักยภาพ
ในการขนส่งสินค้า แต่บริษัทฯ ไม่ได้ทำการบิน (Offline Station)

สำหรับการพัฒนาผลิตภัณฑ์และบริการ บริษัทฯ
มุ่งให้ความสำคัญกับการขนส่งสินค้าที่มีอัตราค่าระวางสูง อาทิ
สินค้าประเภท Premium การขนส่งสินค้าของสด (TGFresh) สินค้าเร่งด่วน (TGForce)
ซึ่งเป็นบริการขนส่งแบบรับประกันความผิดพลาด การบริการขนส่งแบบ Door to Door Delivery
ภายใต้ชื่อบริการ Thai Express Cargo (TEC)
โดยความร่วมมือกับตัวแทนขนส่งสินค้าและพัสดุภัณฑ์ในประเทศ และการขนส่งสินค้าประเภท Small
Shipment เป็นต้น อีกทั้งการเพิ่มสถานีให้บริการสำหรับสินค้าเร่งด่วนให้ครอบคลุมจุดบินต่างๆ
ทั่วโลกให้มากขึ้น

นอกจากนี้ บริษัทฯ ยังมุ่งเน้นการจัดหาพื้นที่ระวางบรรทุกสินค้าเพิ่ม
โดยการทำสัญญาความร่วมมือกับสายการบิน
พันธมิตรและสายการบินอื่นๆ ด้วยการทำสัญญาการแบ่งส่วนรายได้พิเศษระหว่างสายการบิน
(Special Prorate Agreement : SPA) การทำสัญญาซื้อขายพื้นที่ระหว่างกัน (Blocked
Space Agreement : BSA) และการขอซื้อพื้นที่ระวางบรรทุกจากสายการบินพันธมิตร
รวมถึงการจัดหาเครื่องบินเช่าเหมาลำมาใช้บริการตามฤดูกาล ตลอดจนการร่วมมือกับ
บริษัทตัวแทนการขนส่งสินค้าขนาดใหญ่ที่มีเครือข่ายทั่วโลก (Global Forwarding Agent)
เพื่อเพิ่มอัตราบรรทุกในทุกเส้นทางและสนับสนุนให้ประเทศไทยเป็นศูนย์กลางการขนส่งสินค้าผ่านให้มากขึ้น

กิจการบริการคลังสินค้า

บริษัทฯ ได้มุ่งพัฒนาความพร้อมเพื่อรองรับการขยายตัวของปริมาณการขนส่งสินค้าทางอากาศ
ทั้งสินค้าขาเข้าสินค้า
ขาออกและสินค้าถ่ายลำ
ตลอดจนเพิ่มขีดความสามารถในการแข่งขันได้อย่างมีประสิทธิภาพภายใต้แผนการดำเนินงาน
ด้านต่างๆ ตามระบบมาตรฐานคุณภาพ ISO 9001:2000 อย่างต่อเนื่อง ณ อาคารขนถ่ายสินค้า
ท่าอากาศยานสุวรรณภูมิ ประกอบด้วย อาคารสินค้าภายในประเทศ มีพื้นที่ 18,000 ตารางเมตร
สามารถรองรับปริมาณสินค้าได้ 88,500 ตันต่อปี และอาคารสินค้าระหว่างประเทศ มีพื้นที่ 87,000
ตารางเมตร สามารถรองรับปริมาณสินค้าได้ 1,226,000 ตันต่อปี โดยจัดแบ่ง
พื้นที่ออกเป็น 4 ส่วนหลักๆ ประกอบด้วย ส่วนบริการสินค้าสำหรับบริษัทฯ และสายการบินพันธมิตร
สตาร์ อัลไลแอนซ์ มีพื้นที่ 36,000 ตารางเมตร ส่วนบริการสินค้าสำหรับสายการบินลูกค้า มีพื้นที่
34,000 ตารางเมตร ส่วนบริการสินค้าเร่งด่วน มีพื้นที่ 7,000 ตารางเมตร
และส่วนบริการสินค้าสดและผลไม้ มีพื้นที่ 10,000 ตารางเมตร นอกจากนี้ บริษัทฯ
ยังได้มีการปรับปรุงการใช้พื้นที่ในอาคารขนถ่ายสินค้าให้มีความเหมาะสมขึ้น โดยจัดแบ่งพื้นที่เก็บ
Huge Cargo จำนวน 1,116 ตารางเมตร ใช้สำหรับจัดเก็บสินค้าขนาดใหญ่ จัดหา
Conventional Rack และ Heavy Rack Mobile เพื่อเพิ่มพื้นที่การจัดเก็บสินค้าทางสูง
และอยู่ในระหว่างการดัดแปลง Shelf Rack ให้สูงขึ้นเพื่อรองรับสินค้าประเภทอิเล็กทรอนิกส์
ที่หีบห่อมีลักษณะเป็น Skid
อีกทั้งยังได้เตรียมขยายพื้นที่ด้านข้างอาคารขนถ่ายสินค้าระหว่างประเทศอีก 6,540 ตารางเมตร
และได้ขอเช่าพื้นที่ในคลังสินค้าที่ 4 จากบริษัท
ท่าอากาศยานไทย จำกัด (มหาชน) ต่อไปอีก
เพื่อรองรับปริมาณสินค้าที่เพิ่มสูงขึ้นของสายการบินลูกค้าจำนวน 82 สายการบิน และสายการบินอื่น
ๆ ที่จะมาขอรับบริการ

บริษัทฯ
ได้จัดให้มีการบริการพิเศษให้กับลูกค้ากลุ่มเป้าหมายอันจะทำให้ปริมาณการขนส่งสินค้านำเข้าเพิ่มมากขึ้น
บริษัทฯ ได้จัดตั้ง Express Cargo Center เพื่อให้บริการส่วนพิธีการศุลกากรทางอิเล็กทรอนิกส์
(Customs EDI Services) สนองตอบความต้องการของผู้นำเข้าสินค้าเร่งด่วน
โดยเฉพาะอย่างยิ่งสินค้าเร่งด่วนส่งออก
ได้จัดให้มีช่องทางพิเศษสำหรับผู้ส่งออกหรือตัวแทนผู้ส่งออกที่ได้จดทะเบียนผู้ประกอบการสินค้าเร่งด่วนไว้กับกรมศุลกากร

บริษัทฯ ได้จัดตั้งศูนย์บริการสินค้าสดและผลไม้ ซึ่งได้ติดตั้งระบบควบคุมอุณหภูมิเต็มพื้นที่
มีห้องเย็นที่สามารถปรับเปลี่ยนอุณหภูมิได้ตามประเภทแต่ละชนิดของสินค้า
โดยเน้นการรักษาคุณภาพและความสดของสินค้า ด้วยการควบคุมอุณหภูมิอย่างต่อเนื่อง (Cool
Chain) เริ่มจากการรับสินค้าเข้า การเคลื่อนย้าย รวมถึงการส่งสินค้าออก เพื่อให้ผลิตภัณฑ์
สินค้าทางการเกษตร สินค้าพิเศษ และสินค้าที่ต้องควบคุมอุณหภูมิ เช่น ยาและเวชภัณฑ์ เป็นต้น
ได้รับการควบคุมอุณหภูมิตามที่กำหนด เพื่อรักษาสินค้าให้คงสภาพดีตั้งแต่ต้นทางจนถึงสถานีปลายทาง

บริษัทฯ ได้จัดให้มีการบริการลูกค้าในโครงการ Excellent Cargo Care Project
ที่ช่วยอำนวยความสะดวกเป็นพิเศษ็้ให้กับผู้นำเข้าหรือลูกค้ากลุ่มเป้าหมาย
โดยเฉพาะในการดำเนินการพิธีการศุลกากรระบบอิเล็กทรอนิกส์ไร้เอกสาร
(e-Paperless)
เพื่ออำนวยความสะดวกให้กับผู้นำเข้าหรือลูกค้าในการส่งข้อมูลเข้าสู่ระบบอิเล็กทรอนิกส์ของกรมศุลกากร
ทำให้สามารถดำเนินการผ่านพิธีการศุลกากรได้อย่างรวดเร็ว

นอกจากนี้ บริษัทฯ ยังได้มุ่งเน้นพัฒนาในการให้บริการเสริมเพิ่มรายได้
โดยมีแผนให้บริการจัดบรรทุกสินค้า (Build Up)
แทนบริษัทตัวแทนผู้ส่งออกที่ไม่มีความพร้อมในเขตปลอดอากร
ซึ่งการให้บริการดังกล่าวจะสามารถสร้างความพึงพอใจ
ให้กับลูกค้าได้เป็นอย่างดี

  ข้อมูลการบริการพาณิชย์สินค้า พัสดุภัณฑ์ และไปรษณียภัณท์

+--------------------------+--------+---------+-----------+-----------+
| การบริการพาณิชย์สินค้า พัสดุภัณฑ์ | ปี 2551 | ปี 2550  | ปี 2549    | ปี 2548    |
|                          | (ม.ค.  | (ม.ค    | (ต.ค.4    | (ต.ค.4    |
| และไปรษณียภัณฑ์             | -ธ.ค.) | .-ธ.ค.) | 8-ก.ย.49) | 7-ก.ย.48) |
+==========================+========+=========+===========+===========+
| รายได้ (ล้านบาท)           | 19,544 | 21,573  | 21,517    | 21,830    |
|                          |        |         |           |           |
| (Freight and mail        |        |         |           |           |
| revenue (Baht Million))  |        |         |           |           |
+--------------------------+--------+---------+-----------+-----------+
| ปริมาณการขนส่งพัสดุภัณฑ์       | 2      | 2,456.3 | 2,047.5   | 1,985.8   |
| (ล้านตัน-กม.)              | ,291.7 |         |           |           |
|                          |        |         |           |           |
| (Revenue Freight         |        |         |           |           |
| Ton-kilometer (Million)) |        |         |           |           |
+--------------------------+--------+---------+-----------+-----------+
| ระวางบรรทุกพัสดุภัณฑ์         | 4      | 4,498.0 | 3,780.3   | 3,491.6   |
| (ล้านตัน-กม.)              | ,152.2 |         |           |           |
|                          |        |         |           |           |
| (Available Dead Load     |        |         |           |           |
| Ton-kilometer (Million)) |        |         |           |           |
+--------------------------+--------+---------+-----------+-----------+
| อัตราส่วนการบรรทุกพัสดุภัณฑ์    | 55.2   | 54.6    | 54.2      | 56.9      |
| (ร้อยละ)                  |        |         |           |           |
|                          |        |         |           |           |
| (Freight Load Factor     |        |         |           |           |
| (%))                     |        |         |           |           |
+--------------------------+--------+---------+-----------+-----------+
| รายได้จากพัสดุภัณฑ์เฉลี่ยต่อหน่วย | 8.1    | 8.4     | 10.00     | 10.45     |
| (บาท/ตัน-กม.)             |        |         |           |           |
|                          |        |         |           |           |
| (Freight Yield           |        |         |           |           |
| (Baht/RFTK))             |        |         |           |           |
+--------------------------+--------+---------+-----------+-----------+

หมายเหตุ : 1.เนื่องจากการเปลี่ยนรอบปีบัญชี บริษัทฯ ได้ปรับปรุงข้อมูลของปี 2550
ให้เปรียบเทียบได้กับรอบระยะเวลาที่เปลี่ยนแปลงใหม่
ซึ่งเริ่มตั้งแต่วันที่ 1 มกราคม – 31 ธันวาคม

2.รายได้ไม่รวมเที่ยวบินพิเศษ เงินประกันภัย (Insurance (Surcharge)
และค่าธรรมเนียมน้ำมัน ( Fuel Surcharge) เรียกเก็บจากผู้โดยสาร

ครัวการบิน

บนแนวทางของการก้าวสู่การเป็นสายการบินชั้นนำของโลก บริษัทฯ
ได้เร่งพัฒนามาตรฐานและขีดความสามารถในการรองรับการขยายตัวของครัวการบินจนประสบความสำเร็จอย่างสูง
เพื่อเสริมสร้างความเป็นเลิศด้านคุณภาพและบริการ นำมาซึ่งความพึงพอใจสูงสุดของลูกค้ายิ่งขึ้นไป
ในปี 2551 บริษัทฯ จึงได้ดำเนินการพัฒนางานด้านต่างๆ อย่างต่อเนื่อง โดยได้กำหนดค่านิยม
“การตอบสนองความต้องการของลูกค้าด้วยความซื่อสัตย์และมีจรรยาบรรณวิชาชีพ” (Answering
Your Needs With Integrity) รวมทั้งธำรงรักษามาตรฐาน สุขลักษณะ
และความปลอดภัยของอาหาร

ครัวการบินประกอบด้วยธุรกิจหลัก 2 ธุรกิจ ได้แก่
ธุรกิจผลิตอาหารและบริการอาหารให้แก่สายการบิน และธุรกิจให้บริการและจำหน่ายอาหารด้านอื่นๆ
เช่น ภัตตาคารท่าอากาศยานนานาชาติ สแนคบาร์ ร้านเบเกอรี่ Puff&Pie
การให้บริการจัดเลี้ยงทั้งในและนอกสถานที่ การผลิตและจำหน่ายสินค้าช่วงเทศกาลสำคัญๆ
การผลิตอาหารว่างกล่องสำหรับกิจกรรมต่างๆ และร้านอาหารสวัสดิการ (Staff Canteen)
เป็นต้น

ปัจจุบัน ครัวการบินที่ท่าอากาศยานสุวรรณภูมิ
ซึ่งผลิตอาหารให้บริการหลักสำหรับสายการบินระหว่างประเทศ และ
ครัวการบินดอนเมืองผลิตอาหารให้บริการหลักสำหรับสายการบินที่บินในประเทศ
มีกำลังการผลิตรวมเฉลี่ย 80,924 ชุดต่อวัน
โดยครัวการบินที่ท่าอากาศยานสุวรรณภูมิ มีกำลังการผลิตเฉลี่ย 56,616 ชุดต่อวัน
และที่ครัวการบินที่ดอนเมือง มีกำลังการผลิตเฉลี่ย 24,308 ชุดต่อวัน
เพื่อให้บริการอาหารบนเที่ยวบินของบริษัทฯ และสายการบินลูกค้าที่มีตารางบินเป็นประจำ จำนวน
51 สายการบิน และสายการบินเช่าเหมาลำอีก 8 สายการบิน นอกจากนี้
ยังมีการบริการในภัตตาคาร และ
สแนคบาร์ ที่ท่าอากาศยานนานาชาติ และท่าอากาศยานสำคัญในภูมิภาค
การบริการจัดเลี้ยงทั้งในและนอกสถานที่
การจำหน่ายเบเกอรี่ในร้าน Puff & Pie อีก 31 แห่ง และสาขาเฉพาะกิจ 9 แห่ง
รวมทั้งยังมีร้าน Puff & Pie Supreme Bakery Delight (Wholesale) อีกกว่า 40 สาขา
จะเห็นได้ว่า ไม่เพียงสร้างรายได้และผลประกอบการให้แก่บริษัทฯ แล้ว
หากยังสะท้อนถึงความเชื่อถือและไว้วางใจที่ลูกค้ามอบให้ตลอดจนความมีประสิทธิภาพในการดำเนินงานของทีมงานทุกระดับ

ด้านการพัฒนาเพื่อจัดเตรียมอาหารอย่างมีคุณภาพ
นอกเหนือจากระบบบริหารคุณภาพสุขลักษณะและความปลอดภัย
ของอาหารเชิงบูรณาการ (Quality Hygiene and Safety : QHS)
ซึ่งรวมระบบบริหารคุณภาพ ISO 9001 ระบบ Good Manufacturing Practice (GMP) และ
Hazard Analysis and Critical Control Point (HACCP) เข้าด้วยกัน
อันเป็นมาตรฐานสากลที่ได้รับการยอมรับจากสมาคมการผลิตอาหารการบินและการเดินทางระหว่างประเทศและองค์การอนามัยโลกที่บริษัทฯ
นำมาใช้ในการควบคุมคุณภาพตลอดกระบวนการผลิตอย่างเข้มงวดแล้ว บริษัทฯ
ยังร่วมมือกับศูนย์วิทยาศาสตร์ฮาลาล
จุฬาลงกรณ์มหาวิทยาลัย ในการจัดตั้ง Halal Kitchen โดยบริษัทฯ ได้รับการรับรองระบบ
Halal-GMP/HACCP (Hal-Q)
ณ ครัวการบินสุวรรณภูมิ เป็นรายแรกของประเทศไทย เมื่อวันที่ 1 กันยายน 2550 และเมื่อวันที่ 7
กุมภาพันธ์ 2551 บริษัทฯ
ได้มีพิธีลงนามรับมอบหนังสือรับรองข้อตกลงครัวฮาลาลให้แก่ฝ่ายครัวการบินสุวรรณภูมิ
จากประธานคณะกรรมการอิสลามประจำจังหวัดสมุทรปราการ
พร้อมทั้งได้รับมอบหนังสือสำคัญการให้ใช้เครื่องหมายฮาลาล
จากเลขาธิการคณะกรรมการกลางแห่งประเทศไทย นอกจากนี้ บริษัทฯ
ยังได้รับความร่วมมือจากมหาวิทยาลัยเกษตรศาสตร์ ในการพัฒนาคุณภาพวัตถุดิบทาง
การเกษตรในระบบเกษตรดีที่เหมาะสม (Good Agricultural Practice : GAP)
ซึ่งได้ดำเนินการต่อเนื่องกันมาเป็นปีที่ 6 โดยบริษัทฯ ได้เพิ่มประเภทวัตถุดิบขึ้นอีกประมาณ 10 ชนิด
อันได้แก่ แก้วมังกร หน่อไม้ฝรั่งเขียว ฝรั่งกลมสาลี่ ฝรั่งพันธุ์จินจู ชมพู่ทับทิมจันทร์ ชมพู่ทอง
แคนตาลูปพันธุ์โอนิชิ มะละกอพันธุ์เรดเลดี้ สัปปะรดพันธุ์ตราดสีทอง และส้มโอขาวชัยนาท เป็นต้น
ทั้งนี้ เพื่อให้อาหารที่ผลิตจากครัวการบินของบริษัทฯ เป็นอาหารที่สะอาด
ปลอดภัยตามมาตรฐานสากล
รวมทั้งยังมีการวิจัยและพัฒนาการใช้วัตถุดิบภายในประเทศเพื่อให้ได้ผลิตภัณฑ์ใหม่เพิ่มขึ้น
เพื่อให้เป็นทางเลือกที่หลากหลายและตอบสนองความต้องการของผู้บริโภค

ด้านการดูแลสุขภาพและความปลอดภัยของพนักงาน
ได้นำมาตรฐานสากลระบบการจัดการอาชีวอนามัยและความปลอดภัย OHSAS 18001 : 2007
มาประยุกต์ใช้เป็นแนวทางในการบริหารจัดการ
โดยคำนึงถึงข้อกำหนดของกฎหมายข้อกำหนดของลูกค้าสายการบิน ข้อกำหนดอื่นๆ ที่เกี่ยวข้อง
และความรับผิดชอบของผู้บริหารต่อพนักงาน และ ผู้ที่มีส่วนได้เสีย
ทั้งนี้ ฝ่ายครัวการบินสุวรรณภูมิ และดอนเมือง ได้รับการรับรองระบบ OHSAS 18001 : 2007
เมื่อวันที่ 4 สิงหาคม 2551

ด้านการดูแลสภาพแวดล้อมต่อธรรมชาติและสังคม ได้กำหนดให้มีการบริหารจัดการสภาพแวดล้อมต่าง
ๆ ในสถานปฏิบัติงานและบริเวณโดยรอบของครัวการบิน เพื่อให้ได้มาซึ่งการรับรองระบบคุณภาพ
ISO 14001 ภายในเดือนกันยายน 2552 โดยครัวการบิน มีการบริหารจัดการ
นำเศษวัสดุที่ไม่ใช้แล้ว ผ่านกรรมวิธีเพื่อให้ได้เป็นแก๊สชีวภาพนำมาใช้ทดแทน
พลังงานเชื้อเพลิงบางส่วน และ ได้น้ำหมักชีวภาพเพื่อใช้ในการเกษตรอีกส่วนหนึ่ง
ซึ่งนอกจากจะเป็นการดูแลสภาพแวดล้อมแล้ว
ยังเป็นการลดภาระค่าใช้จ่ายของบริษัทฯ ได้อีกทางหนึ่ง

การบริการซ่อมบำรุงอากาศยาน

ด้วยความมุ่งมั่นในการซ่อมบำรุงอากาศยานให้มีความปลอดภัยสูงสุด
ควบคู่ไปกับการพัฒนาประสิทธิภาพการปฏิบัติงาน เพื่อเพิ่มคุณภาพการให้บริการให้สูงขึ้น
บนมาตรฐานความปลอดภัยด้านขนส่งทางอากาศ
ตามข้อกำหนดของกรมการขนส่งทางอากาศของประเทศไทย
และองค์การบริหารการบินในต่างประเทศ ทั้งองค์การบริการการบินแห่งสหรัฐอเมริกา (Federal
Aviation Administrative : FAA) องค์กรความปลอดภัยด้านการบินแห่งสหภาพยุโรป
(European Aviation Safety Agency : EASA)
และองค์การขนส่งทางอากาศของประเทศลูกค้า รวมทั้งการบริหารจัดการด้านคุณภาพ ISO 9001:
2000 และการดูแลรักษาสิ่งแวดล้อม ISO 14001: 2004 ในปี 2551 บริษัทฯ
ได้รับความไว้วางใจจากสายการบินชั้นนำระดับนานาชาติในการใช้บริการของบริษัทฯ กว่า 50
สายการบินทั่วโลก

ปัจจุบัน บริษัทฯ
สามารถให้บริการซ่อมบำรุงอากาศยานภายใต้ขีดความสามารถของศูนย์ซ่อมบำรุงที่ท่าอากาศยานสุวรรณภูมิ
สามารถให้บริการซ่อมบำรุงขั้นลานจอด (Line and Light Maintenance) ให้แก่
อากาศยานจำนวน 3 ลำในเวลาเดียวกัน ศูนย์ซ่อมบำรุงอากาศยานดอนเมือง
และศูนย์ซ่อมอากาศยานอู่ตะเภา จังหวัดระยอง ซึ่งมีโรงซ่อมอากาศยาน
ขั้นโรงงาน (Heavy Maintenance) ให้แก่อากาศยาน จำนวน 6 ลำ และจะเพิ่มขึ้นอีก 2
ลำในเวลาเดียวกัน ในอนาคตอันใกล้นี้

ในปี 2551 บริษัทฯ ได้ปฏิบัติการซ่อมบำรุงอากาศยานในระดับต่างๆ ดังนี้ การซ่อมบำรุงขั้นลานจอด
(Line and Light Maintenance) ที่ท่าอากาศยานสุวรรณภูมิ จำนวน 40,562 ครั้ง
แบ่งเป็นฝูงบินของบริษัทฯ 26,332 ครั้ง และสายการบินลูกค้า 14,230 ครั้ง
โดยมีการซ่อมบำรุงระดับ A-Check จำนวน 497 ครั้ง แบ่งเป็นฝูงบินของบริษัทฯ 461 ครั้ง
และสายการบินลูกค้า
36 ครั้ง การซ่อมบำรุงขั้นโรงงาน (Heavy Maintenance) ที่ศูนย์ซ่อมฯ ดอนเมืองและอู่ตะเภา
มีการซ่อมบำรุงระดับ
C-Check และ D-Check จำนวน 53 ครั้ง แบ่งเป็นฝูงบินของบริษัทฯ 44 ครั้ง
และสายการบินลูกค้า 9 ครั้ง มีการซ่อมบำรุงเครื่องยนต์แบบ CF6-80C2 ให้กับฝูงบินของบริษัทฯ
จำนวน 26 ครั้ง การซ่อมบำรุงเครื่องยนต์แบบ RR Trent 800 ให้กับ
ฝูงบินของบริษัทฯ จำนวน 13 ครั้ง และการซ่อมบำรุงเครื่องยนต์แบบ CF6-50C2
ให้กับสายการบินลูกค้าจำนวน 8 ครั้ง

บริษัทฯ ได้ดำเนินโครงการปรับปรุงห้องโดยสารของเครื่องบินแบบโบอิ้ง 777-300 จำนวน 6 ลำ
ซึ่งจะแล้วเสร็จ
ภายในเดือนสิงหาคม 2552 และได้ผนวกการซ่อมตามระยะเวลาที่กำหนดของเครื่องบินทั้ง 6
ลำด้วยในคราวเดียวกัน
เพื่อลดระยะเวลาการจอดเครื่องบินให้สั้นลง

ด้านการให้บริการซ่อมบำรุงอากาศยานแก่สายการบินลูกค้าซึ่งเป็นภารกิจเป้าหมายนั้น บริษัทฯ
ได้มุ่งพัฒนาบริการใน 3 เรื่องหลัก คือ คุณภาพงานซ่อม ระยะเวลาการซ่อม
และราคาซ่อมที่สมเหตุสมผล ทำให้ตลอดระยะเวลากว่า 10 ปี บริษัทฯ
ได้รับความไว้วางใจจากสายการบินชั้นนำเลือกใช้บริการซ่อมในระดับต่างๆ อย่างต่อเนื่อง
โดยเฉพาะการซ่อม
โครงสร้างเครื่องบินขั้นโรงงานนั้น ได้รับความไว้วางใจจากสายการบินชั้นนำจากญี่ปุ่นและยุโรป
ที่มีความเชื่อมั่นในความรู้ความชำนาญ และคุณภาพในการบริการ
ประกอบกับราคาที่ต่ำกว่าแหล่งซ่อมในยุโรป ทำให้มีข้อได้เปรียบเหนือกว่าคู่แข่ง
และหลังจากการย้ายฐานจากท่าอากาศยานดอนเมือง ไปยังท่าอากาศยานสุวรรณภูมิ
ทำให้ศูนย์ซ่อมบำรุงอากาศยานดอนเมือง
สามารถขยายขีดความสามารถในการซ่อมเครื่องบินขั้นโรงงานได้มากขึ้น

สำหรับการดำเนินงานในการสนับสนุนการซ่อมบำรุงอากาศยาน บริษัทฯ
ได้ดำเนินกลยุทธ์การเพิ่มรายได้โดยการปรับเปลี่ยนเพิ่มขีดความสามารถ
และขยายกำลังการผลิตโรงซ่อมอากาศยานที่ดอนเมืองและอู่ตะเภา อาทิ โครงการ ATEC Series
6 เป็นการเพิ่มขีดความสามารถในการตรวจเพื่อทดสอบอุปกรณ์ Electronic
ของอากาศยานรุ่นใหม่ๆ โครงการ
ปรับปรุงและเพิ่มขีดความสามารถโรงซ่อมอากาศยานปัจจุบันให้มีขีดความสามารถในการซ่อมบำรุงเครื่องบินแบบโบอิ้ง
747-400 Freighter Conversion และ Retrofit VIP Configuration ที่อู่ตะเภา
โครงการเพิ่มขีดความสามารถของ Shop ใน
การซ่อมบำรุง Universal IDG / CSD / Gen Starter / Gen test Stand
ซึ่งเป็นอุปกรณ์ประเภท Hydro / Mechanical ของอากาศยาน
และยังเป็นการลดค่าใช้จ่ายในการส่งอุปกรณ์อากาศยานไปซ่อมยังบริษัทผู้ผลิตที่ต่างประเทศ
และโครงการ Increase Maintenance Capacity (IMC
)เพื่อเพิ่มกำลังการผลิตในการซ่อมบำรุงอากาศยานแบบโบอิ้ง 747-400 แบบแอร์บัส A300-600
ในระดับ C-Check จำนวน 2 Bays ที่ดอนเมือง

ในด้านการลดต้นทุนและค่าใช้จ่าย บริษัทฯ ได้จัดทำโครงการ Logistics Support ในการเก็บ
ขนส่งอะไหล่ อุปกรณ์และเครื่องมือ ให้มีประสิทธิภาพ รวมถึงการร่วมมือกับบริษัทผู้ผลิตต่างๆ
เพื่อลดค่าใช้จ่ายในการบริหารพัสดุอากาศยาน และเพิ่ม
ความรวดเร็วในการเบิกจ่ายพัสดุ โครงการ Aircraft Washing and Polishing
เป็นการช่วยรักษาสภาพแวดล้อม ลดก๊าซคาร์บอนไดอ๊อกไซด์ และลดค่าใช้จ่ายด้านเชื้อเพลิงการบิน
(Fuel Consumption)

ในด้านการเพิ่มประสิทธิภาพจากการใช้สินทรัพย์ได้ดำเนินโครงการ Bangkok Hangar
Utilization โดยโอนงานซ่อมระดับ C1-Check และ C2- Check ของอากาศยานแบบแอร์บัส
A330/A340 และแบบโบอิ้ง 777 บางส่วนมาทำที่ท่าอากาศยานสุวรรณภูมิ
เป็นการใช้โรงซ่อมเครื่องบิน ให้เกิดประโยชน์สูงสุด
โดยเริ่มทำโครงการนำร่องกับอากาศยานแบบแอร์บัส A340 ในระยะแรกและอากาศยานแบบโบอิ้ง
777 แบบแอร์บัส A330 ในระยะต่อไป โครงการนี้เป็นการเพิ่มขีดความสามารถ
ในการซ่อมบำรุงอากาศยาน และความสามารถของ Workshop ที่สุวรรณภูมิ โครงการ
Logistics Support เป็นโครงการ
ช่วยเพิ่มประสิทธิภาพการใช้ทรัพย์สินที่มีอยู่ในการขนส่งอะไหล่อุปกรณ์และเครื่องมือระหว่าง 3
ฐานปฏิบัติการของฝ่ายช่าง คือ
สุวรรณภูมิ ดอนเมือง และอู่ตะเภา ให้เกิดความรวดเร็วและมีประสิทธิภาพดีขึ้น

ในด้านการเพิ่มประสิทธิภาพการดำเนินงานได้ดำเนินโครงการปรับปรุงระบบคอมพิวเตอร์ System
Application and Data Processing (SAP) ให้มีประสิทธิภาพและประสิทธิผลเพิ่มขึ้น
อีกทั้งเพิ่มขีดความสามารถในการช่วยการบริหารงานซ่อมบำรุงอากาศยานได้ดียิ่งขึ้น
การปรับเปลี่ยนวัฒนธรรมองค์กรให้มุ่งเน้นลูกค้า สำนึกในความรับผิดชอบและความเป็น
เจ้าของ ทำงานเป็นทีม แบ่งปันข้อมูล ยอมรับและปรับตัวต่อการเปลี่ยนแปลง โปร่งใส
และมีคุณธรรม การเพิ่มความแข็งแกร่งในด้านการบริหารจัดการโดยใช้ Balanced Scorecard
ในการกำหนดเป้าหมายและวัดผลการดำเนินงานด้านต่างๆ ใช้ Six Sigma
เป็นกลไกปรับปรุงกระบวนการทำงานอย่างต่อเนื่อง และใช้ ISO 9001 : 2000
บริหารจัดการด้านคุณภาพ

การดำเนินงานด้านสิ่งแวดล้อม

บริษัทฯ ได้ให้ความสำคัญด้านสิ่งแวดล้อมมาโดยตลอดและต่อเนื่อง
โดยได้กำหนดนโยบายและจัดทำแผนงานด้านการบริหารจัดการสิ่งแวดล้อมตามมาตรฐานสากลอย่างเป็นรูปธรรม
บริษัทฯ ได้รับการรับรองมาตรฐาน ISO 14001 Environmental Management System จาก
Bureau Veritas Certification ที่สำนักงานใหญ่ สำนักงานหลักสี่ สำนักงานหลานหลวง
ศูนย์ปฏิบัติการท่าอากาศยานสุวรรณภูมิ และศูนย์ซ่อมอากาศยานทั้งที่ท่าอากาศยานสุวรรณภูมิ
ท่าอากาศยานดอนเมือง และสนามบินอู่ตะเภา โดยในปี พ.ศ. 2551 บริษัทฯ
ประสบความสำเร็จได้รับการรับรองมาตรฐานเพิ่มในส่วนของฝ่ายบริการลูกค้าภาคพื้น ณ
ท่าอากาศยานสุวรรณภูมิ ซึ่งเป็นไปตามแผนขยายการรับรองมาตรฐานดังกล่าวไปยัง
ทุกกิจกรรม ณ ฐานปฏิบัติการท่าอากาศยานสุวรรณภูมิ
เพื่อให้สอดคล้องกับแผนงานและโครงการด้านสิ่งแวดล้อม
ที่ท่าอากาศยานสุวรรณภูมิ
และรองรับการปฏิบัติการบินที่คำนึงถึงความรับผิดชอบต่อสิ่งแวดล้อมและชุมชน
รวมไปถึงกฎหมายสิ่งแวดล้อมที่เกี่ยวข้อง ซึ่งจะเห็นได้จากการลงทุนในโครงสร้างพื้นฐานต่างๆ เช่น
การออกแบบอาคารที่คำนึงถึงการอนุรักษ์พลังงานและสิ่งแวดล้อม เป็นต้น นอกจากนี้ บริษัทฯ
ยังติดตามกฎเกณฑ์ ข้อบังคับด้านสิ่งแวดล้อมการบินที่มี
แนวโน้มเข้มงวดขึ้นตามสถานการณ์ มลภาวะโลก และดำเนินมาตรการเพื่อลดมลภาวะด้านต่างๆ
ไม่ว่าจะเป็นการลดมลภาวะทางเสียงที่เกิดขึ้นขณะเครื่องบินวิ่งขึ้นลง
การเพิ่มประสิทธิภาพการใช้น้ำมันเชื้อเพลิงอากาศยาน
โดยแผนการดำเนินงานและกิจกรรมการดำเนินงานด้านสิ่งแวดล้อมที่สำคัญมีดังนี้

1. การจัดการมลพิษจากการบิน

1.1 มลพิษทางเสียง (Noise)

ฝูงบินของบริษัทฯ
มีระดับความดังของเสียงเป็นไปตามมาตรฐานขององค์การการบินพลเรือนระหว่างประเทศที่กำหนดไว้ใน
Annex 16 Chapter 3 และ 4 นอกจากนี้ บริษัทฯ ยังปฏิบัติตามมาตรการของสนามบินต่างๆ
ทั่วโลก
ที่บริษัทฯ ทำการบินเพื่อการลดผลกระทบด้านเสียงของเครื่องบินจากการปฏิบัติการบิน

1.2 ก๊าซคาร์บอนไดออกไซด์ (CO₂)

บริษัทฯ
ได้คำนึงถึงความรับผิดชอบต่อสังคมในการปลดปล่อยก๊าซคาร์บอนไดออกไซด์จากการเผาไหม้ของเชื้อเพลิงอากาศยาน
ซึ่งเป็นส่วนหนึ่งในการก่อให้เกิดภาวะโลกร้อน โดยได้มีการดำเนินการต่างๆ ดังนี้

-   การปรับฝูงบินตามแผนวิสาหกิจโดยการจัดหาเครื่องบินที่มีเทคโนโลยีที่ทันสมัย จะทำให้มีการใช้
    เชื้อเพลิงน้อยลง ซึ่งจะส่งผลให้การปล่อย CO₂ น้อยลง

-   การจัดทำโครงการประหยัดเชื้อเพลิงอากาศยาน โดยคำนึงถึงปัจจัยต่างๆ
    ที่มีผลต่อการสิ้นเปลือง
    น้ำมันอากาศยาน เช่น การลดน้ำหนักสิ่งของที่ไม่จำเป็นบนเครื่องบิน และ
    การปรับปรุงเครื่องบิน
    ให้มีการประหยัดเชื้อเพลิงมากขึ้น เป็นต้น

นอกจากนี้ บริษัทยังมีการเตรียมพร้อมรับกฎหมาย Emission Trading Scheme
ที่ทางสหภาพยุโรป
จะใช้กับสายการบินที่บินเข้าออกยุโรป ในปี พ.ศ. 2555
โดยกฎหมายดังกล่าวอาจทำให้ต้นทุนการดำเนินงานของบริษัทฯ เพิ่มขึ้น
เนื่องจากอาจต้องจ่ายค่าชดเชยการปล่อยคาร์บอนไดออกไซด์ ดังนั้น บริษัทฯ
จึงมีการศึกษาเพื่อเตรียมมาตรการรองรับต่างๆ เช่น
การจัดทำแผนงานสิ่งแวดล้อมที่เป็นไปตามกรอบของกลไกการพัฒนาที่สะอาด (Clean
development Mechanism) เป็นต้น

2. การออกแบบและก่อสร้างอาคารของบริษัทฯ ณ ท่าอากาศยานสุวรรณภูมิในลักษณะที่เป็นมิตร
กับสิ่งแวดล้อม

ในฐานะที่เป็นสายการบินแห่งชาติ นอกจากการให้บริการผู้โดยสารของบริษัทฯ แล้ว
ยังต้องให้บริการในด้านภาคพื้นกับสายการบินลูกค้าอีกกว่า 70 สายการบิน บริษัทฯ
จึงต้องลงทุนสิ่งก่อสร้างและสิ่งอำนวยความสะดวกในการให้บริการอย่างพอเพียงทั้งในด้านการขนส่งผู้โดยสารและสินค้า
ซึ่งอาจก่อให้เกิดผลกระทบต่อสิ่งแวดล้อมจากกิจกรรม
ศูนย์ซ่อมบำรุงอากาศยาน ศูนย์ซ่อมบำรุงอุปกรณ์ภาคพื้น ครัวการบิน อาคารศูนย์ปฏิบัติการ
และอาคารอื่นๆ ซึ่งมีการใช้พลังงานเป็นจำนวนมาก รวมทั้งการมีขยะและของเสียต่างๆ บริษัทฯ
จึงได้ออกแบบทางด้านสถาปัตยกรรมและวิศวกรรมสำหรับอาคารและกิจกรรมต่างๆ ของบริษัทฯ ณ
ท่าอากาศยานสุวรรณภูมิ โดยคำนึงถึงการอนุรักษ์สิ่งแวดล้อมเป็นสำคัญ เพื่อให้รองรับมาตรฐาน ISO
14001 ซึ่งบริษัทฯ มีแผนดำเนินการในอนาคต โดยอาคารทุกอาคารเป็นอาคารอนุรักษ์พลังงาน
การออกแบบได้กำหนดทิศทาง การวางแนวอาคาร
การกำหนดการระบายความร้อนโดยอาศัยธรรมชาติ

นอกจากนี้ บริษัทฯ ได้ร่วมกับบริษัท ผลิตไฟฟ้าและน้ำเย็น จำกัด ในโครงการ Co-Generation
เพื่อนำพลัง
ไอน้ำที่เหลือทิ้งมาใช้กับกิจกรรมครัวการบินด้านการซักรีดและเครื่องล้างภาชนะ และที่สำคัญคือ
การบริหารจัดการอาคารต่างๆ ได้ใช้ระบบ Building Automation ในการควบคุมประสิทธิภาพ

ในส่วนของการกำจัดกากขยะประเภทต่างๆ ในกิจกรรมของบริษัทฯ
ได้มีการออกแบบระบบจัดเก็บน้ำมันที่ใช้แล้ว
การแยกเก็บกากเคมี เพื่อนำไปทำลายหรือทิ้งให้ถูกวิธี
โดยเฉพาะกิจกรรมครัวการบินที่ได้มีการก่อสร้างระบบบำบัดน้ำเสีย
ซึ่งเป็นระบบที่สามารถกำจัดไขมัน ทำให้ไม่มีการปนเปื้อนไหลออกไปสู่ทางน้ำสาธารณะ

  3. การพัฒนามาตรฐาน ISO 14001

บริษัทฯ ให้ความสำคัญกับมาตรฐานสากล ISO 14001
ซึ่งเป็นมาตรฐานระบบบริหารจัดการด้านสิ่งแวดล้อม
โดยบริษัทฯ ยังคงสามารถรักษาการรับรองได้อย่างต่อเนื่องในส่วนของพื้นที่สำนักงานใหญ่
สำนักงานหลักสี่ สำนักงาน
หลานหลวง ศูนย์ปฏิบัติการท่าอากาศยานสุวรรณภูมิ ศูนย์ซ่อมบำรุงอากาศยานที่ดอนเมือง
และอู่ตะเภา นอกจากนี้
ยังสามารถปรับมาตรฐาน ISO 14001 จากฉบับปี 1996 (ISO 14001:1996) ที่บริษัทฯ
ได้รับการรับรองเป็นมาตรฐานฉบับ
ล่าสุดปี 2004 (ISO 14001:2004) ได้ตามเป้าหมายที่กำหนดไว้
ซึ่งแสดงให้เห็นถึงความมีประสิทธิภาพในการบริหารจัดการ
ด้านสิ่งแวดล้อมของบริษัทฯ

เมื่อวันที่ 17 กันยายน พ.ศ. 2551 บริษัทฯ
ประสบความสำเร็จในการขยายขอบเขตการรับรองมาตรฐานสากล
ด้านการจัดการสิ่งแวดล้อม ISO 14001:2004 ไปยังกิจกรรมการบริการลูกค้าด้านภาคพื้น ณ
ท่าอากาศยานสุวรรณภูมิ
อันเป็นการแสดงให้เห็นว่าบริษัทฯ
ให้ความสำคัญกับการบริการลูกค้าและยังคำนึงถึงการบริการที่เป็นมิตรกับสิ่งแวดล้อมด้วย
ซึ่งความสำเร็จดังกล่าวเป็นไปตามแผนของบริษัทฯ ที่จะขยายขอบเขตการรับรองมาตรฐาน ISO
14001 ให้ครอบคลุมกิจกรรมต่างๆ ณ ท่าอากาศยานสุวรรณภูมิ สำหรับเป้าหมายในปี พ.ศ. 2552
คาดว่าฝ่ายครัวการบินจะได้รับการรับรองมาตรฐาน ISO 14001

  4. กิจกรรมการแยกของที่นำกลับมาใช้ประโยชน์ได้ (Recycle)

บริษัทฯ ได้จัดระบบการแยกขยะเพื่อแยกขยะทั่วไป ขยะอันตราย
และขยะที่สามารถนำกลับไปใช้ประโยชน์
ได้อีก รวมทั้งการคัดแยกกระดาษเพื่อนำกลับมาใช้ซ้ำ (Reuse) ก่อนที่จะถูกรวบรวมส่งไป
Recycle เพื่อให้เกิดประโยชน์
สูงสุดในการใช้ทรัพยากร

นอกจากนี้ บริษัทฯ ยังได้จัดกิจกรรม Big Cleaning Week
เพื่อกระตุ้นและสร้างจิตสำนึกในการแยกของที่นำกลับมาใช้ประโยชน์ได้เพิ่มขึ้นทุกปี
ซึ่งกิจกรรมนี้จะช่วยทำให้พนักงานของบริษัทฯ ทุกคนมีความตระหนักในความสำคัญ
ด้านสิ่งแวดล้อมและมีส่วนร่วมในการอนุรักษ์สิ่งแวดล้อม

  5. การลดการใช้สาร CFC และ Halon เพื่อลดการทำลายโอโซนในชั้นบรรยากาศ

บริษัทฯ ได้มีแผนดำเนินการเปลี่ยนเครื่องมือหรืออุปกรณ์ที่ใช้สาร CFC และ Halon
เพื่อลดการทำลายโอโซน
ในชั้นบรรยากาศ ตัวอย่างเช่น การยกเลิกระบบดับเพลิงที่ใช้แก๊ส Halon 1301
มาใช้ระบบดับเพลิงที่ใช้แก๊ส FM-2000
การยกเลิกถังดับเพลิงมือถือที่ใช้แก๊ส Halon การยกเลิกการใช้สารเคมีที่มีสาร CFC
ที่ใช้ล้างหน้าสัมผัสอุปกรณ์ไฟฟ้า
การยกเลิกการใช้สาร CFC ในเครื่องปรับอากาศและเครื่องทำความเย็นขนาดใหญ่

3.2 ตลาดและภาวะการแข่งขัน

1.  นโยบายและลักษณะการตลาด

3.2.1.1 นโยบายการตลาด

บริษัทฯ มีนโยบายทางการตลาดภายใต้สภาวะการแข่งขันที่รุนแรงของธุรกิจการบิน
และผลกระทบจากปัจจัยภายนอกที่ไม่สามารถควบคุมได้ เช่น ราคาน้ำมันที่เพิ่มสูงขึ้น
โดยการกำหนดนโยบายการตลาดในเชิงรุกอย่างต่อเนื่อง เพื่อรักษาฐานลูกค้าเดิมและเพิ่มลูกค้าใหม่
โดยเฉพาะอย่างยิ่งกลุ่มลูกค้าเป้าหมายที่มีศักยภาพสูง ทั้งกลุ่มผู้โดยสารชั้นหนึ่ง
และชั้นธุรกิจ (Premium Class) ไปจนถึงกลุ่มลูกค้าองค์กร (Corporate Client)
เพื่อเพิ่มจำนวนผู้โดยสารและรายได้ให้กับบริษัทฯ นอกจากนี้
ยังได้มีการพัฒนาเครือข่ายระบบบริหารรายได้และขยายตลาดแบบ Direct Marketing
โดยเร่งปรับปรุง
การขายผ่านอินเทอร์เน็ต

บริษัทฯ มีแผนการตลาดที่สำคัญแบ่งเป็นหัวข้อหลักได้แก่

-   แผนเพิ่มพูนรายได้ (Enhance Revenue Growth)

เน้นการขายแบบเครือข่าย (Network Sales) เพื่อเพิ่มรายได้ให้สูงขึ้น
และนำระบบบริหารจัดการรายได้ Revenue Management System (RMS)
มาช่วยในการบริหารการขายที่นั่งในแต่ละระดับชั้นราคาให้เกิดประสิทธิผลสูงสุด
ตลอดจนมุ่งเน้นการเพิ่มรายได้ผู้โดยสารต่อหน่วย (Passenger Yield)
โดยการเจาะกลุ่มผู้โดยสารระดับบน (Premium Passenger)
ในเส้นทางการบินที่ผลิตภัณฑ์บนเครื่องบินในชั้นหนึ่งและชั้นธุรกิจสามารถแข่งขันได้
พร้อมทั้งใช้กลยุทธ์ยกระดับราคาขาย (Up-Sell)
โดยใช้แรงกระตุ้นด้านราคาขายแก่ผู้โดยสารที่มีศักยภาพ โดยอาศัยฐานข้อมูลลูกค้าในการเลือกเสนอ
การขาย บริษัทฯ ยังมีแผนการเพิ่มสัดส่วนรายได้จากลูกค้าองค์กร (Corporate Client)
ทั้งในระดับท้องถิ่น (Local) และทั่วโลก (Global)
โดยเน้นการให้บริการการขายที่ตรงกับความต้องการของลูกค้าให้มากที่สุด นอกจากนี้ บริษัทฯ
ยังคำนึงถึงการปรับแผนการตลาดตามช่วงฤดูกาล โดยมีความยืดหยุ่นต่อการปรับเส้นทางการบิน
และความถี่ของเที่ยวบินให้สอดคล้องกับ
ความต้องการตลาดในแต่ละช่วงเวลาอีกด้วย

-   ปรับปรุงหน่วยงานให้เป็นหน่วยบริการเพื่อลูกค้า (Customer Focus)

โดยการพัฒนาบุคลากร ณ จุดสัมผัสลูกค้า
ร่วมกับการนำเทคโนโลยีสมัยใหม่มาใช้ในส่วนบริการลูกค้าและสนับสนุนการนำระบบ Customer
Relationship Management (CRM) มาใช้เพื่อปรับปรุงการบริการแบบ Personalized
Service

-   ปรับปรุงช่องทางจำหน่ายให้ได้ประโยชน์สูงสุด

ขยายช่องทางการจัดจำหน่ายเพื่อสนับสนุนการขายให้ครอบคลุมทุกพื้นที่ และทุกกลุ่มลูกค้า
โดยการสร้าง
สมดุลในการผสมผสานช่องทางการจัดจำหน่ายหลัก และช่องทางการจัดจำหน่ายใหม่ๆ
ที่เกิดจากการพัฒนาทางด้านเทคโนโลยี เพื่อสร้างรายได้สูงสุด และให้ความสะดวกแก่ลูกค้ามากที่สุด
อีกทั้งควบคุมค่าใช้จ่ายด้านการจัดจำหน่ายให้คุ้มค่าการลงทุน
โดยการนำระบบตรวจสอบที่มีคุณภาพมาใช้ (Revenue Integrity System)

-   มุ่งเน้นตลาดที่มีศักยภาพ

มุ่งเน้นการเพิ่มความถี่ของเที่ยวบินในเส้นทางบินภูมิภาคที่มีศักยภาพและปริมาณการจราจรผู้โดยสารหนาแน่น
ได้แก่ อินเดีย จีน และตะวันออกกลาง รวมทั้งเพิ่มการใช้สิทธิเสรีภาพการบินที่ 5 (5^(th)
Freedom Traffic Rights) จากประเทศ
เพื่อนบ้านใกล้เคียง เช่น ลาว กัมพูชา เวียดนาม ไปยังประเทศที่ 3
ตลอดจนการเพิ่มความจุจำนวนที่นั่ง (Capacity) ในตลาด
ที่มีศักยภาพโดยใช้เครื่องบินแบบใหญ่ขึ้น

-   ร่วมมือกับพันธมิตร

โดยการเพิ่มสัญญากับพันธมิตรที่มีคุณภาพและการร่วมมือพันธมิตรทางธุรกิจอื่น
รวมทั้งการร่วมมือกับการ
ท่องเที่ยวและกระทรวงการต่างประเทศในการร่วมสร้างกิจกรรมต่างๆ

-   สร้างคุณค่าในตราผลิตภัณฑ์ (Brand)

โดยการสร้างความแตกต่างของ Brand การจัดทำ Brand Tracking Research อย่างต่อเนื่อง
การเสริมสร้าง
Brand ให้มีการเจริญเติบโตอย่างต่อเนื่องและสร้างมูลค่าเพิ่มของ Brand

-   Modernize Information Communication Technology (ICT) System

ขยายระบบบัตรโดยสารอิเล็กทรอนิกส์ให้ตัวแทนจำหน่ายสมาชิก IATA
ทั่วโลกให้ใช้แทนบัตรโดยสารกระดาษเพื่อเพิ่มความสะดวกสบายให้ผู้โดยสาร
และสนับสนุนโครงการลดภาวะโลกร้อน พัฒนาและจัดหาระบบบริการผู้โดยสาร
ทุกจุดบริการ (Passenger Service System) ให้มีประสิทธิภาพสูงสุด

นอกจากนี้ แผนการตลาดที่สำคัญที่ได้ดำเนินมาอย่างต่อเนื่องคือ
การรักษาลูกค้าประจำภายใต้โครงการสะสมไมล์
รอยัล ออร์คิด พลัส (Royal Orchid Plus) และการพัฒนากิจกรรมการท่องเที่ยว
ภายใต้โครงการรอยัล ออร์คิด ฮอลิเดย์ (Royal Orchid Holidays) หรือทัวร์เอื้องหลวง

กลยุทธ์หลักที่บริษัทฯ นำมาใช้สร้างความสำเร็จในการพลิกวิกฤตให้เป็นโอกาสทางการตลาด
จนบรรลุเป้าหมายใน
การสร้างรายได้ ขยายฐานลูกค้าให้กว้างขวางเช่นนี้ได้
ก็คือการทำการตลาดเชิงรุกที่มุ่งเจาะกลุ่มลูกค้าใหม่ ทั้งในแนวลึกและ
แนวกว้างเพื่อเพิ่มศักยภาพในการสร้างรายได้ที่สูงขึ้น ทั้งนี้ บริษัทฯ
ได้จัดทำแผนส่งเสริมการตลาดที่ไม่เพียงจะช่วยกระตุ้นและสร้างแรงจูงใจให้นักท่องเที่ยวจากต่างประเทศและในประเทศเลือกใช้บริการเท่านั้น
หากยังเป็นส่วนสนับสนุนนโยบายรัฐบาล
ในการส่งเสริมการท่องเที่ยวไทยให้ขยายตัว

(1) (ก) การรักษาลูกค้าประจำโดยโครงการรอยัล ออร์คิด พลัส (Royal Orchid Plus)

    รายการสะสมไมล์ รอยัล ออร์คิด พลัส
    เป็นหนึ่งในรายการสะสมไมล์ที่ประสบความสำเร็จสูงสุดในภาคพื้นเอเชีย
    และเป็นกลยุทธ์ในการรักษาลูกค้าประจำของบริษัทฯ สมาชิก รอยัล ออร์คิด พลัส แบ่งออกเป็น
    3 ประเภท ได้แก่ บัตรธรรมดา บัตรเงิน และบัตรทอง เมื่อสมาชิก รอยัล ออร์คิด พลัส
    เดินทางและแจ้งหมายเลขสมาชิก
    จะสามารถรับไมล์สะสมได้จากการใช้บริการทุกสายการบินในกลุ่มพันธมิตร สตาร์ อัลไลแอนซ์
    ตลอดจนเครือโรงแรมต่างๆ ทั้งในประเทศและต่างประเทศ บริษัทรถเช่า
    และบัตรเครดิตคู่สัญญา ทั้งนี้ ไมล์สะสมดังกล่าว
    สามารถนำไปแลกบัตรโดยสารรางวัลและรางวัลเลื่อนชั้นโดยสารจากบริษัทฯ
    และกลุ่มสายการบินพันธมิตร หรือห้องพักของโรงแรมต่างๆ และรางวัลอื่นๆ เช่น Thai Shop
    นอกจากนี้ ยังได้รับสิทธิประโยชน์อื่นๆ อาทิ
    สิทธิพิเศษในการสำรองที่นั่งและการตรวจรับเอกสาร สิทธิการเพิ่มพิกัดน้ำหนักกระเป๋า
    การเลื่อนชั้นที่นั่งโดยสาร รวมถึงสิทธิการใช้ห้องรับรองพิเศษของสายการบินในกลุ่มพันธมิตร
    สตาร์ อัลไลแอนซ์ ทั่วโลกอีกด้วย

    บริษัทฯ ได้ประโยชน์ทางการตลาดกับความร่วมมือในกลุ่มสายการบินพันธมิตร สตาร์
    อัลไลแอนซ์
    จากการที่มีสมาชิกของกลุ่มสายการบินพันธมิตรเลือกเดินทางกับสายการบินของบริษัทฯ
    เนื่องจากสามารถทำการสะสมไมล์ได้
    หรือสมาชิกเหล่านี้อาจจะเลือกใช้ไมล์สะสมในรายการของกลุ่มสายการบินพันธมิตรมาแลกเปลี่ยนเป็นบัตรโดยสารรางวัลของบริษัทฯ
    ทั้งนี้ สมาชิกรายการสะสมไมล์นิยมแลกรางวัลเพื่อเดินทางบนสายการบินของบริษัทฯ
    เพื่อมาท่องเที่ยวยัง
    ประเทศไทย ซึ่งเป็นแหล่งท่องเที่ยวที่ได้รับความนิยมแห่งหนึ่งของโลก บริษัทฯ
    ได้มีการวางแผนการขาย
    และจัดสรรที่นั่งว่างเพื่อใช้รองรับการเดินทางของสมาชิกที่ได้ทำการแลกบัตรโดยสารรางวัลอย่างเหมาะสม
    และมีประสิทธิภาพ ความร่วมมือทางด้านธุรกิจกับบัตรเครดิตคู่สัญญาต่างๆ
    ในรูปแบบบัตรเครดิตร่วมระหว่างบริษัทฯ กับสถาบันการเงินชั้นนำ
    ทำให้สมาชิกสามารถโอนคะแนนสะสมที่เกิดจากค่าใช้จ่ายหรือข้อเสนอพิเศษของบัตรเครดิตมาเป็นไมล์สะสมของรอยัล
    ออร์คิด พลัส ได้ ซึ่งเป็นอีกช่องทางหนึ่งในการสะสมไมล์ที่เหมาะสมกับไลฟ์สไตล์ในปัจจุบัน
    และได้รับความนิยมอย่างสูงจากสมาชิก อีกทั้งยังเป็นช่องทางที่ทำให้บริษัทฯ
    เกิดรายได้จากการซื้อไมล์โดยสถาบันการเงินต่างๆ อย่างต่อเนื่องมาโดยตลอด

  สมาชิกรายการสะสมไมล์ รอยัล ออร์คิด พลัส มีจำนวนเพิ่มสูงขึ้นอย่างต่อเนื่อง เนื่องจากรอยัล
  ออร์คิด พลัส
  เน้นการพัฒนารูปแบบของสิทธิประโยชน์และของรางวัลที่สอดคล้องกับไลฟ์สไตล์ของสมาชิกในแต่ละกลุ่มที่มีความต้องการ
  แตกต่างกันไป อีกทั้งได้มีการพัฒนา ปรับปรุง
  การบริการออนไลน์ผ่านทางเว็บไซด์เพื่อความสะดวกสบายของสมาชิก
  โดยสามารถแลกของรางวัลต่างๆ และออกบัตรโดยสารรางวัลแบบอิเล็กทรอนิกส์
  รวมถึงการขยายสิทธิประโยชน์ของสมาชิกในการมอบรางวัลให้แก่ครอบครัว เพื่อน หรือบุคคลใดๆ
  ตามต้องการ เพื่ออิสระที่มากขึ้นในการแลกของรางวัล
  ด้วยบริการลงทะเบียนผู้มีสิทธิ์รับรางวัล ซึ่งทำได้อย่างสะดวกสบายตลอด 24
  ชั่วโมงทางอินเทอร์เน็ต เป็นการสร้างความพึงพอใจให้กับสมาชิก นอกจากนี้ บริษัทฯ
  ยังใช้ฐานข้อมูลลูกค้า รอยัล ออร์คิด พลัส ในการทำการตลาดทางตรง
  ซึ่งเป็นการเข้าถึงกลุ่มลูกค้าเป้าหมายได้อย่างรวดเร็ว และมีประสิทธิภาพ

(ข) การพัฒนากิจกรรมการท่องเที่ยวภายใต้โครงการรอยัล ออร์คิด ฮอลิเดย์ (Royal Orchid
Holidays)
หรือทัวร์เอื้องหลวง

โครงการรอยัล ออร์คิด ฮอลิเดย์ เป็นการจัดรายการนำเที่ยวสู่สถานที่ต่างๆ
จากแต่ละจุดบินของบริษัทฯ ให้แก่
ผู้โดยสารโดยให้บริการครอบคลุมทุกด้าน เช่น การพักผ่อน การศึกษาขนบธรรมเนียมประเพณี
วัฒนธรรม และการผจญภัย เป็นต้น
ซึ่งจะช่วยเสริมความเข้มแข็งทางการตลาดและเพิ่มรายได้จากการจำหน่ายบัตรโดยสารแก่บริษัทฯ
ปัจจุบัน บริษัทฯ มีรายการ
ท่องเที่ยวกว่า 800 รายการ ครอบคลุมสถานที่ท่องเที่ยวใน 128 เมือง 35 ประเทศทั่วโลก
รายการ “เอื้องหลวงพา
ท่องทั่วโลก” (Discover the World) เป็นการนำเที่ยวสู่ต่างประเทศ และรายการ
“เอื้องหลวงพาท่องทั่วไทย” (Discover Thailand)
เป็นการนำท่องเที่ยวภายในประเทศซึ่งมีบทบาทสำคัญในการส่งเสริมการท่องเที่ยวให้กับประเทศไทย
และประเทศเพื่อนบ้าน ในฐานะที่บริษัทฯ
เป็นสายการบินแห่งชาติและเป็นสายการบินที่ได้รับประโยชน์จากการเดินทางมาท่องเที่ยวเมืองไทย
และในบางโอกาสบริษัทฯ ได้ร่วมมือกับการท่องเที่ยวแห่งประเทศไทย
รวมทั้งหน่วยงานภาครัฐและเอกชน ในการจัด
รายการท่องเที่ยวในประเทศไทยอีกด้วย บริษัทฯ
จัดจำหน่ายบัตรโดยสารและรายการท่องเที่ยวผ่านสำนักงานสาขาของบริษัทฯ
และตัวแทนจำหน่ายทั่วโลก
ซึ่งมีระบบการสำรองรายการท่องเที่ยวรวมถึงการออกบัตรโดยสารด้วยคอมพิวเตอร์การท่องเที่ยวโดยใช้บริการของรอยัล
ออร์คิด ฮอลิเดย์ ถือว่ามีความคุ้มค่าเพราะเป็นรายการที่เลือกสรรมาอย่างดี
ใช้โรงแรมและบริการทัวร์
ที่มีมาตรฐานโลก นักท่องเที่ยวที่เดินทางกับรอยัล ออร์คิด ฮอลิเดย์
จะเป็นนักท่องเที่ยวที่มาจากทั่วโลก โดยส่วนใหญ่มาจากทวีป
ยุโรป ออสเตรเลีย นิวซีแลนด์ สหรัฐอเมริกา และเอเชีย ซึ่งกว่าร้อยละ 90
เป็นรายการท่องเที่ยวที่เดินทางมายังประเทศไทย

บริษัทฯ ยังได้ขยายตลาดรายการท่องเที่ยวรอยัล ออร์คิด ฮอลิเดย์
ไปสู่กลุ่มลูกค้าเป้าหมายใหม่ที่เป็นนักท่องเที่ยวที่มีกำลังซื้อสูง และเป็นกลุ่มลูกค้าประเภทตลาดเฉพาะ
(Niche Market) มากขึ้น โดยเน้นนำเสนอรายการท่องเที่ยวประเภทพรีเมี่ยม
เพื่อสร้างมูลค่าเพิ่มแก่ลูกค้าที่ใช้บริการของบริษัทฯ โดยเฉพาะ ทั้งนี้ บริษัทฯ
ได้ร่วมกับพันธมิตรธุรกิจท่องเที่ยวกลุ่มต่างๆ อาทิ สนามกอล์ฟ สปา โรงแรม รีสอร์ตชั้นนำ ฯลฯ
ในการเสนอบริการพิเศษ (Exclusive Offer) ให้กับกลุ่มลูกค้าดังกล่าว
ซึ่งเป้าหมายหลักประกอบด้วย นักดำน้ำ นักกอล์ฟ นักท่องเที่ยวที่เข้ามาพักผ่อนเพื่อสุขภาพในแบบสปา
หรือตรวจเช็คสุขภาพและคู่ฮันนีมูน ซึ่งเป็นกลุ่มที่บริษัทฯ
ขยายการให้บริการครอบคลุมทั้งชาวไทยและชาวต่างประเทศ

นอกจากนี้ รอยัล ออร์คิด ฮอลิเดย์ ได้พัฒนาการขายรายการท่องเที่ยวแบบเบ็ดเสร็จ 2 โครงการ
คือ

1. การออกบัตรรายการท่องเที่ยวอิเล็กทรอนิกส์ (Electronic Tour Order)

เพื่อให้เกิดความสะดวกและคล่องตัวกับตัวแทนจำหน่ายและลูกค้ามากขึ้น
โดยไม่ต้องใช้บัตรรายการท่องเที่ยว (Voucher)

2. การขายรอยัล ออร์คิด ฮอลิเดย์ ผ่านระบบอินเทอร์เน็ต

เพื่อเพิ่มช่องทางการขายให้มากขึ้น โดยให้ตัวแทนจำหน่ายรายย่อย (Retailer)
สามารถดูข้อมูลและทำการสำรองรายการท่องเที่ยวต่างๆ ของ รอยัล ออร์คิด ฮอลิเดย์
ได้โดยตรงผ่านระบบอินเทอร์เน็ต ซึ่งจะช่วยให้ตัวแทนจำหน่ายรายย่อยสามารถเข้าถึง รอยัล
ออร์คิด ฮอลิเดย์ ได้มากขึ้น และจะทำให้การซื้อขายรายการท่องเที่ยวต่างๆ
สะดวกและคล่องตัวมากยิ่งขึ้น

(ค) ระบบพาณิชย์อิเล็กทรอนิกส์ (e-Commerce)

นอกเหนือจากการจำหน่ายบัตรโดยสารโดยผ่านสำนักงานขายของบริษัทฯ
โดยตรงและการจำหน่ายผ่านตัวแทนจำหน่าย (Travel Agent) แล้ว บริษัทฯ
มีนโยบายเร่งการส่งเสริมการขายผ่านทางอินเทอร์เน็ตที่อยู่ในความนิยมอย่างสูงในปัจจุบัน
เพื่อเพิ่มความสะดวกสบายให้ผู้โดยสารสามารถซื้อบัตรโดยสารด้วยตนเองได้ตลอดเวลา
และเป็นการเพิ่มศักยภาพ
ในการแข่งขันกับสายการบินอื่น นอกจากนั้น ยังเพิ่มช่องทางในการชำระบัตรโดยสารผ่าน ATM
และกำลังเร่งเพิ่มช่องทางอื่นๆ
รวมทั้งการเพิ่มระบบการรักษาความปลอดภัยระบบจ่ายเงินด้วยเครดิตการ์ด
เพื่อสร้างความเชื่อมั่นให้กับผู้โดยสาร รวมถึง
การปรับปรุง TG website (www.thaiairways.com) ให้มีการเข้าถึงได้ง่ายขึ้น
เพิ่มประสิทธิภาพการขายที่ดีขึ้น และสามารถ
ค้นหาข้อมูลที่เกี่ยวกับการเดินทางบนเว็บไซต์ ได้สะดวกขึ้น รวมทั้งทำให้เว็บไซต์ของบริษัทฯ
ทั้งหมดอยู่บนรูปลักษณ์ที่ดึงดูดให้ผู้เข้าเยี่ยมชมและซื้อบริการมากขึ้น

(ง) อุปกรณ์และบริการ

บริษัทฯ ได้ปรับกลยุทธ์และแผนงานด้านการให้บริการ ให้ตอบสนองความคาดหวังของลูกค้า
และเพิ่มขีดความสามารถให้พร้อมต่อการแข่งขัน
โดยปรับปรุงคุณภาพของอุปกรณ์บริการสำหรับผู้โดยสารทุกชั้นของเที่ยวบิน
ทำการออกแบบห้องโดยสารใหม่เพื่อเพิ่มความสะดวกสบายให้แก่ผู้โดยสารในเครื่องบินรุ่นใหม่ที่รับมอบ
รวมทั้งปรับปรุงห้องโดยสารของเครื่องบินที่ประจำการอยู่แล้ว
โดยจัดที่นั่งใหม่และจัดที่นั่งระหว่างแถวให้กว้างขึ้นในทุกชั้น ตกแต่งห้องน้ำในชั้นหนึ่ง
และชั้นธุรกิจให้มีความทันสมัยสวยงามและกว้างขวางขึ้น
พร้อมด้วยอุปกรณ์อำนวยความสะดวกที่ทันสมัย รวมทั้งติดตั้ง
เก้าอี้ผู้โดยสารรุ่นใหม่มีขนาดใหญ่ขึ้น และสามารถปรับเอนได้มากขึ้นในทุกชั้นโดยสาร
ดังมีรายละเอียดดังนี้

1.  การปรับปรุงรูปแบบและคุณภาพของที่นั่งโดยสารและระบบสาระบันเทิง

วัตถุประสงค์หลักของการปรับปรุงอุปกรณ์ในเครื่องบินของบริษัทฯ คือ
การปรับปรุงอุปกรณ์ในเครื่องบิน
ทุกลำที่เป็นแบบเดียวกัน
ให้มีที่นั่งโดยสารลักษณะเดียวกันในแต่ละชั้นโดยสารโดยจะทำการปรับปรุงที่นั่งทั้งหมดสำหรับผู้โดยสารชั้นหนึ่ง
ชั้นธุรกิจ และชั้นประหยัด บริษัทฯ
มีแผนที่จะปรับปรุงระยะห่างระหว่างที่นั่งโดยสารในแต่ละชั้นผู้โดยสาร
โดยจะทำการลดจำนวนที่นั่งแต่ละแถวลง ลดความแออัดในห้องโดยสาร
และเพิ่มความสะดวกสบายโดยรวมให้แก่ผู้โดยสารมากขึ้น

บริษัทฯ ได้ทำการปรับปรุงที่นั่งโดยสารชั้นหนึ่งในเครื่องบินแบบโบอิ้ง 747-400 จำนวน 12 ลำ
โดยเปลี่ยนเป็น
เก้าอี้นอน ซึ่งสามารถปรับนอนราบ 180 องศา
ส่วนที่นั่งโดยสารของชั้นธุรกิจปรับปรุงให้มีพื้นที่ส่วนตัวมากขึ้นและปรับเอน
ได้มาก 170 องศา มีที่หนุนหลัง (Lumbar Support) ที่พักเท้า
และโต๊ะหน้ากว้างพับได้เพื่ออำนวยความสะดวกให้แก่ผู้โดยสาร
ที่จะทำงานไปด้วยขณะบิน บริษัทฯ ได้ปรับปรุงที่นั่งโดยสารของเครื่องบินแบบโบอิ้ง 777-200
จำนวน 8 ลำ ทั้งที่นั่งชั้นธุรกิจและ
ชั้นประหยัด ซึ่งได้ดำเนินการแล้วเสร็จในปี 2549
โดยที่นั่งรุ่นใหม่จะกว้างขึ้นและมีความสะดวกสบายสูง โดยเฉพาะที่นั่ง
ชั้นธุรกิจ จะมีจอภาพยนตร์ส่วนตัวทุกที่นั่ง นอกจากนี้ บริษัทฯ
มีแผนการปรับปรุงระบบสาระบันเทิงทั้งด้านภาพและเสียง
บนเครื่องบินในเส้นทางระหว่างประเทศทุกลำ เพื่อให้มีคุณภาพสูง ทันสมัย
และเป็นมาตรฐานเดียวกันทั้งหมด โดยจะมี
จอภาพส่วนตัวในชั้นหนึ่ง ชั้นธุรกิจ และชั้นประหยัดทุกที่นั่ง ระบบเพลงและภาพยนตร์แบบเลือกชมได้
(On-demand) และมี
รายการบันเทิงให้ผู้โดยสารเลือกอย่างหลากหลาย รวมทั้งเกมส์ ข่าว (Live text news)
และภาพเส้นทางบิน

งานปรับปรุงรูปแบบของที่นั่งทั้งหมดดำเนินการที่ฝ่ายช่างของบริษัทฯ โดยมีการปรึกษากับบริษัทผู้ผลิต
เครื่องบินอยู่ตลอดเวลา บริษัทฯ เริ่มปรับปรุงเครื่องบินตั้งแต่ปี 2544
โดยได้ปรับปรุงเครื่องบินแบบแอร์บัส A330-300
จำนวน 8 ลำ แล้วเสร็จในปี 2546 เครื่องบินแบบโบอิ้ง 747-400 และแบบโบอิ้ง 777-200
แล้วเสร็จ เดือนพฤศจิกายน และเดือนธันวาคม 2549 ตามลำดับ
และอยู่ระหว่างการปรับปรุงแบบโบอิ้ง 777-300 จำนวน 6 ลำ
คาดว่าจะแล้วเสร็จภายในเดือนสิงหาคม 2552

จากความมุ่งมั่นในการให้บริการที่ดีแก่ผู้โดยสารของบริษัทฯ ทำให้บริษัทฯ ได้รับการคัดเลือกติดอันดับ
1 ใน 5 ของสายการบินที่ได้รับรางวัล เอวิออง อวอร์ดส (AVION AWARDS)
ประเภทรายการวิทยุ (Best Single Inflight Audio Program)
และประเภทรายการสาระบันเทิงในระบบแบบจอที่นั่ง (Best Entertainment for In-Seat
Systems – Partial Cabin) จากสมาคมเวิล์ดแอร์ไลน์ส เอ็นเตอร์เทนเม้นท์ (World
Airlines Entertainment Association : WAEA) โดยคัดเลือกจาก
สายการบินกว่า 250 สายการบินทั่วโลก และบริษัทฯ ยังได้รับประกาศนียบัตรรับรองมาตรฐาน ISO
9001 : 2000 ด้าน
การบริการลูกค้าจากสถาบัน Bureau Veritas Quality International (BVQI)

ตารางแสดงข้อมูลบางประการเกี่ยวกับการปรับปรุงอากาศยานและอุปกรณ์ทั้งที่อยู่ระหว่างการดำเนินการและที่เสนอให้มีการดำเนินการ

+---------+-------+----------------------------+-----------+---------+
| แ       | จำนวน | รายละเอียดของการปรับปรุง      | สถานะ     | กำห     |
| บบหรือรุ่น |       |                            |           | นดเวลาท |
|         | (ลำ)  |                            |           | ี่คาดว่าจะ |
|         |       |                            |           | แล้วเสร็จ |
+=========+=======+============================+===========+=========+
| โบอิ้ง    | 6     | ชั้นธุรกิจ                     | ปรับปรุงลำแ | สิงหาคม  |
| 777-300 |       |                            | รกแล้วเสร็จ | 2552    |
|         |       | -   เพิ่มค                   | 2 ลำ      |         |
|         |       | วามกว้างของเก้าอี้ให้มีความสะดวก |           |         |
|         |       |                            | ในเ       |         |
|         |       | สบายมากขึ้น                  | ดือนกันยายน |         |
|         |       |                            | แ         |         |
|         |       | -   เพิ่มระยะห่างระหว่างที่นั่งเป็น | ละพฤษภาคม |         |
|         |       |     61 นิ้ว                  | 2551      |         |
|         |       |                            | ตามลำดับ   |         |
|         |       | ที่นั่งใหม่ปรับเอนนอนได้ประมาณ    |           |         |
|         |       | 170                        |           |         |
|         |       |                            |           |         |
|         |       | องศา (แบบ lie-flat)        |           |         |
|         |       | และมีที่พักเท้าในตัว             |           |         |
|         |       |                            |           |         |
|         |       | -   ลดที่นั่งลงประมาณ 15 ที่นั่ง   |           |         |
|         |       |                            |           |         |
|         |       | มีจอภาพส่วนตัวขนาด 15 นิ้ว      |           |         |
|         |       | และอุปกรณ์เชื่อมต่อไ            |           |         |
|         |       | ฟฟ้าสำหรับคอมพิวเตอร์พกพาทุกที่นั่ง |           |         |
|         |       |                            |           |         |
|         |       | -   ระบบสาระบันเทิงแบบ       |           |         |
|         |       |     On-demand              |           |         |
|         |       |                            |           |         |
|         |       | ชั้นประหยัด                   |           |         |
|         |       |                            |           |         |
|         |       | -   เปล                    |           |         |
|         |       | ี่ยนที่นั่งให้มีความสะดวกสบายมากขึ้น |           |         |
|         |       |                            |           |         |
|         |       | -   เปลี่ยนเก้าอี้ปรับเอนได้เป็นมุม |           |         |
|         |       |     122 องศา               |           |         |
|         |       |                            |           |         |
|         |       | -   มีจอภาพส่วนตัวขนาด 9 นิ้ว   |           |         |
|         |       |     และอุปกรณ์เชื่อมต่อไ        |           |         |
|         |       | ฟฟ้าสำหรับคอมพิวเตอร์พกพาทุกที่นั่ง |           |         |
|         |       |                            |           |         |
|         |       | ระบบสาระ บันเทิงแบบ          |           |         |
|         |       | On-demand                  |           |         |
+---------+-------+----------------------------+-----------+---------+

2.  อุปกรณ์อำนวยความสะดวกสำหรับธุรกิจและการสื่อสาร

บริษัทฯ
ได้ติดตั้งโทรศัพท์ส่วนตัวและอุปกรณ์เชื่อมต่อไฟฟ้าสำหรับคอมพิวเตอร์พกพาสำหรับที่นั่งในชั้นหนึ่งและชั้นธุรกิจในฝูงบินเส้นทางข้ามทวีป
เพื่อให้ผู้โดยสารสามารถติดต่อทำธุรกิจได้อย่างต่อเนื่องและสะดวกสบาย
รวมทั้งได้ติดตั้งโทรศัพท์ในชั้นประหยัดบนเครื่องบินในเส้นทางระยะไกล (Long Haul)
ในฝูงบินแบบแอร์บัส A340-500 แบบแอร์บัสA340-600 และแบบโบอิ้ง 777-200ER
และมีแผนในการติดตั้งในฝูงบินอื่นต่อไปให้เป็นมาตรฐานของบริษัทฯ ทั้งนี้ สำหรับ
ฝูงบินใหม่แบบแอร์บัส A330-300 จำนวน 8 ลำนั้น มีการติดตั้งโทรศัพท์ทุกที่นั่ง
เพื่ออำนวยความสะดวกสบายแก่ผู้โดยสารในการติดต่อสื่อสาร

(จ) การพัฒนาและขยายเครือข่ายการบินและการให้บริการเที่ยวบินและฝูงบินของบริษัทฯ

บริษัทฯ มีเจตนารมณ์ที่จะเพิ่มความถี่ของเที่ยวบิน ประกอบกับการเปิดเส้นทางบินใหม่ๆ
ไปยังตลาดที่กำลัง
เติบโต ซึ่งบริษัทฯ ได้มีการให้บริการทางการบินอยู่แล้ว เช่น ตลาดในทวีปยุโรป
ประเทศออสเตรเลีย นิวซีแลนด์ และตลาด
ที่มีศักยภาพในการเติบโตในระยะยาว เช่น ประเทศจีนตอนใต้ ประเทศในภูมิภาคอินโดจีน
และคาบสมุทรอินเดีย
อย่างไรก็ตาม บริษัทฯ
จะยังคงให้บริการการขนส่งในเส้นทางการบินที่มีความสำคัญในเชิงธุรกิจหรือจะให้ประโยชน์
ต่อบริษัทฯ ในระยะยาวต่อไป แม้ว่าการให้บริการในเส้นทางการบินดังกล่าวอาจทำให้บริษัทฯ
ไม่สามารถทำกำไรในระยะแรกของการให้บริการก็ตาม แต่บริษัทฯ
อาจได้ประโยชน์จากการเชื่อมต่อจุดบินเพื่อสนองตอบต่อความต้องการของลูกค้า
ได้มากยิ่งขึ้น

นอกจากนั้น บริษัทฯ
ยังมีแผนที่จะดำเนินการอย่างต่อเนื่องในการเสาะแสวงหาโอกาสที่จะเพิ่มขีดความสามารถในการให้บริการของบริษัทฯ
โดยการเข้าร่วมในสัญญาบริการเที่ยวบินร่วม การซื้อขายระวางที่นั่งที่จัดสรรไว้ และ
ข้อตกลงการรับขนส่งผู้โดยสารซึ่งกันและกันร่วมกับสายการบินสมาชิกในกลุ่มพันธมิตร สตาร์
อัลไลแอนซ์ และสายการบิน
พันธมิตรอื่นๆ โดยแนวทางการพัฒนานั้น บริษัทฯ เน้นที่จะขยายเส้นทางการบินออสเตรเลีย
นิวซีแลนด์ ซึ่งเป็นเส้นทาง
ที่บริษัทฯ ให้ความสนใจในการขยายเส้นทาง
เพื่อให้กำลังการผลิตสอดคล้องกับความต้องการที่เกิดขึ้นในเส้นทางระหว่างยุโรปและออสเตรเลีย
(Kangaroo Route) โดยจะทำการเพิ่มเส้นทางบินโดยตรง ปรับตารางเส้นทางเชื่อมการบิน
ส่วนเส้นทางการบิน
ยุโรป จะเน้นการเพิ่มขนาดของเครื่องบินหรือจำนวนเที่ยวบิน
เพื่อรองรับปริมาณความต้องการเดินทางที่เพิ่มขึ้นสำหรับจุดหมายปลายทางที่สำคัญ เช่น ลอนดอน
แฟรงค์เฟิร์ต ปารีส โคเปนเฮเก้น สตอกโฮล์ม มาดริด เส้นทางบินในภูมิภาค
จะเน้นเส้นทางบินที่มีการขยายตัวระดับสูง เช่น ญี่ปุ่น จีน อินเดีย ส่วนเส้นทางบินแอฟริกา บริษัทฯ
ได้เปิดเส้นทางบินใหม่ไปโจฮันเนสเบอร์ก
สาธารณรัฐแอฟริกาใต้ และเส้นทางบินภายในประเทศ จะลดเส้นทางบินบางจุดที่ไม่ก่อให้เกิดกำไร
หลังจากที่ธุรกิจสายการบินต้นทุนต่ำสามารถเริ่มให้บริการในส่วนนั้นได้แล้ว

ทั้งนี้ เพื่อกระตุ้นความต้องการในการเดินทางของผู้โดยสารในเส้นทางบินใหม่ บริษัทฯ
จะดำเนินการรณรงค์
ด้านการตลาดเป็นระยะเวลา 6-9 เดือนล่วงหน้าก่อนที่จะมีการเปิดให้บริการเที่ยวบิน
รวมถึงการจัดให้มีช่องจำหน่าย
บัตรโดยสารหลายช่องทาง การโฆษณาในเส้นทางบินเฉพาะเจาะจง
และการทำงานร่วมกับตัวแทนจำหน่ายบัตรโดยสาร
เพื่อจำหน่ายบัตรโดยสารให้แก่กลุ่มนักท่องเที่ยวในรายการนำเที่ยวต่างๆ บริษัทฯ
ยังมีความตั้งใจที่จะเพิ่มการดำเนินกิจกรรมต่างๆ โดยร่วมมือกับการท่องเที่ยวแห่งประเทศไทย
และองค์กรที่เกี่ยวกับการท่องเที่ยวอื่นๆ หน่วยงานราชการด้านการท่องเที่ยวของต่างประเทศ
และองค์กรต่างๆ ที่เกี่ยวข้องกับการท่องเที่ยวในประเทศจุดหมายปลายทาง
ในการร่วมกันรณรงค์และจัดกิจกรรมด้านโฆษณาร่วมกัน
และโดยการให้การสนับสนุนการเดินทางไปยังสถานที่ต่างๆ เพื่อการประชาสัมพันธ์
การท่องเที่ยวในประเทศ นอกจากนี้ บริษัทฯ ยังคงจะดำเนินการส่งเสริมโครงการรอยัล ออร์คิด
ฮอลิเดย์ หรือทัวร์เอื้องหลวงอย่างต่อเนื่องในการส่งเสริมรายการนำเที่ยวต่างๆ
และร่วมมือกับตัวแทนจำหน่ายและผู้จำหน่ายบัตรโดยสารทั่วโลกในการให้การสนับสนุนหรือให้ส่วนลดพิเศษ

3.2.2 ลักษณะลูกค้า

แบ่งลักษณะลูกค้าตามการใช้บริการได้ดังนี้

1.  ผู้โดยสารที่มีความต้องการเดินทางโดยเครื่องบินทั้งภายในประเทศและระหว่างประเทศ
    ที่เป็นการเดินทาง
    เพื่อติดต่อธุรกิจ การท่องเที่ยว การศึกษา และลูกค้ากลุ่มพิเศษ
    ทั้งที่เป็นคนไทยและชาวต่างประเทศ โดยบริษัทฯ ได้ใช้ระบบการแต่งตั้งตัวแทนจำหน่าย
    (Agency) กระจายตามภูมิภาคต่างๆ
    ทั่วโลกเป็นช่องทางในการจำหน่ายบัตรโดยสารของบริษัทฯ
    ซึ่งในแต่ละประเทศจะมีตัวแทนจำหน่ายเป็นจำนวนมากและในแต่ละตัวแทนจำหน่ายยังมีเครือข่าย
    (Network) ที่ครอบคลุม
    พื้นที่หลายประเทศ

2.  ผู้ที่ต้องการสินค้าเข้าหรือออกโดยใช้บริการขนส่งทางอากาศทั้งภายในประเทศและระหว่างประเทศ
    ซึ่งรวมทั้ง
    ไปรษณียภัณฑ์ทางอากาศ (Air Mail)

3.  ลูกค้าสายการบินที่ใช้บริการกิจการสนับสนุนการขนส่งที่ท่าอากาศยานสุวรรณภูมิ
    ท่าอากาศยานดอนเมือง
    และท่าอากาศยานภูมิภาคต่างๆ เช่น ภูเก็ต เชียงใหม่ หาดใหญ่ เป็นต้น

3.2.2.1 กลุ่มลูกค้าเป้าหมาย

กลุ่มลูกค้าเป้าหมายหลัก คือ กลุ่มนักธุรกิจ (Business Man) กลุ่มนักท่องเที่ยวระดับบน
(High-end Leisure)
และนักท่องเที่ยวที่แสวงหาความคุ้มค่า (Value for Money Travelers)
และผู้โดยสารชั้นประหยัด ซึ่งส่วนใหญ่เป็นกลุ่มนักท่องเที่ยวยังคงเป็นลูกค้าเป้าหมายหลักของบริษัทฯ
เนื่องจากประเทศไทยยังคงมีศักยภาพทางด้านการท่องเที่ยว
ประกอบกับการให้บริการที่นั่งโดยสารชั้นประหยัดของบริษัทฯ
ถือเป็นจุดเด่นเมื่อเปรียบเทียบกับสายการบินอื่นๆ และเป็นส่วนที่สร้างรายได้และกำไรให้กับบริษัทฯ
มาโดยตลอด นอกจากนี้ บริษัทฯ ได้พัฒนาและให้ความสำคัญกับลูกค้าชั้นหนึ่งและชั้นธุรกิจ
มากขึ้นเพื่อใช้ประโยชน์จากศักยภาพการผลิตที่มีอยู่อย่างสูงสุดและเพิ่มรายได้ให้กับบริษัทฯ

สำหรับการขนส่งสินค้าทางอากาศนั้น บริษัทฯ นอกจากใช้พื้นที่ระวางบรรทุกจากเที่ยวบินโดยสารแล้ว
ในช่วงที่มีความต้องการขนส่งสินค้าสูง บริษัทฯ ได้ดำเนินการขนส่งสินค้าด้วยเครื่องบินบรรทุกสินค้า
โดยใช้พื้นที่ระวางบรรทุกจากเครื่องบินบรรทุกสินค้าของสายการบินอื่น ในลักษณะ TRIP Lease
และ Joint Operation โดยลูกค้าเป้าหมายหลัก
ในการขนส่งสินค้าทางอากาศได้แก่ กลุ่มธุรกิจการส่งออก

3.2.2.2 การจำหน่าย และช่องทางการจำหน่าย

บริษัทฯ ได้ใช้ระบบสำรองที่นั่งแบบเบ็ดเสร็จ (Global Distribution System)
เพื่อขยายเครือข่ายช่องทาง
จัดจำหน่ายทั้งภายในสำนักงานขายของบริษัทฯ และตัวแทนจำหน่ายทั่วโลก
เพื่ออำนวยความสะดวกในการสำรองที่นั่งและ
การออกบัตรโดยสารให้แก่ลูกค้า โดยบริษัทฯ เป็นสมาชิกระบบสำรองที่นั่งชั้นนำทุกระบบ
ซึ่งครอบคลุมช่องทางการจัดจำหน่ายทั่วโลก คือ ระบบ AMADEUS ABACUS AXESS GALILEO
INFINI SABRE TOPAS และ WORLDSPAN นอกจากนี้ บริษัทฯ
ได้เปิดช่องทางการจัดจำหน่ายผ่านระบบ Internet ตั้งแต่ปี 2543

บริษัทฯ จำหน่ายบัตรโดยสารและระวางขนส่งสินค้าผ่านช่องทางการจำหน่ายดังต่อไปนี้

1.  สำนักงานขายของบริษัทฯ
    ซึ่งมีที่ตั้งอยู่ตามเมืองสำคัญในทุกภูมิภาคทั่วโลกทำหน้าที่ขายบัตรโดยสาร
    และระวางบรรทุกสินค้า สำรองที่นั่ง และให้บริการความสะดวกแก่ผู้โดยสาร ลูกค้าขนส่งสินค้า
    ตัวแทนการจำหน่ายบัตรโดยสาร ตัวแทนการจำหน่ายระวางบรรทุกสินค้า
    และผู้ที่ต้องการติดต่อกับบริษัทฯ ในเรื่องต่างๆ

2.  ตัวแทนจำหน่ายบัตรโดยสารทั่วโลก ตัวแทนจำหน่ายฯ เหล่านี้จะทำหน้าที่สำรองที่นั่ง
    และออกบัตรโดยสาร

    1.  ตัวแทนจำหน่ายบัตรโดยสาร จะเป็นผู้หาผู้โดยสาร ทำการสำรองที่นั่ง
        และออกบัตรโดยสารตามราคาค่าบัตรโดยสารที่บริษัทฯ กำหนด โดยตัวแทนจำหน่ายฯ
        จะได้รับผลตอบแทนตามยอดการขายบัตรโดยสารให้ผู้โดยสาร

เพื่อให้เป็นไปตามธุรกิจการบิน ในปัจจุบันบริษัทฯ
กำลังมุ่งจำหน่ายบัตรโดยสารให้แก่ตัวแทนจำหน่ายฯ ที่ราคาสุทธิโดยไม่ต้องมีผลตอบแทน
และตัวแทนจำหน่ายฯ จะเป็นผู้กำหนดค่าบริการต่างๆ
รวมราคาค่าบัตรโดยสารเป็นราคาขายให้แก่ผู้โดยสารตามสภาวะของตลาดนั้นๆ

สำหรับในการแต่งตั้งตัวแทนจำหน่ายฯ
แยกเป็นตัวแทนจำหน่ายบัตรโดยสารต่างประเทศและในประเทศโดยมีหลักเกณฑ์การพิจารณา ดังนี้

1.  ตัวแทนจำหน่ายบัตรโดยสารต่างประเทศ

ตัวแทนจำหน่ายฯดังกล่าวต้องเป็นสมาชิกของสมาคมการขนส่งทางอากาศระหว่างประเทศ(International
Air Transport Association : IATA) และต้องผ่านเกณฑ์ที่ IATA กำหนด
โดยสายการบินพาณิชย์เป็น
ผู้พิจารณาเพื่อแต่งตั้งเป็นตัวแทนจำหน่ายฯ ต่อไป

2.  ตัวแทนจำหน่ายบัตรโดยสารในประเทศ

สายการพาณิชย์จะพิจารณาขีดความสามารถในการทำธุรกิจของตัวแทนจำหน่ายฯ สถานที่ตั้ง
ความพร้อมของบุคลากร ฐานะการเงิน และแต่งตั้งเป็นตัวแทนจำหน่ายฯ

2.2 ตัวแทนจำหน่ายระวางบรรทุกสินค้า จะทำหน้าที่ขายระวางบรรทุกให้แก่ผู้ที่ต้องการส่งสินค้า
ในอัตราค่าบรรทุกที่บริษัทฯ กำหนด โดยผลตอบแทนของตัวแทนจำหน่ายฯ จะได้รับในรูปแบบ
Commission
ฝ่ายขายระวางบรรทุกสินค้าจะเป็นผู้พิจารณาถึงขีดความสามารถในการทำธุรกิจร่วมกับยอดขาย
ขนาดของตัวแทนจำหน่ายฯ ตลอดจนความมั่นคงทางด้านการเงินและแต่งตั้งเป็นตัวแทนจำหน่ายฯ

3.  ระบบพาณิชย์อิเล็กทรอนิกส์ของบริษัทฯ เรียกว่า “บริการ Royal e-Service”

บริษัทฯ ได้ดำเนินการระบบสำรองที่นั่งผ่านทางอินเทอร์เน็ต (Royal e-Booking)
ซึ่งทำให้ผู้โดยสารสามารถทำการสำรองที่นั่ง ตรวจสอบราคาค่าโดยสาร
และซื้อบัตรโดยสารอิเล็กทรอนิกส์ด้วยตนเอง ผ่านทางเว็บไซต์ของบริษัทฯ นอกจากนี้ บริษัทฯ
ได้ติดตั้งเครื่องบริการ Check-in อัตโนมัติ (Self-Service System - Kiosk)
ภายใต้บริการ Royal e-Service
เพื่อให้ผู้โดยสารที่เดินทางภายในประเทศพบกับการเดินทางที่สะดวกสบายยิ่งขึ้น
เพราะสามารถเลือกที่นั่งได้
ด้วยตนเอง และ check-in ด้วยตนเอง ซึ่งระบบจะออก Boarding Pass ให้โดยอัตโนมัติ
ระบบ check-in อัตโนมัติดังกล่าว
มีให้บริการที่ท่าอากาศยานสุวรรณภูมิ ดอนเมือง เชียงใหม่ เชียงราย พิษณุโลก ขอนแก่น ภูเก็ต
และหาดใหญ่ เพื่อบริการ
ผู้โดยสารที่เดินทางภายในประเทศ

3.2.3 ภาวะอุตสาหกรรมการบินและการแข่งขัน

ปี 2551 เป็นปีที่อุตสาหกรรมการบินพาณิชย์ต้องประสบความยากลำบากอย่างยิ่งในการดำเนินธุรกิจ
เนื่องจากในครึ่งปีแรกราคาน้ำมันได้พุ่งสูงขึ้นอย่างรวดเร็ว ทำให้สายการบินมีต้นทุนเพิ่มขึ้น
โดยเฉพาะอย่างยิ่งในเส้นทางบินพิสัยไกล
ซึ่งต้องใช้น้ำมันมาก
ในบางเส้นทางสายการบินต้องแบกภาระต้นทุนน้ำมันมากกว่าครึ่งหนึ่งของต้นทุนรวม
ทำให้สายการบินต้องหามาตรการรองรับในการบริหารรายได้ ต้นทุน
และปฏิบัติการบินให้เกิดประสิทธิภาพสูงสุด อาทิ การเรียกเก็บค่าธรรมเนียมน้ำมันจากผู้โดยสาร
(Fuel Surcharge) เพื่อหารายได้มาชดเชยต้นทุนที่เพิ่มขึ้น การทำประกันราคาน้ำมัน (Fuel
Hedging) การกำหนดมาตรการควบคุมค่าใช้จ่ายในส่วนของการปฏิบัติการบิน
การปรับลดกำลังการผลิตในเที่ยวบินที่ขาดทุน
การปรับการใช้เครื่องบินให้มีขนาดเหมาะสมกับจำนวนผู้โดยสาร
และคำนึงถึงอัตราการสิ้นเปลืองน้ำมันของเครื่องบินแต่ละแบบ
เพื่อกำหนดการใช้ให้เหมาะกับเส้นทางบิน

ในครึ่งหลังของปี 2551 ภาวะเศรษฐกิจทั่วโลกได้รับผลกระทบจากวิกฤติการเงินจากปัญหาหนี้เสีย
(Sup Prime)
ในประเทศสหรัฐอเมริกา ทำให้เศรษฐกิจชะลอตัว ภาคการผลิตต้องปรับลดกำลังการผลิตลง
มีการเลิกจ้างงาน ส่งผลให้
การขนส่งสินค้าทางอากาศและการเดินทางของผู้โดยสารลดน้อยลง
ถึงแม้ว่าราคาน้ำมันจะลดลงตั้งแต่ปลายเดือนกรกฎาคม 2551 ก็ตาม

นอกจากวิกฤติเศรษฐกิจของโลก
ประเทศไทยยังต้องเผชิญกับปัญหาการเมืองภายในประเทศที่รุนแรงถึงขั้นมีการปิดท่าอากาศยานภูเก็ตและหาดใหญ่
เมื่อต้นเดือนกันยายน 2551 และต่อมามีการปิดท่าอากาศยานหลักของประเทศ
คือ ท่าอากาศยานสุวรรณภูมิ และท่าอากาศยานดอนเมือง ระหว่างวันที่ 26 พฤศจิกายน – 3
ธันวาคม 2551 ทำให้ความเชื่อมั่นของผู้โดยสารลดน้อยลง หลังจากเปิดท่าอากาศยาน บริษัทฯ
ต้องปรับลดเที่ยวบินลง ประมาณร้อยละ 20 ในระยะแรก
และทยอยเพิ่มเที่ยวบินตั้งแต่กลางเดือนธันวาคม 2551
ในเส้นทางที่ยังคงมีความต้องการของผู้โดยสาร โดยเฉพาะเส้นทางยุโรป
ซึ่งเป็นช่วงเทศกาลวันหยุดที่มีผู้โดยสารนิยมเดินทางเข้ามาท่องเที่ยวในประเทศไทย
หลังจากที่มีการปรับเที่ยวบินแล้ว
ปริมาณการผลิตยังคงน้อยกว่าตารางการบินเดิมที่กำหนดไว้ก่อนที่จะมีการปิดท่าอากาศยานประมาณร้อยละ
12.5

สภาวะการขนส่งผู้โดยสาร 

ช่วงเดือนมกราคม-เดือนพฤศจิกายน 2551
ปริมาณการขนส่งผู้โดยสารระหว่างประเทศทั่วโลกขยายตัวเพิ่มขึ้น
ร้อยละ 2.2 เมื่อเทียบกับปี 2550 โดยภูมิภาคที่เติบโตมากที่สุด คือ ละตินอเมริกา
และตะวันออกกลาง ซึ่งมีอัตราการขยายตัวร้อยละ 11.2 และ 7.1 ตามลำดับ
ส่วนภูมิภาคเอเชียแปซิฟิกมีอัตราการขยายตัวติดลบร้อยละ 0.8

สมาคมการขนส่งทางอากาศระหว่างประเทศ (IATA) ได้คาดการณ์ว่า ปี 2551
ปริมาณการขนส่งผู้โดยสารระหว่างประเทศทั่วโลกขยายตัวเพิ่มขึ้นร้อยละ 4.9
โดยภูมิภาคที่เติบโตมากที่สุด คือ ตะวันออกกลาง ซึ่งมีอัตราการขยายตัวร้อยละ 9.1
เนื่องจากเศรษฐกิจของภูมิภาคนี้เติบโตอย่างต่อเนื่องอันเป็นผลจากราคาน้ำมันที่เพิ่มสูงขึ้น
ขณะเดียวกัน
สายการบินของกลุ่มประเทศดังกล่าวได้ขยายฝูงบินและเส้นทางบินไปยังประเทศภูมิภาคต่างๆ
ตลอดเวลา ส่วนภูมิภาคเอเชียแปซิฟิกมีอัตราการขยายตัวร้อยละ 5.8 และคาดว่าในปี 2552
ผู้โดยสารระหว่างประเทศทั่วโลกจะขยายตัวเพิ่มขึ้นร้อยละ 4.7
ส่วนภูมิภาคเอเชียแปซิฟิกมีอัตราการขยายตัวร้อยละ 5.2
อนึ่งการพยากรณ์ดังกล่าวยังไม่ครอบคลุมถึงผลกระทบจากวิกฤตทางการเงินของโลกที่เกิดขึ้นในปลายปี
2551

สำหรับประเทศไทย อัตราการเพิ่มของผู้โดยสารระหว่างประเทศเริ่มเข้าสู่ภาวะถดถอย
โดยในช่วงเดือนมกราคม-พฤศจิกายน 2551 มีจำนวนผู้โดยสาร 29.5 ล้านคน ลดลงร้อยละ 1.6
เมื่อเทียบกับช่วงเดียวกันของปี 2550 เนื่องจากปัญหาวิกฤติราคาน้ำมันที่ปรับตัวสูงขึ้นตั้งแต่ต้นปี
2551 และสภาวะเศรษฐกิจที่ชะลอตัว
ซึ่งมีผลต่อพฤติกรรมการเดินทางของผู้โดยสารทางอากาศที่ลดลงในเกือบทุกภูมิภาค ทั้งนี้ บริษัทฯ
ได้ติดตามความเคลื่อนไหวของราคาน้ำมันอย่างใกล้ชิด
และปรับค่าธรรมเนียมน้ำมันผันแปรตามราคาน้ำมัน โดยในครึ่งปีหลังของปี 2551 บริษัทฯ
ได้มีการปรับลดค่าธรรมเนียม
น้ำมันอีกเป็นระยะๆ ตั้งแต่เดือนตุลาคม และล่าสุดในเดือนธันวาคม 2551
เพื่อกระตุ้นการเดินทางทั้งเส้นทางภายในประเทศและระหว่างประเทศ
ซึ่งทำให้ผู้โดยสารใช้บริการการเดินทางมากขึ้น

สภาวะการขนส่งสินค้าทางอากาศ 

ช่วงเดือนมกราคม-เดือนพฤศจิกายน 2551
ปริมาณการขนส่งสินค้าระหว่างประเทศทั่วโลกลดลงร้อยละ 2.2 เมื่อเทียบกับปี 2550
ตะวันออกกลางเป็นภูมิภาคเดียวที่ยังคงเจริญเติบโต โดยมีอัตราการขยายตัวเพิ่มขึ้นร้อยละ 7.8
ส่วนภูมิภาค
เอเชียแปซิฟิกมีการขนส่งสินค้าระหว่างประเทศลดลงร้อยละ 4.7

สมาคมการขนส่งทางอากาศระหว่างประเทศ (IATA) คาดการณ์ว่าในปี 2551
การขยายตัวของการขนส่งสินค้าระหว่างประเทศทั่วโลกมีอัตราเพิ่มขึ้นร้อยละ 4.3
โดยตะวันออกกลางเป็นภูมิภาคที่มีอัตราการเติบโตสูงสุดถึงร้อยละ 5.7 รองลงมา ได้แก่
เอเซียแปซิฟิก และแอฟริกา มีอัตราการเติบโตร้อยละ 4.7 และ 4.5 ตามลำดับ และในปี 2552
การขยายตัวของการขนส่งสินค้าระหว่างประเทศทั่วโลกมีอัตราเพิ่มขึ้นร้อยละ 4.5
ส่วนภูมิภาคเอเชียแปซิฟิกมีอัตราการขยายตัว
ร้อยละ 4.8
อนึ่งการพยากรณ์ดังกล่าวยังไม่ครอบคลุมถึงผลกระทบจากวิกฤติทางการเงินของโลกที่เกิดขึ้นในปลายปี
2551

สำหรับประเทศไทย การขนส่งสินค้าระหว่างประเทศเริ่มเข้าสู่ภาวะถดถอยตั้งแต่กลางปี 2551
ในช่วงเดือนมกราคม-เดือนพฤศจิกายน 2551 มีปริมาณการขนส่งสินค้าขาออก รวม 638,959 ตัน
ลดลงจากช่วงเดียวกันของปี 2550 ร้อยละ 1.1 ส่วนสินค้าขาเข้ามีปริมาณการขนส่ง 428,494 ตัน
เพิ่มขึ้นจากช่วงเดียวกันของปี 2550 ร้อยละ 1.5 สำหรับบริษัทฯ มีปริมาณ
ขนส่งสินค้าระหว่างประเทศขาออก 268,491 ตัน เพิ่มขึ้นจากช่วงเดียวกันของปี 2550 ร้อยละ
0.5 และมีปริมาณ
ขนส่งขาเข้า 223,608 ตัน เพิ่มขึ้นจากช่วงเดียวกันของปี 2550 ร้อยละ 3.6
สินค้าขาออกมีปริมาณมากกว่าสินค้าขาเข้า
โดยตลาดในภูมิภาคเอเชียที่มีการขนส่งสินค้าทางอากาศมาก ได้แก่ ญี่ปุ่น ฮ่องกง สิงคโปร์ ไต้หวัน
จีน และเกาหลี สำหรับตลาดข้ามทวีป ได้แก่ ออสเตรเลีย เยอรมนี เนเธอร์แลนด์ ฝรั่งเศส
และอังกฤษ

การแข่งขันของอุตสาหกรรมการบินภายในประเทศ 

ท่าอากาศยานภายในประเทศที่มีเที่ยวบินให้บริการในปัจจุบันมีจำนวน 28 แห่ง
และมีสายการบินที่ทำการบินแบบประจำภายในประเทศรวม 6 สายการบิน ได้แก่ การบินไทย
บางกอกแอร์เวย์ พีบีแอร์ และสายการบินต้นทุนต่ำอีก
3 สายการบิน ได้แก่ นกแอร์ ไทยแอร์เอเชีย และวันทูโก โดยสายการบินบางกอกแอร์เวย์
ไทยแอร์เอเชีย และพีบีแอร์
ใช้ท่าอากาศยานสุวรรณภูมิเป็นศูนย์ปฏิบัติการบิน ส่วนสายการบินนกแอร์ และวันทูโก
ใช้ท่าอากาศยานดอนเมืองเป็น
ศูนย์ปฏิบัติการบิน สำหรับการบินไทยให้บริการเที่ยวบินภายในประเทศจากทั้งสองสนามบิน
โดยทำการบินจากท่าอากาศยานสุวรรณภูมิไปยังท่าอากาศยานเชียงใหม่ เชียงราย ภูเก็ต กระบี่
และเกาะสมุย เพื่ออำนวยความสะดวกแก่ผู้โดยสารที่เดินทาง
ต่อเที่ยวบินจากต่างประเทศ และยังคงให้บริการเที่ยวบินจากท่าอากาศยานดอนเมืองไปยัง
เชียงใหม่ หาดใหญ่ ภูเก็ต ขอนแก่น พิษณุโลก อุบลราชธานี อุดรธานี และสุราษฎร์ธานี

ผู้โดยสารภายในประเทศที่เดินทางเข้า-ออกกรุงเทพฯ ร้อยละ 64.7 ใช้ท่าอากาศยานสุวรรณภูมิ
และร้อยละ 35.3 ใช้
ท่าอากาศยานดอนเมือง ส่วนผู้โดยสารภายในประเทศของบริษัทฯ ร้อยละ 52.8
ใช้ท่าอากาศยานสุวรรณภูมิ และร้อยละ 47.2 ใช้ท่าอากาศยานดอนเมือง

เนื่องจากสายการบินที่ทำการบินภายในประเทศมีจำนวนไม่มาก การแข่งขันจึงไม่รุนแรง
อีกทั้งบริษัทฯ ยังให้
การสนับสนุนสายการบินเอกชนให้ทำการบินในเส้นทางรอง โดยบริษัทฯ
ช่วยทำการขายและ/หรือส่งต่อผู้โดยสาร
ในเส้นทางเหล่านั้น ส่วนเส้นทางหลักยังคงมีการแข่งขันเสรีตามกลไกตลาด

วิกฤติราคาน้ำมันในครึ่งปีแรกได้ส่งผลกระทบอย่างรุนแรงต่อสายการบินต้นทุนต่ำ
ทำให้มีการปรับลดเที่ยวบินและ
ส่งผลให้ผู้โดยสารกลับมาใช้บริการของบริษัทฯ มากขึ้น ในช่วงเดือนมกราคม-เดือนพฤศจิกายน
2551 มีผู้โดยสารเดินทาง
ภายในประเทศรวม 14.4 ล้านคน ลดลงจากปี 2550 ร้อยละ 4.3 โดยเป็นผู้โดยสารของบริษัทฯ
5.5 ล้านคน ซึ่งในส่วนของบริษัทฯ นี้ได้เพิ่มขึ้นจากปี 2550 ร้อยละ 7.6
คิดเป็นส่วนแบ่งตลาดร้อยละ 38.6

การแข่งขันในอุตสาหกรรมการบินระหว่างประเทศ

จากนโยบายเปิดเสรีด้านการบินของรัฐบาลเพื่อส่งเสริมการค้าและการท่องเที่ยวให้กว้างขวางขึ้น
ทำให้สายการบินหลายแห่งต่างเพิ่มจำนวนเที่ยวบินสู่ประเทศไทยมากขึ้น บริษัทฯ
ต้องเผชิญสภาวะการแข่งขันที่รุนแรงจากสายการบินดั้งเดิมที่มีความเข้มแข็ง
จากสายการบินที่กำลังพัฒนาโดยเฉพาะจากตะวันออกกลาง จีน และอินเดีย จากสายการบินต้นทุนต่ำ
ได้แก่ ไทยแอร์เอเซีย ไทเกอร์แอร์เวย์ เจ็ตสตาร์ อินเตอร์เนชั่นแนล และเจ็ตแอร์เวย์ นอกจากนี้
ยังมีสายการบินเช่าเหมาลำ
ที่เพิ่มเที่ยวบินเข้ามาในประเทศเป็นจำนวนมาก
ในลักษณะของเที่ยวบินที่มีกำหนดตารางการบินประจำฤดูกาล ทำให้บริษัทฯ
ได้รับผลกระทบด้านส่วนแบ่งตลาดมีสัดส่วนลดลง

ณ เดือนพฤศจิกายน 2551 มีสายการบินที่ทำการบินประจำระหว่างประเทศรวม 92 สายการบิน
มีผู้โดยสารในช่วงเดือนมกราคม-เดือนพฤศจิกายน 2551 รวม 29.5 ล้านคน ลดลงจากปี 2550
ร้อยละ 1.6 เป็นผู้โดยสารของบริษัทฯ 11.2 ล้านคน ลดลงร้อยละ 6.9
เนื่องจากสายการบินต้นทุนต่ำยังคงมีอัตราเติบโตที่เข้มแข็ง บริษัทฯ มีส่วนแบ่งตลาดร้อยละ 38.0
ซึ่งมากเป็นอันดับหนึ่งของประเทศ รองลงมา คือสายการบินไทยแอร์เอเซีย คาเธย์แปซิฟิก
และสิงคโปร์แอร์ไลน์ ซึ่งมีส่วนแบ่งตลาดร้อยละ 5.3 3.9 และ 3.5 ตามลำดับ
สำหรับสายการบินต้นทุนต่ำที่ทำการบินเข้ามายังประเทศไทย ได้แก่ สายการบินไทยแอร์เอเซีย
ไทเกอร์แอร์เวย์ เจ็ทสตาร์แอร์เวย์ และ เจ็ทสตาร์อินเตอร์เนชั่นแนล มีส่วนแบ่งตลาดร้อยละ 2.0
1.1 0.6 และ 0.5 ตามลำดับ ทั้งนี้ จากสถิติของ IATA บริษัทฯ
เป็นสายการบินที่มีขนาดใหญ่เป็นอันดับที่ 11 ของโลก และอยู่ในอันดับ 3
ของสายการบินในภูมิภาคเอเชีย โดยพิจารณาจากจำนวนการขนส่งผู้โดยสารระหว่างประเทศ

เพื่อเสริมสร้างศักยภาพในการแข่งขันซึ่งมีแนวโน้มจะทวีความรุนแรงขึ้นอีกในอนาคต บริษัทฯ
จึงมุ่งพัฒนาระดับ
การให้บริการ โดยยังคงดำเนินการปรับปรุงผลิตภัณฑ์ในเครื่องบิน
ทั้งในส่วนของที่นั่งและอุปกรณ์อำนวยความสะดวกสบายต่อไป
เพื่อที่จะสร้างรายได้จากการให้บริการอย่างมีคุณภาพและยั่งยืนในระยะยาว

3.3 การจัดหาผลิตภัณฑ์หรือบริการ

1.  กำลังการผลิตและปริมาณการผลิตที่เกี่ยวข้องกับการบิน

+----------------------+------+-------+--------+----------+----------+
|                      |      | ปี     | ปี 2550 | ปี 2549   | ปี 2548   |
|                      |      | 2551  | (ม.ค.  | (ต.ค.48  | (ต.ค.47  |
|                      |      | (     | -ธ.ค.) | -ก.ย.49) | -ก.ย.48) |
|                      |      | ม.ค.- |        |          |          |
|                      |      | ธ.ค.) |        |          |          |
+======================+======+=======+========+==========+==========+
| -                    | (ลำ) | 85    | 85     | 82       | 84       |
| จำ                   |      |       |        |          |          |
| นวนเครื่องบินที่ใช้บริการ²⁾ |      |       |        |          |          |
| (Number of Aircraft) |      |       |        |          |          |
+----------------------+------+-------+--------+----------+----------+
| - จุดหมายปลายทาง      | (จุด) | 73    | 75     | 71       | 72       |
| (ไม่รวมกรุงเทพฯ)       |      |       |        |          |          |
| (Number of           |      |       |        |          |          |
| Destinations)        |      |       |        |          |          |
+----------------------+------+-------+--------+----------+----------+
| - ระยะทางบิน          | (พัน  | 24    | 2      | 225,081  | 209,743  |
| (Kilometres Flown)   | กม.) | 1,938 | 51,761 |          |          |
+----------------------+------+-------+--------+----------+----------+
| จำนวนการลงของเครื่องบิน | (    | 9     | 95,848 | 92,664   | 93,685   |
| (Number of Landings) | ครั้ง) | 1,363 |        |          |          |
+----------------------+------+-------+--------+----------+----------+
| -                    | (    | 34    | 3      | 324,366  | 304,535  |
| จำนวนชั่วโมงปฏิบัติการบิน  | ชั่วโม | 2,175 | 56,604 |          |          |
| (Flight Hours)       | ง/ปี) |       |        |          |          |
+----------------------+------+-------+--------+----------+----------+
| -                    | (ช   | 11.7  | 11.8   | 10.8     | 10.4     |
| ชั่วโม                 | ั่วโมง |       |        |          |          |
| งการใช้เครื่องบินโดยเฉลี่ย | /วัน) |       |        |          |          |
| (Aircraft            |      |       |        |          |          |
| Utilization)         |      |       |        |          |          |
+----------------------+------+-------+--------+----------+----------+
| การขนส่งผู้โดยสาร       |      |       |        |          |          |
+----------------------+------+-------+--------+----------+----------+
| - ปริมาณที่นั่ง           | (ล้าน | 7     | 78,032 | 71,594   | 69,843   |
| (Available Seats     | ที่นั่ง- | 5,391 |        |          |          |
| Kilometer)           | กม.) |       |        |          |          |
+----------------------+------+-------+--------+----------+----------+
| -                    | (ล้า  | 5     | 61,615 | 53,989   | 49,931   |
| ปริมาณการขนส่งผู้โดยสาร  | นคน- | 6,377 |        |          |          |
|                      | กม.) |       |        |          |          |
| (Revenue Passenger   |      |       |        |          |          |
| Kilometer)           |      |       |        |          |          |
+----------------------+------+-------+--------+----------+----------+
| -                    | (ร้อ  | 74.8  | 79.0   | 75.4     | 71.5     |
| อ                    | ยละ) |       |        |          |          |
| ัตราส่วนการขนส่งผู้โดยสาร |      |       |        |          |          |
| (Cabin Factor)       |      |       |        |          |          |
+----------------------+------+-------+--------+----------+----------+
| - จำนวนผู้โดยสาร       | (พ   | 1     | 19,884 | 18,574   | 18,133   |
| (Number of           | ันคน) | 8,710 |        |          |          |
| Passengers)          |      |       |        |          |          |
+----------------------+------+-------+--------+----------+----------+
| -                    | (บาท | 2.89  | 2.59   | 2.64     | 2.57     |
| รายได้จา              | /คน- |       |        |          |          |
| กผู้โดยสารเฉลี่ยต่อหน่วย³⁾ | กม.) |       |        |          |          |
| (Passenger Yield)    |      |       |        |          |          |
+----------------------+------+-------+--------+----------+----------+
| การ                  |      |       |        |          |          |
| ขนส่งสินค้าและไปรษณียภัณฑ์ |      |       |        |          |          |
+----------------------+------+-------+--------+----------+----------+
| - ปริมาณการผลิตพัสดุภัณฑ์  | (ล้า  | 4,152 | 4,498  | 3,780    | 3,492    |
| (Available Dead Load | นตัน- |       |        |          |          |
| Ton- Kilometer)      | กม.) |       |        |          |          |
+----------------------+------+-------+--------+----------+----------+
| - ปริมาณการขนส่งพัสดุภัณฑ์ | (ล้า  | 2,292 | 2,456  | 2,048    | 1,986    |
| (Revenue Freight     | นตัน- |       |        |          |          |
| Ton- Kilometer)      | กม.) |       |        |          |          |
+----------------------+------+-------+--------+----------+----------+
| - อัตราการขนส่งพัสดุภัณฑ์  | (ร้อ  | 55.2  | 54.6   | 54.2     | 56.9     |
|                      | ยละ) |       |        |          |          |
| (Freight Load        |      |       |        |          |          |
| Factor)              |      |       |        |          |          |
+----------------------+------+-------+--------+----------+----------+
| - น้ำหนักพัสดุภัณฑ์ขนส่ง    | (พัน  | 59    | 6      | 560,575  | 564,052  |
| (Cargo Carried)      | กก.) | 0,231 | 13,476 |          |          |
+----------------------+------+-------+--------+----------+----------+
| -                    | (บาท | 11.33 | 10.64  | 12.53    | 12.30    |
| รายได้จ               | /ตัน- |       |        |          |          |
| ากพัสดุภัณฑ์เฉลี่ยต่อหน่วย³⁾ | กม.) |       |        |          |          |
| (Freight Yield)      |      |       |        |          |          |
+----------------------+------+-------+--------+----------+----------+
| การขนส่งรวมทั้งระบบ     |      |       |        |          |          |
+----------------------+------+-------+--------+----------+----------+
| - ปริมาณการผลิต        | (ล้า  | 1     | 11,521 | 10,269   | 9,791    |
|                      | นตัน- | 0,937 |        |          |          |
| (Available           | กม.) |       |        |          |          |
| Ton-Kilometer)       |      |       |        |          |          |
+----------------------+------+-------+--------+----------+----------+
| -   ปริมาณการขนส่ง     | (ล้า  | 7,458 | 8,100  | 7,001    | 6,565    |
|                      | นตัน- |       |        |          |          |
| (Revenue             | กม.) |       |        |          |          |
| Ton-Kilometer)       |      |       |        |          |          |
+----------------------+------+-------+--------+----------+----------+
| -   อัตราส่วนการบรรทุก  | (ร้อ  | 68.2  | 70.3   | 68.2     | 67.1     |
|                      | ยละ) |       |        |          |          |
| (Load Factor)        |      |       |        |          |          |
+----------------------+------+-------+--------+----------+----------+
| -   รายได้ร           | (บาท | 25.64 | 23.22  | 24.3     | 23.57    |
| วมทั้งระบบเฉลี่ยต่อหน่วย³⁾ | /ตัน- |       |        |          |          |
|                      | กม.) |       |        |          |          |
| (System-wide Yield)  |      |       |        |          |          |
+----------------------+------+-------+--------+----------+----------+

  หมายเหตุ 1) เนื่องจากการเปลี่ยนรอบบัญชี บริษัทฯ ได้ปรับปรุงข้อมูลของปี 2550
  ให้เปรียบเทียบได้กับรอบระยะเวลาที่เปลี่ยน

  แปลงใหม่ ซึ่งเริ่มตั้งแต่วันที่ 1 มกราคม – 31 ธันวาคม

  2) ไม่รวมเครื่องบินที่บริษัทฯ ให้บริษัทฯ สายการบินนกแอร์ จำกัด เช่า
  และเครื่องบินปลดประจำการ

3) รายได้รวมเงินประกันภัย และค่าธรรมเนียมน้ำมันเรียกเก็บจากผู้โดยสาร/ผู้ขนส่งสินค้า

3.3.2 โครงสร้างค่าใช้จ่ายในการดำเนินงานและปัจจัยการผลิตที่สำคัญ

ค่าใช้จ่ายในการดำเนินงานของบริษัทฯ ประกอบด้วยค่าใช้จ่ายที่สำคัญ คือ
ค่าใช้จ่ายที่เกี่ยวข้องกับการจัดหาเครื่องบินเพื่อนำมาใช้บริการ
ค่าใช้จ่ายน้ำมันเชื้อเพลิงใช้ในการบิน
ค่าใช้จ่ายด้านพนักงานซึ่งเป็นทรัพยากรที่สำคัญในธุรกิจการให้บริการ
และค่าใช้จ่ายเกี่ยวกับการบินอื่นๆ

+---------------+-----+-----+-----+-----+-----+-----+-----+------+
|               | ปี   |     | ปี   |     | ปี   |     | ปี   |      |
|               | 2   |     | 2   |     | 2   |     | 2   |      |
|               | 551 |     | 550 |     | 549 |     | 548 |      |
|               | (ม  |     |     |     |     |     |     |      |
|               | .ค. |     | (ม  |     | (ต  |     | (ต  |      |
|               | -ธ. |     | .ค. |     | .ค. |     | .ค. |      |
|               | ค.) |     | -ธ. |     | 4   |     | 4   |      |
|               |     |     | ค.) |     | 8-ก |     | 7-ก |      |
|               |     |     |     |     | .ย. |     | .ย. |      |
|               |     |     |     |     | 49) |     | 48) |      |
+===============+=====+=====+=====+=====+=====+=====+=====+======+
|               | ล้าน | ร้อ  | ล้าน | ร้อ  | ล้าน | ร้อ  | ล้าน | ร    |
|               | บาท | ยละ | บาท | ยละ | บาท | ยละ | บาท | ้อยละ |
+---------------+-----+-----+-----+-----+-----+-----+-----+------+
| -             | 30, | 1   | 33, | 1   | 30, | 1   | 28, | 19.0 |
| ค่าใช้จ่ายบุคลากร | 606 | 4.8 | 114 | 7.7 | 730 | 8.1 | 853 |      |
+---------------+-----+-----+-----+-----+-----+-----+-----+------+
| -             | 89, | 4   | 62, | 3   | 59, | 3   | 46, | 30.4 |
| ค่าน้ำมันเครื่องบิน | 460 | 3.3 | 611 | 3.6 | 999 | 5.2 | 101 |      |
+---------------+-----+-----+-----+-----+-----+-----+-----+------+
| -             | 19, | 9.6 | 20, | 1   | -   | -   | -   | -    |
| ค่าบริการการบิน  | 939 |     | 155 | 0.8 |     |     |     |      |
+---------------+-----+-----+-----+-----+-----+-----+-----+------+
| -             | 8,  | 4.3 | 9,  | 5.3 | 10, | 6.0 | 9,  | 6.4  |
| ค่าส           | 827 |     | 850 |     | 202 |     | 739 |      |
| ินค้าและพัสดุใช้ไป |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 6,  | 3.2 | 6,  | 3.6 | -   | -   | -   | -    |
| ค่าใช          | 542 |     | 746 |     |     |     |     |      |
| ้จ่ายเกี่ยวกับนักบิน |     |     |     |     |     |     |     |      |
| และลูกเรือ      |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 10, | 5.2 | 11, | 6.3 | -   | -   | -   | -    |
| ค่าซ่อมแซมและซ่อ | 848 |     | 837 |     |     |     |     |      |
| มบำรุงอากาศยาน |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 20, | 9.8 | 18, | 9.8 | 15, | 9.1 | 13, | 8.7  |
| ค่าเสื่อมราคา    | 281 |     | 243 |     | 515 |     | 155 |      |
| และค่าตัดจำหน่าย |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 3,  | 1.8 | 6,  | 3.6 | 5,  | 3.2 | 5,  | 3.7  |
| ค่าเช่าเค       | 651 |     | 758 |     | 434 |     | 652 |      |
| รื่องบินและอะไหล่ |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 6,  | 3.3 | 7,  | 3.9 | -   | -   | -   | -    |
| ค             | 932 |     | 265 |     |     |     |     |      |
| ่าใช้จ่ายเกี่ยวกับก |     |     |     |     |     |     |     |      |
| ารขายและโฆษณา |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 751 | 0.4 | 894 | 0.5 | 1,  | 0.9 | 1,  | 1.3  |
| ค่าใช้จ่าย       |     |     |     |     | 516 |     | 902 |      |
| ด้านการประกันภัย |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | -   | -   | -   | -   | 37, | 2   | 36, | 24.2 |
| ค่าใช้จ         |     |     |     |     | 660 | 2.1 | 744 |      |
| ่ายเกี่ยวกับการบิน |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | -   | -   | -   | -   | 3,  | 1.8 | 3,  | 2.5  |
| ค่าใช          |     |     |     |     | 116 |     | 825 |      |
| ้จ่ายด้านการตลาด |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 21  | -   | 26  | -   | 26  | 0.0 | 40  | 0.0  |
| ค่า            |     |     |     |     |     |     |     |      |
| ตอบแทนกรรมการ |     |     |     |     |     |     |     |      |
+---------------+-----+-----+-----+-----+-----+-----+-----+------+
| -             | 8,  | 4.3 | 9,  | 4.9 | 6,  | 3.6 | 5,  | 3.8  |
| ค่าใช          | 922 |     | 176 |     | 045 |     | 653 |      |
| ้จ่ายดำเนินงานอื่น |     |     |     |     |     |     |     |      |
+---------------+-----+-----+-----+-----+-----+-----+-----+------+
| รวม           | 2   | 10  | 1   | 10  | 1   | 10  | 1   | 1    |
|               | 06, | 0.0 | 86, | 0.0 | 70, | 0.0 | 51, | 00.0 |
|               | 780 |     | 675 |     | 243 |     | 664 |      |
+---------------+-----+-----+-----+-----+-----+-----+-----+------+

  หมายเหตุ * บริษัทฯ ได้จัดประเภทรายการในงบกำไรขาดทุนใหม่
  เพื่อให้สอดคล้องกับการนำเสนองบการเงิน ตามมาตรฐานการบัญชีฉบับที่ 35 (ปรับปรุง พ.ศ.
  2550)

  ปัจจัยการผลิตที่สำคัญในแต่ละประเภท มีดังต่อไปนี้

ณ วันที่ 31 ธันวาคม 2551 บริษัทฯ มีเครื่องบินในฝูงบินรวมทั้งสิ้น 89 ลำ
โดยเป็นเครื่องบินที่เป็นสินทรัพย์ของบริษัทฯ จำนวน 54 ลำ และเป็นเครื่องบินภายใต้สัญญาเช่าซื้อ
(Financial Lease) จำนวน 26 ลำ และเช่าแบบการเช่าดำเนินงาน (Operating Lease)
จำนวน 9 ลำ เครื่องบินหลักที่บริษัทฯ ใช้ ได้แก่ แบบแอร์บัส A340-600 แบบแอร์บัส A340-500
แบบแอร์บัส A330-300 แบบแอร์บัส A300-600 แบบโบอิ้ง 747-400 แบบโบอิ้ง 777-300
แบบโบอิ้ง 777-200 แบบโบอิ้ง 777-200ER
แบบโบอิ้ง 737-400 และแบบเอทีอาร์ 72 นอกจากนี้ บริษัทฯ ได้ให้บริษัท สายการบินนกแอร์
จำกัด เช่าดำเนินงานเครื่องบิน
แบบโบอิ้ง 737-400 จำนวน 3 ลำ ณ วันที่ 31 ธันวาคม 2551
อายุโดยเฉลี่ยของเครื่องบินของบริษัทฯ อยู่ที่ 11.2 ปี

บริษัทฯ มีนโยบายและขั้นตอนในการจัดหาเครื่องบิน
โดยจัดทำแผนการจัดหาเครื่องบินทดแทนเครื่องบินที่มีอายุการใช้งานมานานและเพื่อรองรับการเจริญเติบโตทางธุรกิจตามแผนการดำเนินงานโดยรวมของบริษัทฯ
โดยพิจารณาถึงขนาดของเครื่องบินให้สอดคล้องกับปริมาณผู้โดยสารที่เพิ่มขึ้นและเหมาะสมกับเส้นทางบินตามความต้องการของตลาด
แล้วบรรจุในแผนวิสาหกิจเพื่อเสนอกระทรวงคมนาคมให้ความเห็นชอบก่อนนำเสนอคณะรัฐมนตรีเพื่ออนุมัติ
หากการลงทุนมีวงเงินเกินร้อยละ 50 ของสินทรัพย์รวมของบริษัทฯ บริษัทฯ
จะต้องดำเนินการขออนุมัติจากที่ประชุมผู้ถือหุ้นด้วย ในการจัดหาเครื่องบินนั้น
บริษัทที่ดำเนินการผลิตและจำหน่ายเครื่องบินพาณิชย์ขนาดใหญ่ในตลาดโลกมีเพียง 2 บริษัท ได้แก่
บริษัท โบอิ้ง และบริษัท แอร์บัส การจะพิจารณาซื้อเครื่องบินจากบริษัทใด
ขึ้นอยู่กับขนาดและสมรรถนะของเครื่องบินที่เหมาะสมกับเส้นทางบิน
และความต้องการของตลาดในเส้นทางที่บริษัทฯ จะทำการบิน
รวมทั้งราคาและสิทธิประโยชน์ที่จะได้รับ

บริษัทฯ มีแนวทางการจัดหาเงินทุนเพื่อจัดหาเครื่องบินโดยวิธีการต่างๆ
โดยคำนึงถึงสถานการณ์ทางตลาดการเงินและภาวะเศรษฐกิจโดยทั่วไป
รวมถึงนโยบายของรัฐบาลด้วย ซึ่งแต่เดิมวิธีจัดหาเงินทุนของบริษัทฯ
จะต้องได้รับความเห็นชอบจากกระทรวงการคลัง
โดยเฉพาะในการกู้ยืมเงินในสกุลเงินตราต่างประเทศจะต้องอยู่ภายใต้เพดานการกู้ยืมเงินตราต่างประเทศ
แต่เนื่องจากในภาวะปัจจุบัน ธุรกิจการบินมีการแข่งขันสูง และบริษัทฯ
มีความจำเป็นที่จะต้องเพิ่มขีดความสามารถในการแข่งขันกับสายการบินอื่นๆ
และการดำเนินการดังกล่าวต้องมีการจัดหาเครื่องบินเพิ่มเติม
ซึ่งต้องใช้เงินลงทุนเป็นจำนวนมากและต้องมีการก่อหนี้จากต่างประเทศในวงเงินสูง ดังนั้น
เพื่อให้การดำเนินงานของบริษัทฯ
เป็นไปอย่างคล่องตัวและสามารถสนับสนุนยุทธศาสตร์การเป็นศูนย์กลางการขนส่งทางอากาศในภูมิภาคเอเชีย
บริษัทฯ จึงได้ขอรับการยกเว้นไม่ต้องปฏิบัติตามระเบียบการก่อหนี้ของประเทศปี พ.ศ. 2528
แต่อย่างไรก็ตาม บริษัทฯ ซึ่งมีสถานะเป็นรัฐวิสาหกิจและหนี้ของบริษัทฯ
ยังคงถือเป็นภาระหนี้สาธารณะของประเทศ ดังนั้น บริษัทฯ
ยังคงต้องรายงานหนี้สาธารณะให้กระทรวงการคลัง รวมไปจนถึงการก่อหนี้ใหม่ด้วย
เพื่อให้การบริหารจัดการหนี้สาธารณะในภาพรวมของประเทศเป็นไปอย่างมีประสิทธิภาพและเป็นการรักษาวินัยทางการคลังอย่างเคร่งครัดอีกทางหนึ่งด้วย

บริษัทฯ ได้ทำการซื้อคืนเครื่องบินเช่าดำเนินงาน (Operating Lease) จำนวน 2 ลำ ได้แก่
แบบโบอิ้ง 777-200 1 ลำ และแบบโบอิ้ง747-400 1 ลำ ณ วันสิ้นสุดสัญญาเช่า เมื่อวันที่ 31
ตุลาคม 2551 และวันที่ 12 พฤศจิกายน 2551 ตามลำดับ และบริษัทฯ
ได้ต่ออายุสัญญาเช่าดำเนินงานเครื่องบินแบบโบอิ้ง 737-400 จำนวน 2 ลำออกไปอีก 6 ปี
โดยมีเงื่อนไขให้บริษัทฯ ขอต่ออายุสัญญาเพิ่มได้อีก 4 ปี ทำให้ ณ วันที่ 31 ธันวาคม 2551 บริษัทฯ
มีเครื่องบินที่จัดหาด้วยวิธีการเช่าดำเนินงาน (Operating Lease) จำนวนทั้งสิ้น 9 ลำ
นอกจากนี้ บริษัทฯ มีแผนที่จะซื้อคืนเครื่องบินเช่าแบบโบอิ้ง 777-200 อีก 1 ลำ ณ
กำหนดสิ้นสุดสัญญาเช่าในวันที่ 9 มกราคม 2552 และมีกำหนดส่งคืนเครื่องบินเช่าแบบโบอิ้ง
737-400 อีก 1 ลำ ในเดือนมกราคม 2552 สำหรับเครื่องบินแบบแอร์บัส A330-300
ที่จะถึงกำหนดสิ้นสุดสัญญาในเดือนสิงหาคม และกันยายน 2552 นั้น บริษัทฯ
ได้ลงนามข้อตกลงเพื่อต่ออายุสัญญาเช่าออกไปอีก 9 ปี ซึ่งจะทำให้สัญญาเช่าดำเนินงานของบริษัทฯ
มีอายุคงเหลือ
อยู่ระหว่าง 6-9 ปี ทั้งนี้ เครื่องบินที่จัดหาโดยวิธีการเช่าดำเนินงานนี้
เครื่องบินจะยังเป็นทรัพย์สินของผู้ให้เช่า บริษัทฯ
ในฐานะผู้เช่าต้องรับผิดชอบค่าใช้จ่ายในการบำรุงรักษา การประกันภัย
ตลอดจนการเก็บรักษาเครื่องบินตลอดระยะเวลาเช่า
ทั้งนี้ ณ วันที่ 31 ธันวาคม 2551 บริษัทฯ
มีภาระผูกพันค่าเช่าตลอดอายุสัญญาเช่าดำเนินงานเครื่องบินในสกุลดอลลาร์สหรัฐ
เป็นจำนวนเงินทั้งสิ้นประมาณ 200.9 ล้านเหรียญสหรัฐฯ หรือประมาณ 7,048 ล้านบาท

เมื่อวันที่ 29 ตุลาคม 2551 บริษัทฯ ได้รับมอบเครื่องบินซึ่งจัดหาเงินทุนโดยวิธีเช่าซื้อ
(Financial Lease) จำนวน 1 ลำ ได้แก่ เครื่องบินแบบแอร์บัส A340-600 และเมื่อวันที่ 13
ตุลาคม 2551 บริษัทฯ ได้ชำระคืนเงินกู้และซื้อคืนเครื่องบินแบบแอร์บัส A340-500 จำนวน 1
ลำมาเป็นของบริษัทฯ ทำให้ ณ วันที่ 31 ธันวาคม 2551 บริษัทฯ
มีเครื่องบินที่จัดหาด้วยวิธีการกู้ยืมเงินภายใต้สัญญาเช่าซื้อจำนวน 26 ลำนั้น
สัญญาเหล่านี้มีอายุคงเหลืออยู่ระหว่าง 2-12 ปี โดยมีภาระหนี้เป็นเงินในสกุลดอลลาร์สหรัฐ
เยนญี่ปุ่น และยูโร มีมูลค่ายอดหนี้คงเหลือ เป็นเงิน 75,490 ล้านบาท โดยบริษัทฯ
ได้รับสิทธิในการซื้อเครื่องบินก่อนสิ้นสุดอายุสัญญาตามช่วงเวลาที่กำหนดในสัญญา หรือเมื่อสิ้นสุดสัญญา

นอกจากนี้ บริษัทฯ มีแผนจะขายเครื่องบินแบบแอร์บัส A340-500 จำนวน 4 ลำ
ซึ่งเป็นเครื่องบินพิสัยไกล เนื่องจากบริษัทฯ หยุดให้บริการเส้นทางบินพิสัยไกล กรุงเทพฯ –
นิวยอร์ก และทยอยปรับลดความถี่เส้นทางบินตรง กรุงเทพฯ – ลอสแองเจลิส จาก 7
เที่ยวบินต่อสัปดาห์ เหลือ 5 เที่ยวบินต่อสัปดาห์ มีผลตั้งแต่วันที่ 1 กรกฎาคม 2551
และปรับเปลี่ยนการบิน
ของเที่ยวบินดังกล่าว จากเที่ยวบินตรงเป็นบินผ่านจุดบินอื่น ได้แก่ กรุงเทพฯ – โอซาก้า –
ลอสแองเจลิส ด้วยเครื่องบิน
แบบโบอิ้ง 777-200ER

  น้ำมันเชื้อเพลิง

บริษัทฯ ได้ดำเนินการจัดซื้อน้ำมันเชื้อเพลิงจากผู้จำหน่ายน้ำมันในทุกตลาดซึ่งบริษัทฯ
ให้บริการการบินตามสัญญาซื้อน้ำมันในระยะยาว (เป็นเวลาหนึ่งปีหรือสองปี) บริษัทฯ
มิได้พิจารณาเฉพาะด้านราคาเท่านั้น แต่ยังพิจารณาถึงความสามารถในการจัดส่งน้ำมันให้แก่บริษัทฯ
ตามความต้องการ และความจำเป็นในการรักษาความสัมพันธ์ในระยะยาวกับ
ผู้จำหน่ายน้ำมัน นอกจากนี้ ในบางประเทศ เช่น จีน พม่า เนปาล เวียดนาม เป็นต้น บริษัทฯ
จำเป็นต้องซื้อน้ำมัน
เชื้อเพลิงจากผู้จำหน่ายน้ำมันในราคาที่รัฐบาลของประเทศนั้นๆ เป็นผู้กำหนด

เครื่องบินของบริษัทฯ จะเติมน้ำมันที่สนามบินตามจุดบินต่างๆ
โดยราคาน้ำมันจะขึ้นอยู่กับราคาน้ำมันของตลาดโลกที่ใช้อ้างอิง ณ จุดเติมน้ำมันนั้น ทั้งนี้
เพื่อเป็นการลดต้นทุน บริษัทฯ
จะพยายามเลือกเติมน้ำมันจากเมืองที่ราคาน้ำมันถูกและหลีกเลี่ยงหรือเติมน้ำมันเพียงเท่าที่จำเป็นในเมืองที่ราคาน้ำมันแพง
หากการปฏิบัติการดังกล่าวไม่กระทบต่อความปลอดภัยในด้านการบิน

บริษัทฯ ได้ดำเนินการจัดซื้อน้ำมันเชื้อเพลิงจากผู้จำหน่ายน้ำมันรายใหญ่ซึ่งมีจำนวนหลายราย
โดยผ่านกระบวนการ
คัดสรรและเจรจาต่อรองโดยมีคณะทำงาน
ซึ่งมีหน้าที่ในการพิจารณากลั่นกรองเสนอแนะในการคัดเลือกผู้จำหน่ายน้ำมัน อัตราค่าประกอบการ
ระยะเวลาผูกพันการจัดหา และเงื่อนไขอื่น ราคาซื้อขายน้ำมันเชื้อเพลิงจะกำหนดจากราคาตลาดจร
ของแต่ละภูมิภาค ซึ่งขึ้นอยู่กับประเทศที่เติมน้ำมัน บวกต้นทุนค่าขนส่ง ค่าประกันภัย
และผลตอบแทนของผู้ขาย ในกรณี
ที่บริษัทฯ มีความต้องการใช้น้ำมันจำนวนมาก บริษัทฯ
จะทำสัญญาการซื้อน้ำมันจากผู้จำหน่ายน้ำมันมากกว่า 1 ราย
เพื่อกระจายความเสี่ยง

นอกจากนี้ บริษัทฯ ยังเป็นหนึ่งในผู้ถือหุ้นของบริษัท บริการเชื้อเพลิงการบินกรุงเทพ จำกัด
(มหาชน) (Bangkok Aviation Fuel Services Public Company Limited)
ร่วมกับผู้จำหน่ายน้ำมันอีก 6 ราย และหน่วยงานอื่นๆ บริษัทดังกล่าว
เป็นผู้ประกอบการ
ที่ได้สิทธิในการดำเนินธุรกิจจัดเก็บและให้บริการเติมน้ำมันเชื้อเพลิงแก่อากาศยานทุกประเภท ณ
ท่าอากาศยานดอนเมือง และท่าอากาศยานสุวรรณภูมิ โดยมีระบบท่อส่งน้ำมันอากาศยาน
ระบบคลังน้ำมันอากาศยาน และระบบเติมน้ำมันเชื้อเพลิง นอกจากนั้น ในฐานะที่บริษัทฯ
เป็นผู้ถือหุ้นในบริษัทดังกล่าว บริษัทฯ
เป็นสายการบินเดียวที่มีสิทธิที่จะจัดส่งน้ำมันเชื้อเพลิงที่ซื้อจากผู้จำหน่ายน้ำมันรายอื่นๆ
ที่มิได้เป็นผู้ถือหุ้นในบริษัทดังกล่าว โดยที่สายการบินอื่นๆ
จะต้องซื้อจากผู้จำหน่ายน้ำมันที่เป็นผู้ถือหุ้นในบริษัทดังกล่าวเท่านั้น บริษัทฯ
จึงมีความได้เปรียบมากกว่าคู่แข่งขันในเรื่องการจัดซื้อ
น้ำมันเชื้อเพลิงจากแหล่งอื่นๆได้

เนื่องจากค่าน้ำมันเชื้อเพลิงเป็นค่าใช้จ่ายหลักในการดำเนินธุรกิจของบริษัทฯ
ซึ่งในสภาวะที่ราคาน้ำมันมีความผันผวนมาก บริษัทฯ อาจได้รับผลกระทบจากราคาน้ำมันที่สูงขึ้น
ดังนั้น ในปีบัญชี 2547 คณะกรรมการบริษัทฯ ได้อนุมัติให้มี
การดำเนินการจัดการบริหารความเสี่ยงด้านราคาน้ำมัน
เพื่อป้องกันความเสี่ยงจากความผันผวนของราคาน้ำมัน
อากาศยาน โดยการจัดทำประกันความเสี่ยงราคาน้ำมันในปริมาณไม่เกินร้อยละ 50
ของปริมาณการใช้ในรอบหนึ่งปีบัญชี

บริษัท ปตท. จำกัด (มหาชน) บริษัท บางจากปิโตรเลียม จำกัด (มหาชน) บริษัท เอสโซ่
(ประเทศไทย) จำกัด บริษัท เชลล์ แห่งประเทศไทย จำกัด (มหาชน) บริษัท เชฟรอน (ไทย)
จำกัด บริษัท แอร์โททาล (ประเทศไทย) จำกัด บริษัท สิงคโปร์ ปิโตรเลียม (ประเทศไทย)
จำกัด บริษัท คูเวต ปิโตรเลียม เอวิเอชั่น (ประเทศไทย) จำกัด และบริษัท แอร์ บีพี จำกัด
ได้จำหน่ายน้ำมันเชื้อเพลิงให้แก่บริษัทฯ ประมาณร้อยละ 22.85 21.56 18.01 16.27 11.16
3.15 3.08 2.39 และ 1.53
ของความต้องการน้ำมันเชื้อเพลิงอากาศยานภายในประเทศของบริษัทฯ ประจำปี 2551 ตามลำดับ
และบริษัทฯ เชื่อว่าบริษัทต่างๆ
ดังกล่าว หรือผู้จำหน่ายน้ำมันรายอื่นๆ
จะสามารถสนองตอบความต้องการด้านน้ำมันเชื้อเพลิงของบริษัทฯ ในกรณี
ที่ผู้จำหน่ายน้ำมันรายหนึ่งรายใดประสบกับปัญหาอันทำให้ไม่สามารถจัดส่งน้ำมันให้แก่บริษัทฯ ได้
โดยทั่วไปแล้ว
ราคาน้ำมันเชื้อเพลิงอากาศยานในตลาดสากลจะมีความผันผวนสูงและไม่อาจคาดการณ์ล่วงหน้าได้จากข้อมูลในอดีต
ที่ผ่านมา ปัจจัยสำคัญที่ทำให้เกิดความผันผวน ได้แก่ ปริมาณของอุปสงค์และอุปทาน สภาพอากาศ
สภาพตลาดเงิน และสภาพการณ์การเมืองระหว่างประเทศ ในช่วงปีนี้
ราคาน้ำมันเชื้อเพลิงอากาศยานมีความผันผวนมากเป็นพิเศษ
ซึ่งบริษัทฯ จัดซื้อน้ำมันเชื้อเพลิงอากาศยานส่วนใหญ่เป็นเงินสกุลดอลลาร์สหรัฐ

  บุคลากรที่เกี่ยวกับการบิน

เนื่องจากธุรกิจการบินเป็นธุรกิจที่ให้ความสำคัญในเรื่องการบริการและความปลอดภัยในการเดินทางของ
ผู้โดยสาร บริษัทฯ ได้ให้ความสำคัญในการฝึกหัดนักบินและพนักงานต้อนรับบนเครื่องบินอย่างมาก
เพื่อให้มีบุคลากรที่มีคุณภาพในจำนวนที่เพียงพอต่อการให้บริการแก่ผู้โดยสาร
การขยายเส้นทางการบินและพัฒนาฝูงบินในอนาคต
ซึ่งความรับผิดชอบในส่วนนี้เป็นของฝ่ายพัฒนาบุคลากรการบินของบริษัทฯ
โดยได้จัดหลักสูตรเบื้องต้นในการอบรมนักบิน (Airline Transition Training)
เพื่อผลิตบุคลากรที่มีประสิทธิภาพในการปฏิบัติการบิน ทั้งนี้ บริษัทฯ มีเป้าหมายจะผลิตนักบินประมาณ
ปีละ 70 คน เพื่อทดแทนนักบินที่เกษียณอายุตามวาระ และเพื่อให้สอดคล้องกับแผนพัฒนาฝูงบิน
เพื่อรักษามาตรฐานการ
ฝึกอบรมพนักงานของศูนย์ฝึกอบรมนักบินและพนักงานต้อนรับบนเครื่องบินให้มีความทันสมัย
และมีประสิทธิภาพสูงสุดอยู่เสมอ บริษัทฯ มีเครื่องฝึกบินจำลอง (Flight Simulator) 6 เครื่อง
เครื่องช่วยฝึกบิน (Flight Training Device : FTD) 1 เครื่อง
และเครื่องช่วยฝึกขั้นตอนการบิน (Flight Procedures Trainer) จำนวน 2 เครื่อง
สำหรับการฝึกบินของบริษัทฯ ทั้งหมด และบริษัทฯ
ยังได้ให้สายการบินในประเทศและต่างประเทศมาเช่าทำการฝึก นอกจากนี้ บริษัทฯ
ยังทำการฝึกและให้เช่า
ครื่องฝึกจำลองเหตุการณ์ฉุกเฉิน ที่อาจเกิดขึ้นได้ในห้องโดยสารบนเครื่องบิน (Cabin Crew
Evacuation Trainer : CCET) ให้กับ
สายการบินในประเทศและต่างประเทศ ปัจจุบัน
ในส่วนของพนักงานต้อนรับบนเครื่องบินทุกคนจะต้องผ่านการฝึกฝน
ทั้งภาคทฤษฎีและปฏิบัติ เป็นเวลา 8-9 สัปดาห์
โดยทำการฝึกภาคปฏิบัติในห้องฝึกจำลองงานบริการบนเครื่องบิน (Cabin Service Trainer)
และทดลองงานบริการบนเครื่องบินอีก 6 เดือน เพื่อให้เกิดความมั่นใจในการให้บริการ
โดยคำนึงถึง
ความมีมาตรฐานในด้านความปลอดภัยของผู้โดยสาร และมีกิริยามารยาทสุภาพ อ่อนน้อม หลังจากนั้น
บริษัทฯ ยังจัดให้มี
การฝึกอบรมอย่างต่อเนื่อง ในการพัฒนาทัศนคติต่องานและลูกค้า
การจัดสัมมนาพนักงานต้อนรับบนเครื่องบินในทุกระดับชั้นเพื่อปลุกจิตสำนึกการให้บริการที่ดีเลิศผสมผสานด้วยเสน่ห์ไทย
เป็นต้น

การประกันภัย

1.  บริษัทฯ มีการจัดทำประกันภัยคุ้มครองผู้โดยสารและคุ้มครองความรับผิดชดใช้ตามกฎหมายอื่นๆ
    ในวงเงินเอาประกัน
    ที่สอดคล้องกับหลักปฏิบัติของอุตสาหกรรมการบิน
    และมีการจัดทำประกันวินาศภัยคุ้มครองความสูญเสียและความเสียหายที่อาจเกิดขึ้นต่อเครื่องบินของบริษัทฯ
    รวมถึงความเสี่ยงจากภัยสงครามและภัยที่เกี่ยวข้อง บริษัทฯ
    ได้เอาประกันภัยไว้กับบริษัทประกันภัยของไทย
    ซึ่งได้จัดให้มีการประกันภัยต่อโดยบริษัทรับประกันภัยต่อในต่างประเทศในวงเงินเอาประกันภัย
    ที่เพียงพอที่จะคุ้มครองความเสียหายที่อาจเกิดขึ้น
    โดยมีเบี้ยประกันส่วนใหญ่ในรูปเงินสกุลเหรียญสหรัฐฯ และเงินสกุลอื่น
    ที่เกี่ยวข้อง

3.4 งานที่ยังไม่ได้ส่งมอบ

-ไม่มี-